
Cu ajutorul 
mătuşii 


ALCRIS 


Capitolul 1 


Lexie Barret se cufundă ușor în apa parfumată care umplea 
cada din căsuţa matușii ei. Asta era viaţa adevărată, hotărî ea. 
Liniște și pace şi o vară întreagă înainte. 

Planurile aveau să-i reuşească perfect. 

Cu ochii închiși, ea se cufundă cu totul în apă, udându-și 
părul. Apoi se ridică, cu apa șiroindu-i pe obraji și peste 
pleoape, și își îndepărtă părul de pe frunte. Deschise ochii și 
întinse mâna după sticla de apă minerală. In timp ce înghițea 
lichidul rece, inchise din nou ochii și-și lăsă gândurile să zboare 
iar către planurile care o frământaseră întreaga zi. 

Planuri despre tatăl copilului ei. 

Va avea părul negru, hotări ea, asemeni abanosului. Ochi 
albaștrii, înspăimântător de albaștri. Bineînţeles că va fi înalt, își 
continuă ea gândurile, cu picioare lungi, cu abdomenul plat, cu 
pieptul lat și umeri laţi. Bărbatul din visul ei va avea brațe 
puternice cu care să o ţină strâns și o va face să se simtă în 
siguranță. Să simtă că n-o va părăsi niciodată. 

Lexie zâmbi imaginii din mintea ei. Va avea pielea netedă și 
bronzată, continuă ea. Piele mirosind a mosc și a bărbat, piele 

pe care îţi dorești să o săruți. Asta o făcu să se gândească la 
buzele lui — buze pline, care zâmbesc ușor. 

Gropiţe. Exact, gândi ea. Va avea gropite — unele adânci, pe 
fiecare obraz. 

Și va fi mai frumos ca păcatul, atât cât să se topească orice 
femeie care se uită la el. Dar el o va dori pe ea — Lexie Barret 
— și numai pe ea. 

Lexie râse de nebunia gândurilor ei. Deschise ochii și privi 
florile de pe pereţii băii. Din nefericire, își aminti ea, cei de la 
clinica unde dorea să fie internată pentru însămânţare artifi- 
cială, nu aveau loc în chestionar pentru toate aceste preferințe 
ale ei. Trebuia să se gândească bine acum, înainte de 
următoarea programare, când va trebui să completeze ches- 
tionarul despre donator. 

Mai luă o înghiţitură de apă. Gata cu fanteziile, se mustră ea. 
Dacă o va ţine tot așa va ajunge să-şi dorească un tată în carne 
Şi oase. 

Dar acesta era unul din lucrurile la care Lexie renunțase: 
căutarea bărbatului potrivit. Se hotărâse să apeleze la 
metodele ştiinţifice de a face un copil cu ajutorul unui dona- 
tor anonim. 

Lăsă sticla de apă lângă cadă și își sprijini capul de portela- 
nul rece. In timp ce privea tavanul, își reaminti că renunţase la 
bărbaţi. Nu mai era cale de întoarcere. Își părăsise slujba de pro- 
fesoară și se mutase cu tot ce avea din micul apartament în care 
locuise timp de opt ani — încă de când absolvise colegiul — și 
toate astea pentru a veni la Blossom, un mic orășel din Georgia. 
Toate astea pentru a avea un copil. 

Bineînţeles că nu-i spusese mătușii ei nimic despre copil, 
când o anunţase că vrea să locuiască în Blossom. Îi spusese doar 
o parte din adevăr. Că, după opt ani de predare într-o școală 
dintr-un mare oraș, tânjea după un mediu mai liniștit. 

Ida Barret se bucurase enorm că nepoata ei vrea să locuiască 
într-un orășel de provincie. Căsuţa, pe care mătușa sa o închiria, 
se afla chiar lângă casa în stil victorian a bătrânei și fusese de 
curând eliberată. Chiriașii nu se îmbulzeau într-un orășel ca 
Blossom, care se afla la cincizeci și cinci de minute de Atlanta, 
așa că bătrâna fusese foarte încântată de sosirea nepoatei sale. 

Atât de încântată încât nu venise încă să o vadă de când 
sosise, în după-amiaza aceea, gândi Lexie amuzată, în timp ce își 
privea degetele picioarelor care ieșeau din apa înspumată. Casa 
nu fusese încuiată. Aici toţi lăsau ușile descuiate, obicei pe care 
Lexie îl adoptase imediat. 

Blossom era un loc prea plăcut ca să-ţi faci griji pentru un 
lucru mărunt, cum ar fi încuiatul ușilor. Orăşelul avea mai puţin 
de trei sute de locuitori, toți se cunoșteau și aveau grijă unii de 
ceilalți. Pe scurt, Blossom era locul perfect pentru a crește un 
copil. 

Verile pe care Lexie și le petrecuse cu Ida fuseseră pentru ea 
minunate, aproape perfecte. Își amintea de zilele lungi și 
umede, când bea limonadă rece și stătea în leagănul de pe 
veranda din spate, când culegea flori sălbatice, când se plimba 
prin pădurile cu miros de brad sau când se bălăcea în pârâul 
leneș din apropiere. 

Și când m-am îndrăgostit de... 

Lexie puse brusc capăt gândurilor. Nu putea, nu dorea să-și 
petreacă măcar o singură clipă gândindu-se la el. 

Doar pentru că ea se întorsese în Blossom și pentru că peste 
drum se afla casa în care el locuise în toţi acei ani cu mama lui, 
asta nu însemna că ea trebuia să se gândească acum la el. Elsa 
Reed nu mai locuia în căsuţa aceea galbenă — și Lexie nu-l mai 
văzuse pe el de cinci ani. 

EI nu mai era decât o parte pierdută din naiva ei copilărie, la 
fel ca şi visul ei de a întâlni într-o zi un bărbat care să o ţină 

lângă el, s-o facă să se simtă în siguranță. Un bărbat care să n-o 
părăsească niciodată. Cu siguranţă că nu ar fi putut fi acel 
bărbat. 

Scutură din cap, încercând să se gândească la altceva. Nu 
venise în Blossom ca să-și amintească de trecut. 

Venise acolo pentru a-și face un viitor. Orăşelul era destul de 
aproape de Atlanta pentru a putea merge la clinică ori de câte 
ori va fi nevoie, și destul de departe de agitația unui mare oraș. 

Lexie se afundă mai mult în apă, simţindu-i mângâierile 
peste sânii goi. Nimic nu tulbura liniștea casei. 

Deodată deschise ochii și se ridică, cu apa șiroindu-i pe 
umeri. Adierea răcoroasă care atinse pielea ei umedă făcu să i se 
întărească sfârcurile. Ce-a fost asta? O ușă? Se auzi apoi 
scârțâitul familiar al podelei. 

Ida. Lexie răsuflă ușurată. Pentru o clipă se simţise iar ca în 
apartamentul ei din Atlanta. Acolo, un sunet neobișnuit ar fi 
făcut-o să fugă la telefon sau să se ascundă. Nu se simţise nicio- 
dată complet în siguranță acolo. 

Dar aici, acel sunet nu putea să însemne decât că Ida se 
întorsese de unde fusese plecată. 

Lexie privea spre ușa băii, așteptând. 

— Sunt aici, spuse ea încet. 

Se cufundă înapoi în căldura plăcută a băii. Auzi din nou 
scârţâitul podelelor vechi. 

Ii văzu umbra, înainte de a-l vedea pe el. 

Atunci ţipă. 

Cameron Reed se retrase repede din baie, trăgând după el 
ușa de sticlă pentru a o lăsa singură pe femeia care era acolo. 
Auzi clipocitul apei și apoi sunetul cheii în broască. 

Da, ea dorea să fie singură. Zâmbi ușor. Pentru că el văzuse 
deja tot ce era de văzut. 

Nu astăzi, bineînţeles. Trecuseră cinci ani de atunci. 

Dar timpul parcă dispăruse în cele câteva secunde cât o 
zărise pe Lexie Barret, când îi văzuse ochii mari și căprui uitân- 
du-se la el plini de teamă. În acel scurt moment îi zărise și linia 
senzuală a gâtului, curba moale a umerilor și mugurii tari ai 
sânilor, ieşind din apă. 

Lexie cea sexi, așa îi spunea el. Sigur că în zilele acelea el ar 
fi intrat cu ea în cadă. Și ar fi făcut dragoste cu fiecare părticică 
umedă și erotică a corpului ei. 

Înghiţi cu greu, în timp ce îi persista în minte imaginea unei 
Lexie mai matură. 

Nu se schimbase. În nici un caz, fizic. Doar dacă nu cumva 
se făcuse mai frumoasă. Ă 

Cameron își sprijini fruntea de perete. Inchise ochii, copleșit 
deodată de reînnoita dorinţă care îi cuprinsese întreaga ființă. 

După toti acești ani, ea încă îl tulbura. Își deschise ochii. 

Ce căuta ea aici, în această casă? 

De un singur lucru era sigur. Lexie nu-l recunoscuse. De 
fapt, îl privise cu groază, ca pe un străin care îi invada casa. 
Gândul acesta l-ar fi făcut să râdă dacă nu l-ar fi durut așa de 
tare. Cât de mult se înstrăinaseră... 

El încercase să uite vremurile acelea, dar nu reușise încă. 

Scândurile podelei scârţâiră din nou sub pașii lui, în timp ce 
se întorcea către ușa băii. Deschise gura să o strige, dar se 
răzgândi. Se auzi zgomotul unei ferestre deschizându-se. Ce 
făcea ea oare? 

Cameron trecu din hol în bucătărie și apoi ieși pe ușa din 
spate. Căldura plăcută a zilei de iunie îl înconjură. Se uită după 
colţul casei. 

Lexie, înfășurată într-un prosop care abia îi acoperea coapse- 
le, își trecuse un picior peste pervazul ferestrei, încercând să sară. 
Se uită în stradă să vadă dacă nu trece cineva, apoi își continuă 
încercarea. O perdea deasă de păr negru și ud îi acoperea spatele. 

Cameron o privea, curios și tăcut, cum își trecu și celălalt 
picior peste pervaz și cum alunecă ușor până atinse iarba 
moale. Apoi se îndreptă repede către ea. 

O apucă de umeri și o trase spre el, luptându-se cu avalanșa 
de arome a trupului ei, care îi tulbura simțurile. Își lăsă mâna să 
alunece pe pielea ei moale și o întoarse cu faţa către el. Văzu 
teamă și apoi o urmă de aducere-aminte în ochii ei. 

— Ce faci aici? întrebă el, dar vocea îi sună mai răgușit decât 
ar fi vrut. 

— Cameron? șopti ea, uimită. 

Prosopul albastru îi alunecă, lăsând să se vadă valea adâncă 
dintre sâni. Ea îl prinse repede, apoi continuă să-l privească cu 
gura Căscată. i 

— Mă bucur că m-ai recunoscut, răspunse el. In cele din 
urmă, adăugă el, cu orgoliul rănit. Dar îmi pare rău că ai simţit 
nevoia să sari pe fereastră ca să mă eviti. 

Lexie își simțea inima bătând cu putere. Atât de tare încât se 
mira că el nu o aude. Teama de mai devreme fusese acum 
înlocuită de jenă, surpriză și încă ceva ce ea nu putea — nu voia 
— să numească. 

Teama o putea înțelege. Nu-i văzuse bine trăsăturile bărba- 
tului apărut brusc în ușa băii, dar văzuse că nu e Ida. 

Nu se putuse gândi decât la cum să scape mai repede și gea- 
mul de la baie păruse o soluţie bună. 

Și acum se făcuse de râs în faţa lui. 

Cameron. 

Prezenţa lui lângă ea o făcu aproape să fugă înapoi. EI era 
aici, în Blossom. Își stăpâni râsul isteric care amenința să izbuc- 
nească. Nu numai că era în Blossom, dar cu câteva secunde 
înainte fusese chiar în baia ei. 

— De ce nu-mi spui ce făceai tu? întrebă ea, referindu-se la 
prima lui întrebare. Tu ești cel care mi-a invadat intimitatea. 

M-ai speriat de moarte, îl acuză ea. Se înroși, gândindu-se la cât 
văzuse el mai devreme în baie. Ă 

Nu-l văzuse pe Cameron de cinci ani. In rarele ei momente 
de slăbiciune, își permisese fantezii în legătură cu revederea lor. 
Dar niciodată nu-și imaginase așa ceva. 

— Imi pare rău că te-am speriat, îi spuse Cameron, regretând 
momentele de spaimă prin care trecuse ea din cauza lui. 

— Bine, răspunse ea, privindu-și picioarele goale. O liniște 
adâncă se lăsă între ei. Ea strânse prosopul mai tare în jurul 
trupului și ridică din nou ochii spre el. Privirile lui albastre îi 
trimiteau fiori în tot corpul. 

Uitase cât de înalt era el pe lângă ea. Apoi își aminti totul 
— statura lui nonșalantă, umerii lati, liniile fine ale feţei și 
părul negru prin care ea își trecea deseori degetele. Işi 
aminti și de oceanele din ochii lui — ametitor de albaștri. 
Simti cum i se înmoaie genunchii când își dădu seama că 
încă îl dorește. 

Apoi el îi zâmbi și cele două gropite îi apărură în jurul gurii. 

— Am început cu stângul, hai s-o luăm de la început. 

Ochii lui Lexie se măriră de uimire. Gropiţe. Ochii albaștri. 
Părul negru. 

— Nu se poate, spuse ea încet, îndepărtându-se de el. 

— Lexie, așteaptă. 

Îi atinse din nou umărul, făcând-o conștientă de dorinţa pe 
care încă o mai simţea. Credea că şi-l scosese din suflet cu mult 
timp în urmă. Și totuși el era tatăl copilului ei. 

Tatăl pe care și-l imaginase în fanteziile ei de nenumărate 
ori. Avea toate calităţile pe care ea le-ar fi dorit. Dar nu el era 
acel om care nu avea să o părăsească niciodată. Mânioasă pe 
slăbiciunile ei, ea se răzbună pe Cameron. 

— Ce cauţi aici? Doar nu mai locuieşti în acest oraș. Nu cre- 
deam că voi fi nevoită să te văd, dacă mă întorc aici. 

Cameron zâmbi, abia abţinându-se să nu râdă, când îi văzu 
figura mânioasă. Ochii ei scânteiau furioși, dar lui i se părură cu 
atât mai senzuali. 

— Nu ești prea primitoare. 

— Nu mi-ai răspuns la întrebare. 

— Nici tu nu mi-ai răspuns, spuse el, ridicând o sprânceană. 

— Doar știi că mătușa mea locuiește aici, zise ea pe un ton 
voit răutăcios. Dar tu? Știu că mama ta... Condoleante, încheie 
ea pe un ton mai moale. Așteptă apoi răspunsul lui, ţinându-și 
prosopul strâns lipit de corp. Elsa Reed murise cu doi ani în 
urmă, la puţin timp după ce se mutase în Macon ca să își 
deschidă propriul salon de frumuseţe. Lexie auzise de moartea 
ei de la Ida. 

Trăsăturile lui Cameron se înăspriră brusc, apoi se relaxară. 

— Mulţumesc, spuse el. După câteva clipe Lexie își dădu 
seama că el depășise acel moment dificil. 

— Arăţi foarte bine, Lexie, zise el în cele din urmă, în timp ce 
ochii lui o măsurau lent din cap până-n picioare. 

Lexie se foi, neliniștită de privirile lui dar și de reacția 
fierbinte a corpului ei. 

— Deci... ce cauti aici? întrebă ea brusc. 

Fl oftă și această mișcare îi atrase ei atenţia către pieptul lui. 
Sub tricoul acela alb, ea ştia că pieptul lui e acoperit cu vârtejuri 
de păr negru și că pielea lui e moale. 

Odată, ea obișnuia să-și pună capul pe pieptul lui și să-i 
asculte bătăile inimii, liniștite atunci când dormea, și furtunoase 
după ce făceau dragoste. Când îl privi, citi în ochii lui că-i ghi- 
cise gândurile și că nu-l deranjau deloc. Ba chiar i se părea 
amuzant și zâmbea, cu o urmă de ironie. 

— Ei bine? insistă ea pe un ton rece, ca să își recapete controlul. 

— Așa, dădu el din cap, voiai să știi de ce sunt aici. Incerca să 
tragă de timp pentru că nu se mai distrase de mult așa de bine. 

Fiorul de senzualitate care plutea între ei doi îi amintea de vre- 
muri mai plăcute. Până când intrase peste ea în baie, el crezuse 
că această vacanţă nu va fi decât o pierdere de timp. 

— Şi? spuse ea, atrăgându-i atenţia asupra buzelor ei roz și 
pline. 

Ea își simţea părul uscându-se și știa că va arăta ca o 
vrăjitoare dacă nu-l va aranja curând. 

— Nu-mi poţi da un răspuns direct, Cameron? insistă ea. 

— Nu pot veni în orășelul ăsta în vacanţă? întrebă și el, apoi 
oftă resemnat. Am venit aici doar pentu odihnă, Lexie. Acesta 
era tot misterul. 

— In Blossom? Vocea ei devenise aproape o șoaptă. Cum 
putea soarta să fie așa de crudă? 

— Unde în altă parte, decât aici? Cameron îi arătă în jur dru- 
mul liniștit, iarba, copacii și gărdulețul acoperit de iederă. 
Privirea i se opri pe hamacul care se legăna ușor între doi pomi 
înalți din curtea mătușii Ida. Când editorul lui insistase ca el să-și 
ia un concediu de două luni — sau să-şi dea demisia — Blossom 
fusese primul și singurul loc care îi venise în minte. 

Și Lexie, adăugă el în gând. 

Inghiţi cu greu. Poate că sperase tot timpul să o întâlnească 
în Blossom. Descoperirea asta îl uimi. Trase aer în piept și 
încercă să-şi alunge ideea aceea din cap. 

I se părea ridicolă mai ales pentru că Lexie ar fi trebuit să fie 
în Atlanta. 

— Şi tu eşti tot în vacanţă? întrebă el. 

— Nu. Mă mut în Blossom. De fapt, chiar de astăzi. Abia 
am sosit. Pe drum mi s-a stricat aerul condiţionat din 
mașină. Mi-era cald, aşa că m-am hotărât să fac o baie. Iși 
dădu seama că vorbea prea repede din cauza nervozităţii, 
aşa că se opri. Își aminti că nu ea era cea care datora o expli- 
caţie. Ce căutai în casa mătuşii Ida? 

Cameron își îndesă mâinile în buzunarele pantalonilor scurți 
şi o privi direct. 

— Te-aş putea întreba același lucru, spuse el. 

Lexie simţi fiori de frustrare pe șira spinării. Oare mereu 
fusese aşa enervant? 

— De ce nu poti să răspunzi la o simplă întrebare? ţipă ea. 
Las-o baltă. Nu-mi pasă ce căutai acolo. Poate voiai doar să 
arunci o privire de dragul vremurilor trecute. Poate tot de dra- 
gul vremurilor trecute îi privise și sânii în baie. Odihnă plăcută. 
Dacă te plictisești, să știi că sunt multe hoteluri pe autostradă. 
În Atlanta, adăugă ea, zâmbind forțat. 

Intenţionă să intre în casă ca să se imbrace. Cu cât stătea mai 
mult în faţa lui Cameron doar în prosop, cu atât se simţea mai 
ridicol. 

— Dacă nu ne mai vedem, la revedere! îi aruncă ea peste umăr. 

— Ar fi trebuit să-ţi treacă supărarea în cinci ani, Lexie. 

Acele cuvinte spuse în șoaptă o făcură să îngheţe. Când se 
întoarse să-l privească, nu putu citi nimic în ochii lui, ca întotdeauna. 

— Nu sunt supărată, spuse ea, ştiind că minte. 

O deranja faptul că el citise cu atâta ușurință în sufletul ei. Și 
mai ales o deranja că ea nu putea citi nimic în ochii lui. 

— Nu sunt supărată din cauza trecutului, în orice caz. Ai uitat 
că ai dat buzna peste mine în baie? 

Privirile lui alunecară peste prosop, trimițând un nou val de 
căldură în corpul ei. 

— Nu, nu am uitat. Dar nu pot spune că am dat buzna. 

— Nu aveai ce căuta acolo... 

— Tu m-ai chemat. 

— O strigam pe Ida. Credeam că ea e. Până când m-ai speriat 
tu de moarte. 

Cameron înaintă lent spre ea. Dorinţa de a o săruta devenise 
foarte puternică. 

— N-am vrut să te sperii, spuse el încet. 

Lexie îl privea împietrită cum se apropia. Era atât de aproape 
încât îi simţea aroma de mosc a after-shave-ului. Senzaţiile 
puternice pe care le trezea în ea apropierea lui îi amintiră de atin- 
gerile lui, de forța sărutului său flămând. Știu atunci că, dacă el va 
încerca să o sărute, ea nu va avea puterea să se împotrivească. 

— Trebuie să mă îmbrac, zise ea moale. 

Pulsul lui se acceleră când își dădu seama cât de aproape fusese 
de a o săruta. Ce nebunie îl poseda oare? Lexie, își răspunse. 

— Lexie? 

Ea aștepta. 

— Îţi vei face un obicei din a face baie aici? 

Ea se încruntă și ridică trufașă bărbia, fluturându-și părul 
negru pe spate. 

— S-ar putea, răspunse. De ce? se forță ea să întrebe calm. 

— Întrebam și eu. Dar mă vei anunta înainte, nu? Asta dacă 
nu vrei să mai dau buzna peste tine altă dată. 

Lexie se încruntă și mai tare. 

— Mă îndoiesc. 

— Fi bine, având în vedere că în următoarele două luni voi 
locui aici, s-ar mai putea întâmpla să dăm unul peste celălalt la 
baie. Dar voi lăsa fereastra deschisă pentru tine, ce zici? 

Panica de pe chipul ei îl făcu să-și dea seama că Ida nu-i spu- 
sese nimic de prezenţa lui acolo pe timpul verii. 

— Despre ce vorbeşti? Vocea ei părea sugrumată de furia care 
mocnea în ea. Părea gata de ceartă, iar el o cunoștea foarte bine 
când era furioasă. Se certaseră de nenumărate ori înainte de 
sfârșitul relaţiei lor. 

— Despre casa asta vorbesc, Lexie. Am sunat-o pe Ida acum 
câteva zile şi am convenit ca eu să locuiesc aici timp de două 
luni, urmând să fac în schimb niște mici reparaţii. 

— Ba o să faci pe naiba! 


Capitolul 2 


Cameron se încruntă, uimit de reacţia furioasă a lui Lexie. 

— Casa are nevoie de niște reparaţii, Lexie. Oricine poate 
vedea asta. 

— M-am mutat aici în după-amiaza asta. Ida nu putea să-ți 
spună că poţi sta aici, pentru că mi-a promis mie casa cu 
săptămâni în urmă, îl întrerupse ea. 

Simţind că îi alunecă prosopul, ea îl ridică pentru a-și 
acoperi mai bine sânii. Se enervă și mai tare când observă că 
el îi urmărea orice mișcare. 

— Imi pare rău să te dezamagesc, dar casa este a mea, cel 
putin în următoarele două luni. O poţi avea după aceea, spuse 
el zâmbindu-i dulce. 

— Cât eşti de generos, spuse Lexie, imitându-i tonul. Dar 
cred că te înșeli. 

— Poate Ida s-a gândit că n-o să ne deranjeze să împărțim 
locuinţa. Știi, există două dormitoare. 

Stomacul lui Lexie tremură numai la gândul de a împărții 
cu el casa. Nu se putea ca mătușa ei să-i fi făcut așa ceva. 
Incercă să-și alunge îndoiala. Ida îl iubise pe Cameron și 

fusese foarte fericită când ei doi se logodiseră, și foarte 
supărată când totul se terminase. Lexie încercă, de asemenea, 
să-şi alunge şi dorința trezită în ea de ideea de a petrece o vară 
sub același acoperiș cu Cameron. 

— Nu! protestă ea cu voce tare. Ida nu ar fi făcut așa ceva. 
Nu are nici un sens. 

Nici sentimentele ei de dorinţă și nerăbdare nu aveau nici 
un sens. Ce se întâmpla cu ea, oare? Inima îi bătea cu putere 
din cauza panicii dar și a dorinţei. Doar nu-și dorea ca el să 
stea acolo? Nu. Era doar confuză și surprinsă, atât. 

Cameron privea curios cum expresia feţei ei trecea de la 
frustrare la panică. Nici el nu știuse nimic de casă, dar ideea 
de a petrece două luni în preajma lui Lexie îl tenta, dacă nu 
cumva era ceva mai mult. Da, vacanţa avea să fie cu mult mai 
interesantă decât își imaginase, gândi el. 

Din stradă se auzi motorul unei mașini. Cameron se 
întoarse și o văzu pe Ida intrând încet pe alee cu vechiul ei 
Buick verde. 

Lexie luase o poziţie războinică, cu o mână în şold și cu 
cealaltă încă ținând prosopul, și aștepta. Privirea ei spunea că 
el va fi cel care va pleca. Amintindu-și discuţia pe care el o 
avusese cu Ida, Cameron ştia că Lexie va avea o mare 
dezamăgire. 

Ida ieși din mașină cu o pungă de cumpărături în braţe. 
Când veni spre ei Cameron gândi că nu se schimbase aproape 
deloc. Poate un pic mai adusă de spate, dar cu același păr 
cărunt și aceiași ochi albaștri jucăuși. 

— Lexie, dragă! 

Ida își înconjură nepoata cu braţul rămas liber și îi șopti 
repede: 

— Ce Dumnezeu faci aici doar în prosop, draga mea? 

Ida spune mereu ceea ce gândește, își zise Lexie. 

— Păi, eu... încercă ea să explice, apoi se uită disperată la Cameron. 

EI îi întâlni privirea și ridică din sprâncene, la fel de intere- 
sat de ce explicaţie va da ea, ca și Ida. Nu avea de gând să o 
ajute. 

— Mă bucur tare mult să te văd, Ida, zise Lexie, sperând să 
poată schimba subiectul. 

— Şi eu mă bucur să te văd, răspunse Ida încruntându-se la 
prosopul lui Lexie. Apoi își îndreptă atenţia către Cameron, pe 
care îl îimbrăţişă repede. Acesta o strânse în braţe și o sărută 
cu afecţiune pe amândoi obrajii. 

— Eşti mai frumoasă decât te știam eu, îi spuse el cu căldură 
și apoi se uită, peste umărul ei, la Lexie, care îl privi încrun- 
tată o clipă şi apoi întoarse capul. 

— Ida... începu Lexie. 

— Nu-i aşa că e un dulce? zâmbi Ida către Cameron. 

Apoi adăugă, uitându-se la Lexie: 

— Ţi-a spus că va sta în Blossom timp de două luni? E 
grozav, nu? 

— Sunt încântată, răspunse Lexie sec. Acum, în legătură cu 
casa... 

— Va fi exact ca pe vremuri, când voi doi erați copii, izbuc- 
ni Ida cu entuziasm. Aveţi multe să vă spuneti. 

— Ida... 

— V-aţi instalat confortabil? întrebă Ida, apoi îi zâmbi lui 
Cameron când acesta îi luă sacoșa din mână. Ești un drăguţ. Ai 
nevoie de ceva? se întoarse ea spre Lexie. 

— Ce zici de puţină intimitate? răspunse aceasta. Ida, nu 
înțeleg ce se petrece aici. Mi-ai promis mie casa și acum 
Cameron spune că i-ai dat-o lui. 

— Bineînţeles, casa este a ta, draga mea, o linişti Ida. 

Lexie ridică mândră bărbia în direcţia lui Cameron. 

— Dar sunt două dormitoare, continuă Ida. l-am promis lui 

Cameron că poate folosi unul din ele. Numai pe timpul verii, 
dragă, adăugă ea, văzând expresia şocată a lui Lexie. 

— Doar pe timpul verii! Ida, cum ai putut? 

Lui Lexie nu-i venea să creadă că ceea ce auzea era 
adevărat. Aproape că scăpă prosopul din cauza agitaţiei. 

— Intotdeauna mi-ai spus că ţi-e teamă să locuiești singură, 
răspunse Ida calmă. M-am gândit că vei fi fericită să locuiască 
cineva cu tine. 

— Asta se întâmpla în Atlanta, spuse Lexie, străduindu-se să 
vorbească încet, în ciuda furiei care-i curgea prin vene. Nu mi-e 
teamă să locuiesc singură aici, în Blossom. 

Cameron își drese glasul. 

— Asta așa e, spuse el întorcându-se spre Ida. Ar fi trebuit 
să o vezi cum a escaladat geamul băii când am intrat în casă. 

Ida rămase cu gura căscată. 

— Deci, din cauza asta eşti doar în prosop, dragă? 

Lexie oftă: 

— N-am nevoie de un coleg de cameră, îi spuse ea Idei, 
ignorând povestea umilitoare cu ieşirea ei din baie. 

— Dar i-am promis deja lui Cameron că poate sta aici, zise 
Ida. Trebuie să se odihnească, ştii? A primit ordine stricte în 
sensul acesta. 

— In cazul ăsta, să se odihnească în altă parte. Eu nu stau în 
casa asta cu el. 

Cameron o privi pe bătrână să vadă dacă aceasta avea 
cumva de gând să cedeze. Deodată devenise foarte impor- 
tant ca el să locuiască acolo cu Lexie pe timpul verii. Când 
vorbise cu ea la telefon, Ida nu-i spusese că Lexie va fi în 
Blossom, dar acum că o întâlnise, el știa că își dorește să o 
vadă mai mult. 

Nu mai fusese nimeni atât de important ca Lexie în viaţa lui 
în ultimii cinci ani. Comparase toate femeile pe care le întâl- 


20 SUZANNE DYE 


nise cu ea și toate i se păruseră niște biete imitații. Poate că 
două luni cu Lexie îl vor face să-și scoată imaginea ei din cap. 

— Nu am un alt loc în care să mă pot duce, spuse el, văzând 
că bătrâna e de partea lui. 

— Lumea e pină de hoteluri, îl informă Lexie. 

— Dar el are nevoie de odihnă, dragă, insistă Ida. De liniște. 

— Bine, renunță Lexie. Voi sta în casa ta, până când se va 
elibera această casă. 

Nu intenţiona să-l lase pe Cameron să câștige bătălia, pentru 
că acea casă devenise obiectul unei competiţii. Tot ce avea de 
făcut era să aștepte. El va pleca în două luni și casa va rămâne a 
ei. Între timp nu trebuia decât să-l ignore, fără probleme. 

— Vai de mine, Lexie, nu poţi sta în casă cu mine. 

Cameron zâmbi în timp ce asculta. 

— N-am știut că vei avea ceva împotrivă. Camera mea este 
singura din casă care mai are un pat. Ştii, și eu renovez casa. 
Am început cu camerele de sus şi dormitoarele de oaspeţi au 
fost complet golite. Vor mai trece câteva săptămâni până când 
vor putea fi folosite. Nu mai am nici măcar canapeaua. 

Lexie se consideră înfrântă. Adevărul era că nu avea unde 
să stea în altă parte. Işi vânduse apartamentul din Atlanta și 
avea prea puţini bani pentru a închiria altul. Avea bani doar 
pentru copil şi pentru asigurarea de sănătate. Mătușa îi 
promisese că nu va plăti chirie pentru casă. Nu-și putea per- 
mite un apartament. 

Încercă să ignore partea din ea care se bucura de faptul că 
va locui cu Cameron. Capul îi spunea că ar trebui să mai 
încerce, să găsească un plan. Timpul petrecut alături de 
Cameron ar fi putut însemna întoarcerea vechilor suferințe. 

A vechii pasiuni, îi şopti inima. 

— Va fi bine, dragă, spuse Ida plină de speranţă, apoi o 
îmbrățișă scurt. Ei, acum mă duc să pregătesc masa, zise ea 

veselă, ca și cum totul se aranjase perfect. Vă aştept pe amân- 
doi la cină la șase și jumătate. 

Işi luă sacoșa din mâna lui Cameron și plecă cu pași 
energici. 

— Vrei dormitorul din față sau cel din spate, întrebă 
Cameron, generos. Sau vrei să împărțim unul singur? 

— Să împart dormitorul cu tine? Chiar că ești stresat, ai 
început să aiurezi. 

li întoarse spatele și se îndreptă spre ușă, încercând să-și 
păstreze demnitatea, în ciuda prosopului pe care îl tinea 
strâns în jurul ei. 

— Ne vedem la cină! strigă el în urma ei dar ea nu se întoarse. 

O dată ajunsă în casă, ea trecu repede prin baie, înroșindu-se 
din nou de jenă și de furie la vederea căzii. Când își zări chipul 
în oglindă, văzu părul care începuse să se usuce în dezordine 
și se încruntă. 

— Mulţumesc, Cameron, șopti ea imaginii din oglindă. 

Brusc îşi aminti de zilele când Cameron îi spăla părul şi ea 
se bucura de atingerea degetelor lui pe pielea fină. Pe vremea 
aceea el n-o lăsa să-şi usuce părul pentru că îi plăcea felul în 
care acesta se ondula natural. 

Lexie scutură din cap, tulburată de puterea amintirilor. 
Aproape că putea simți mâinile lui Cameron în părul ei, 
mângâind-o și trezind în ea pasiunea. 

Privi în jur după uscătorul de păr, apoi își aminti că acesta 
era în dormitorul din faţă, cu restul lucrurilor ei. Descărcase 
portbagajul mașinii și pusese marea majoritate a cutiilor în 
cameră. Cutiile mai grele în care avea computerul se aflau încă 
lângă ușa din faţă, iar cutiile cu cărți și acte erau prin 
sufragerie și prin bucătărie. 

Dacă și-ar fi luat un rând de haine cu ea în baie, nu ar mai 
fi trăit acea experienţă umilitoate, se mustră ea. Sigur, nu avea 

de unde să ştie că îl va mai vedea vreodată pe Cameron, mai 
ales în baia noii ei locuinţe. 

Înfășurată încă în prosop, Lexie ieși pe hol, atentă la orice 
sunet care ar fi trădat venirea lui Cameron. Auzi o bufnitură în 
faţa casei și bănui că el își căra lucrurile înăuntru. 

Lexie străbătu grăbită holul și reuși să intre în cameră 
înainte de apariţia lui Cameron. Închise ușa și oftă uşurată. 
Cel puţin va fi îmbrăcată data viitoare când va da ochii cu 
el. 

Aruncă prosopul și cotrobăi prin valiză după lenjerie, apoi 
îmbrăcă o bluză roz și o pereche de jeanși. Işi găsi uscătorul 
de păr și îl folosi. Nu voia ca el să creadă că își lăsase părul să 
se onduleze natural, pentru el. 

Se întrebă dacă el măcar observase. 

Probabil că nu, hotărî ea, trântind pieptenele pe birou. Era 
evident că el avea o viață plină şi ocupată. Doar Ida spusese că 
el era foarte stresat şi că avea nevoie de o vacanţă. 

Nu e căsătorit, gândi ea. Cel puţin, el nu pomenise de vreo 
nevastă și nu purta verighetă. Era în vacanţă ca să se odih- 
nească, singur. 

Nu că i-ar fi păsat, adăugă ea pentru sine. Cameron Reed 
nu era genul care să se însoare, iar ea știa asta mai bine ca 
oricine. 

Relaţia ei nereușită cu Cameron fusese primul motiv al 
hotărârii pe care ea o luase — însămânțarea artificială. Lexie se 
aşeză gânditoare pe marginea patului. 

Nu iubise pe nimeni așa cum îl iubise pe el. O dată 
hotărârea luată, ea se obișnuise cu gândul că nu va mai iubi pe 
nimeni cu aceeași pasiune. Și iată că el apăruse din nou, chiar 
acum. 

Se întinse pe pat și-și fixă privirile în tavan. Apariţia lui o 
duruse, recunoscu ea. 

Era o durere aproape fizică, ca o rană veche care nu a apu- 
cat să se vindece încă. 

Fusese parte din viața ei mult timp, apoi dispăruse brusc 
din ea, pentru ca acum să reapară la fel de brusc. Amintirile, 
reprimate prea mult timp, năvăliră unele peste altele. 

Ei doi nu se puseseră niciodată de acord asupra vârstei la 
care se cunoscuseră. 

Cameron își amintea cum mergeau cu tricicletele pe tro- 
tuarul din fața casei, pe vremea când aveau patru ani. Lexie 
nu-şi amintea de Cameron decât din vara de după terminarea 
grădiniţei. Venise din Atlanta ca să stea o lună la mătușa ei, ca 
de obicei. Tatăl și mama ei mergeau singuri în concediu o dată 
pe an, așa că Lexie venea mereu aici. Cameron locuia în 
Blossom cu mama lui, care lucra la salonul de frumuseţe din 
oraș. 

În vara aceea, Lexie nimerise într-un mușuroi de furnici. 
Plângând și dând din mâini prin curte, ea se izbise de 
Cameron. Înainte ca Ida să apuce să iasă din casă, el o stropise 
cu furtunul pentru a-i spăla insectele supărătoare de pe 
mâinile și picioarele goale. Udă leoarcă și plânsă, ea fusese 
prea uimită și prea ușurată că scăpase, pentru a se mai supăra 
pe Cameron pentru baia făcută. Când sosi Ida în curte, 
Cameron și Lexie stăteau pe iarbă, într-o băltoacă, ţinându-se 
de mână. 

Fiind de aceeași vârstă, ei deveniseră repede prieteni 
nedespărțiţi şi amândoi așteptau verile cu nerăbdare, pentru a 
se vedea. 

Aveau cincisprezece ani în vara când s-au sărutat prima 
dată. 

Erau la colegiu când au început să facă dragoste și să-și 
plănuiască viitorul împreună. Cameron voia să ajungă ziarist și 
Lexie dorea să predea într-o școală elementară, sperând ca 

într-o zi să poată scrie o carte pentru copii. Lexie își aminti de 
cei patru ani petrecuţi la colegiu ca de cea mai frumoasă 
perioadă din viaţa ei. Totul părea posibil atunci, ca într-un vis. 

Trei ani mai târziu visul se destrămase. Privind acum în 
urmă, Lexie știa că ar fi trebuit să vadă semnele care o averti- 
zau că ceva e în neregulă. Cameron o ceruse de soţie, dar nu 
părea nerăbdător să stabilească data nunţii. Ea avusese 
răbdare și fusese de acord să termine mai întâi colegiul. 

Apoi își găsiseră amândoi slujbe în Atlanta — ea ca educa- 
toare la o grădiniță și el ca reporter la un ziar local. S-au mutat 
împreună într-un apartament și Lexie începuse să creadă că 
visele ei deveneau în sfârșit realitate. 

Cameron lucra zi și noapte, peste program, pentru a găsi 
subiecte de articole. 

Lexie avea propria ei carieră care-i umplea zilele, dar 
noaptea se simţea foarte singură. 

Răbdarea ei se transforma tot mai mult în frustrare, când el 
continua să amâne ziua nunţii. Ea era pregătită să întemeieze 
cu el o familie, pe când lui îi plăcea relaţia așa cum era. 

Intr-o zi, el a hotărât data nunţii. Apoi sosise oferta aceea— 
un post de corespondent străin în Orientul Mijlociu, timp de 
doi ani. El amânase din nou nunta și o rugase pe Lexie să-l 
aştepte. Lexie îl pusese să aleagă între ea și acel post. 

Timp de cinci ani nu-l mai văzuse decât în visele ei. Și în 
fanteziile ei. Lexie înghiţi cu greu, iar ochii i se umplură de 
lacrimile nevărsate. 

Respiră adânc și încercă să-și explice de ce alesese acele 
caracteristici pentru tatăl — donator. Nu Cameron fusese 
modelul, își spuse ea. Mai erau mii de bărbaţi în Statele Unite 
care arătau ca el. 

Bărbaţi cu păr negru ca noaptea, ochii ca safirul și gropiţe 
pe amândoi obrajii. 

Mai erau mulţi alţi bărbaţi care să arate astfel, nu-i așa? 

Lexie încercă să nu se mai gândească la semnificaţiile 
ascunse ale fanteziilor ei, convingându-se că avea probleme 
mult mai importante. 

Cameron se afla în casă. Pulsul i se accelera numai la gân- 
dul că el plănuia să stea acolo două luni. Două luni în care el 
va dormi în partea cealaltă a casei, va împărți cu ea bucătăria 
și sufrageria. Două luni în care va simţi parfumul lui senzual 
și se va preface că nu știe cum e să stea în braţele lui, așa cum 
își dorise de multe ori în ultimii cinci ani. 


Cameron își întinse picioarele sub masa de stejar din 
bucătărie, se tolăni în scaun și se uită la ceas. Era aproape șase 
și jumătate. Bănuia că Lexie va aştepta în camera ei până în 
ultimul moment. Zâmbi. 

Prezenţa lui în casa aceea o deranja. Se întrebă dacă și ea 
fusese la fel de surprinsă ca și el de tensiunea erotică dintre ei 
doi. Ştia că și ea o simţise. 

Vulnerabilitatea ei, oftatul ei când aproape o sărutase, chiar 
și tinuta ei rigidă — toate astea îi arătaseră că ea încă simte ceva 
pentru el, măcar fizic. 

Se întrebă ce s-ar fi întâmplat dacă ea ar fi acceptat să-l 
aştepte toţi acei ani cât fusese plecat. S-ar fi căsătorit? Oare ar fi 
fost fericiţi? Cameron oftă. Ştia răspunsul și îl știuse și atunci. 

Lexie dorea — avea nevoie — de un alt fel de bărbat. Ea era 
tandră și iubitoare şi ceruse de la el promisiuni de iubire 
veșnică. El fugise de toate astea. 

Văzuse destule consecinţe nefericite ale unei asemenea 
dăruiri. Mama lui suferise toată viața după despărțirea de tatăl 

lui. Lui Cameron i se păruse mai simplu să nu se implice. Deși 
Lexie aproape îi distrusese aceste bariere, cu felul ei dulce de 
a fi. Dar reușise să se smulgă la timp. 

li plăcuse viața confortabilă și fără complicaţii pe care o 
duseseră înainte de a stabili data nuntii. Mai târziu își dăduse 
seama că acceptase postul de corespondent pentru a amâna 
planurile de căsătorie. 

Apoi ea îl pusese să aleagă și el plecase. Cei doi ani în 
Orientul Mijlociu se prelungiseră la trei. Apoi fusese la 
Washington D.C. unde scosese la iveală scandaluri politice și 
abuzuri guvernamentale. li plăcuseră orele lungi de muncă, 
presiunea și provocările meseriei. Dar nu mai fusese nici o 
femeie după Lexie care să-l intereseze mai mult de câteva nopți. 

Cameron bătea cu degetele în masă, gândindu-se cum ar 
fi fost viața lor impreună. Poate va afla în următoarele două 
luni. Pentru prima dată îi era recunoscător lui Phil Haney pen- 
tru că insistase ca el să-și ia această vacanţă. După ce îl văzuse 
lucrând fără întrerupere vreme de doi ani, editorul îl obligase 
aproape să-şi ia cele opt săptămâni de concediu. Cameron se 
împotrivise pentru că avea deja un alt subiect promițător. 

Hotărârea fusese luată după o şedinţă, când Cameron a 
simțit dureri în piept atât de puternice încât a acceptat să fie 
dus la spital. El însuși supravieţuitor al unui atac de cord, Phil 
a refuzat să-i asculte protestele. Totuși, testele au arătat că edi- 
torul se înșelase şi că acele dureri ale lui Cameron nu fuseseră 
din cauza unui uşor atac de cord. Deocamdată nu era nimic în 
neregulă cu inima lui, erau de vină doar stresul, epuizarea și 
excesul de cofeină. 

După această întâmplare, Phil îl dăduse pur și simplu afară 
din birou pentru două luni. Două luni cu Lexie. 

Nu era chiar atât de rău, gândi Cameron, dar ar fi putut fi 
şi mai amuzant dacă ea ar fi ieșit din cameră. 

Se uită din nou la ceas. Exact șase și jumătate. Se gândi să 
bată la ușa lui Lexie, apoi se răzgândi, știind că ea nu ar 
dezamăgi-o pe Ida. Avea s-o mai lase cinci minute înainte de a-i 
spune că sunt în întârziere. 

Privirea îi căzu pe o cutie mică aflată pe scaunul de lângă 
el, una din cele câteva care zăceau aruncate prin bucătărie. In 
ea se aflau obiecte de uz casnic. Semn că poate Lexie învățase 
în cele din urmă să gătească, își spuse el. Talentele ei în 
materie de gătit nu fuseseră niciodată grozave. Privirea îi fu 
atrasă de două cărți așezate într-o parte și, curios, o luă pe 
prima și se uită la ea. O mamă singură. Ochii lui Cameron se 
îngustară. Luă și cea de-a doua carte. Cum să-ți cresti copilul 
singură. Un fior îl trecu pe șira spinării. Oare ce făcea Lexie cu 
acele cărţi? 

Care era adevăratul motiv pentru care venise ea la 
Blossom? O văzuse destul de bine în baie și apoi afară, acope- 
rită doar de prosopul acela albastru, ca să-și dea seama că nu 
era însărcinată. Asta nu înseamnă că nu e. 

Cameron se uita încă la cărţi când auzi un zgomot în ușa 
bucătăriei. Se întoarse și o văzu pe Lexie într-o bluză roz, care-i 
lăsa braţele și umerii goi, și o pereche de jeanși, care-i 
îmbrăcau perfect coapsele. Părul negru îi cădea pe umeri, 
ondulându-se. Privirea îi era îndreptată spre cărţile de pe 
masă. Apoi îl privi în ochi. 


Capitolul 3 


— Lexie... 

— Nu umbla prin lucrurile mele. 

Se îndreptă brusc spre el și-i smulse cărţile din mână, 
punându-le la loc în cutie. 

— Mă duc la Ida. 

Trecu pe lângă el, îndreptându-se spre ușă. Cu o mișcare 
scurtă el se întoarse și o prinse de braţ. Când se uită la ea, îi 
putu citi nervozitatea în priviri. 

— Dă-mi drumul. 

Cameron o eliberă din strânsoare și o întrebă: 

— Ai vreo problemă, Lexie? 

Stomacul ei tremură și se întrebă oare cât ghinion poate 
avea într-o singură zi? El se uitase în singura cutie din întrea- 
ga casă care conţinea un indiciu legat de planurile ei de a avea 
un copil. 

— Da, spuse ea sarcastic. Am o mare problemă. Sunt blocată 
în această casă cu tine, toată vara. Nu-mi sta în cale și nici nu 
te băga în lucrurile mele, sau în viața mea, și timpul va trece 
mult mai uşor. 

— Eşti însărcinată? 

Lexie rămase uimită. 

— Cum îndrăznești? Ce te face să crezi că ai dreptul să mă 
interoghezi cu privire la viaţa mea? 

Cameron se uită în ochii ei, văzându-i mânia dar și un gen 
de disconfort. Ceva se întâmpla, iar Lexie nu voia ca el să ştie. 

— Te cunosc din copilărie, spuse el încet, căci tonul lui 
devenise moale, în ciuda izbucnirii ei. Am fost prieteni mult 
timp. Dacă s-a întâmplat ceva, nu am de gând să te judec... 

— Iţi mulțumesc, răspunse ea furioasă. 

— Nu am vrut să sune așa, se scuză el, uitându-se la ea cum 
stătea sprijinită de colţul dulapului, cu brațele încrucișate 
peste piept. Părea în defensivă. 

— Sunt îngrijorat pentru tine. 

Ochii ei îi spuneau cât de mult se indoia de asta. 

— Adevărat? Sunt mişcată. Nu te-am mai văzut de cinci ani 
de zile. Și acum ești îngrijorat pentru mine. 

EI își îngustă privirile, analizându-i cuvintele, se apropie de 
ea și îi ridică ușor bărbia ca s-o poată privi în ochi. Ea păru să 
bată în retragere apoi îi susținu privirea. 

— Eşti supărată pe tine, sau pe mine, că nu ne-am văzut în 
cinci ani? întrebă el. 

Se lăsă o liniște adâncă. În cele din urmă ea își trase bărbia 
din mâna lui. 

— Trecutul nu are nici o legătură cu asta, protestă ea. Sunt 
supărată că stai aici și umbli prin lucrurile mele. Dacă nu ai de 
gând să pleci, măcar nu mai cotrobăi în lucrurile mele...sau în 
viaţa mea. 

Cameron o privi lung câteva momente apoi oftă. Uitându-se 
peste umărul ei, văzu curtea prin uşa deschisă. Soarele cald de 
vară mângâia peluza și el revăzu cu ochii minții zilele când ei 
doi se fugăreau, fără griji, prin curtea însorită. 

— Am distrus totul, nu-i așa? întrebă el încet. Mă refer la 
noi, la prietenia noastră. 

Inima lui Lexie bătea cu putere. Pentru o secundă crezuse 
că el se referea la iubirea lor. 

— Nu vreau să vorbim despre trecut, spuse ea cu răceală. 

— Nu vrei să-mi vorbeşti deloc. 

— Bingo! aprobă Lexie, zâmbind amar. 

— Cred că va fi destul de dificil să nu-mi vorbești, având în 
vedere că vom locui în aceeași casă. 

Lexie îl privi cu indiferență și apoi deschise ușa. 

— Ne aşteaptă Ida, spuse ea. 

Cameron o urmă, pășind în urma ei în timp ce traversau 
curtea. Merse aproape de ea, parfumul lui de mosc 
amestecându-se cu dulceaţa nopţii. Aroma lui îi era bine 
cunoscută și atingea cele mai sensibile puncte din trupul lui 
Lexie. Puncte erotice. 

— Tot sunt curios ce-i cu cărţile alea, spuse Cameron pe un 
ton neutru. 

Lexie îl privi cu coada ochiului dar expresia feţei ei rămase 
rigidă. 

— Păreau lecturi interesante. 

— N-ai decât să fii curios, răspunse ea privindu-l serios. Dar 
ține-ţi curiozitatea pentru tine. 

Abia după aceea își dădu seama că el ar putea să aducă 
vorba despre acele cărți în faţa mătușii sale și nu astfel dorea 
ca Ida să afle despre planurile ei. In plus, nu voia ca el să afle 
nimic despre aceste planuri. 

— Bineînţeles că va fi secretul nostru. 

Când se uită la el, i se păru îngrozitor de frumos în lumina palidă 
a serii. Lexie era la fel de supărată pe ea însăși, ca și pe Cameron. 

— Va fi exact ca pe vremuri, când noi doi ne împărtășeam o 
mulţime de secrete. 

Cameron îi urmărea atent reacțiile, el reușind însă să-și 
păstreze o mimică neutră. Ea se încruntă, îngrijorată. Apoi își 
umezi nervoasă buzele. Acum el nu mai avea nici o îndoială că 
Lexie îi ascunde ceva. 

Era surprins de intensitatea sentimentelor pe care ea le 
trezea din nou în el, mai repede decât se așteptase. Simţea 
nevoia să o protejeze, îi păsa de tot ce i se întâmplă. Dar oare 
încetase vreodată să-i pese? Simţea că Lexie fusese tot timpul 
cu el, în mintea lui, o imagine obsedantă cu care el compara- 
se toate celelalte femei pe care le cunoscuse. 

— Nu am nici un secret, Cameron, spuse Lexie tăios. 

Revenit la realitate, el urcă în urma ei treptele casei Idei și 
ciocăni de două ori înainte de a intra. 

— Apropo, îmi place părul tău. 

Cuvintele lui, şoptite în treacăt, o tulburară și răsuflarea 
lui caldă îi mângâie obrazul. 

Lexie intră repede pe ușă, încercând să pună cât mai multă 
distanţă între ei și prefăcându-se că-i ignoră complet compli- 
mentul. Ida apăru în cameră și Lexie acceptă bucuroasă 
îmbrăţişarea ei. 

— Cameron, spuse Ida îmbrăţișşându-și și celălalt invitat, în 
timp ce Lexie privea în jur bucătăria primitoare. Plutea în aer 
o aromă îmbietoare de pâine caldă. După ce se desprinse din 
îmbrăţișare, Ida îi dădu lui Cameron un pahar de ceai rece și 
îl invită în sufragerie. 

Lexie văzu locul gol în care fusese canapeaua și oftă, între- 
bându-se de ce oare începuse mătușa ei renovările tocmai cu 
dormitoarele şi cu canapeaua aceea. 

— Vreau ca tu să stai liniștit aici, o auzi pe Ida spunând. Iar 
eu și Lexie vom așeza masa, continuă aceasta, luându-și 
nepoata de braț. 

Genul acela de discriminare o enervă pe Lexie mai ales 

când zări o urmă de amuzament pe faţa lui Cameron. Părea că 
situaţia îl distra copios. 

În timp ce ea se îndrepta spre bucătărie, îl auzi cum 
deschide televizorul și cum se așază confortabil în fotoliu. Va 
fi cu siguranță o vară foarte lungă, gemu în sinea ei Lexie. 

Ida deschise cuptorul și scoase o tavă cu pâine şi o rugă pe 
Lexie s-o taie felii. Aceasta se apucă de treabă dar ceva părea 
să o macine. 

— Ida, începu ea preocupată, de ce nu mi-ai spus nimic 
despre Cameron? 

Bătrâna își mai făcu puţin de lucru cu tava, înainte de a 
răspunde: 

— Am aflat abia acum câteva zile și n-am vrut să-ţi stric 
surpriza. 

Lexie rămase cu gura căscată și cu mâna suspendată în aer. 

— Surpriza?! explodă ea. E o surpriză total neplăcută. 

Ida se întoarse spre ea și o privi îngrijorată. 

— Credeam că vei fi fericită să-l revezi. 

— Ştii că nu ne-am despartit tocmai...prieteni, răspunse 
Lexie, în timp ce vocea îi devenea tot mai slabă. 

Dacă ar fi reuşit să-i explice Idei, poate că ea l-ar fi convins 
pe Cameron să-și petreacă în altă parte vacanţa. Ida era singu- 
ra ei speranţă. Nu voia să cadă din nou în patima acelei vechi 
iubiri și nici să se lase ispitită de ochii lui adânci. 

— A trecut mult timp, explică ea. Nu ne-am văzut de ani de 
zile. Şi nu credeam că-l voi mai vedea vreodată... Nu doream 
să-l mai văd. 

Ida o privi fix câteva secunde apoi traversă bucătăria și o 
îmbrăţișă. 

— Odată aţi fost foarte apropiaţi, spuse ea privind-o drept 
în ochi. Pierderea primei iubiri poate fi una din cele mai 
groaznice experienţe. Mai ales dacă nu mai întâlnești o altă 

iubire. Îmi sunteți foarte dragi amândoi. Când a sunat și m-a 
întrebat dacă poate sta aici pe timpul verii... 

Atunci Lexie realiză adevărul. 

— Tu ai pus totul la cale! 

— Avea nevoie de un loc unde să se odihnească, răspunde 
Ida acuzaţiei. Muncește foarte mult. Se cunoaște. Va ajunge 
complet epuizat, Lexie. Are nevoie de tine. 

Lexie râse amar şi se trase din braţele mătușii sale. 

— Nu, mulțumesc. Nu cred că de mine are nevoie 
Cameron. Şi sunt convinsă că eu nu am nevoie de el. 

— Ba eu cred că exact de el ai nevoie. Nu l-ai uitat niciodată. 

— Ida! 

Lexie își privea uimită mătușa. Ştia că Ida ţinuse foarte 
mult la Cameron întotdeauna dar nu-și imaginase niciodată 
cât de mult își dorea bătrâna ca ei doi să fie din nou împre- 
ună. 

— Nu te-ai măritat încă, o acuză Ida. 

— Nu vreau să mă mărit. 

— Orice femeie vrea să se mărite, insistă ea. 

— Asta-i o idee la fel de depășită ca şi concepţiile tale despre 
cum ar trebui menajat un bărbat în timp ce noi, femeile, 
aşezăm masa. Nu am nevoie de un bărbat pentru a fi fericită. 
Nu intentionez să mă căsătoresc vreodată. In plus, nici tu nu 
te-ai măritat niciodată. 

Ochii Idei se umplură de durere, auzindu-i cuvintele. O 
liniște apăsătoare se lăsă între ele. 

— Imi pare rău, Ida, zise Lexie, regretând imediat cele 
spuse și o îmbrăţișă cu căldură. Ida fusese întotdeauna un 
stâlp de rezistenţă în viaţa ei și ultimul lucru pe care l-ar fi 
făcut ar fi fost s-o jignească. 

— N-am vrut să fiu așa de dură. Sunt doar supărată că tre- 
buie să împart casa cu Cameron. 

— N-am vrut să te supăr, dragă, răspunse Ida. Dar eram 
îngrijorată din pricina ta. Și când a sunat Cameron m-am gân- 
dit că ar fi o surpriză minunată să vă reîntâlniţi. Vă stătea așa 
de bine împreună! E un băiat tare bun. 

— Da, Ida, știu ce băiat bun e, oftă Lexie, dându-și seama că 
nu avea nici un rost să mai încerce. Ida nu va renunţa la spe- 
ranţele ei romantice dar inutile, că ei doi se vor împăca. 

Slavă Domnului că e singura care mai crede în visul ăsta 
nebunesc, gândi Lexie. Ea nu-și făcea nici un fel de iluzii în 
sensul acesta. În ultimii cinci ani devenise mult mai realistă. 

Fără să mai protesteze, o ajută pe Ida să așeze masa. Când 
intră în sufragerie îl văzu pe Cameron stând în faţa televizoru- 
lui, cu ochii închiși și cu capul sprijinit de spătarul fotoliului. 
Timp de câteva secunde, Lexie se bucură în voie de priveliștea 
pe care i-o oferea chipul lui adormit. Era prima dată când avea 
șansa să-l privească liniștită, ştiind că el nu o vede. 

El arăta exact cum îşi dorise ea să arate viitorul tată al 
copilului ei. Părul bogat de culoarea abanosului îi încadra fata, 
îndulcind liniile dure, masculine ale obrajilor și maxilarelor. 
Privind mai jos, îi văzu umerii lati, șoldurile înguste și 
picioarele lungi. 

Cameron arăta la fel de bine ca întotdeauna, nu se schim- 
base. Și totuși munca lui istovitoare lăsase urme. Privindu-i 
din nou faţa, ea îi văzu cearcănele și liniile de oboseală din 
colțul ochilor. Îi spusese că a venit în Blossom pentru a se 
odihni. Așa cum îl știa ea pe Cameron, acesta nu-și luase con- 
cediu din proprie iniţiativă. 

Deodată îngrijorarea luă locul frustrării pe care o simţise. 
Închise ochii, încercând să se stăpânească pentru că întot- 
deauna sentimentele ei pentru Cameron nu-i aduseseră decât 
necazuri. Când ridică din nou ochii, văzu că el o privea. 

— Am trecut testul? întrebă el. 

— Poftim? 

— Te uitai fix la mine, îi explică el. 

— Nu mă uitam. Mă gândeam dacă să te trezesc sau nu. 
Păreai adormit buştean. 

— Nu dormeam. Doar mă odihneam, zise el ridicându-se și 
închizând televizorul. 

Lexie se simţi tentată să-l întrebe despre oboseala care se 
vedea clar pe chipul lui. Dar apoi își aminti că nu era proble- 
ma ei. Și oricum nu-i păsa. 

— Voi, doamnelor, aţi aşezat masa? întrebă Cameron cu 
aceeași sclipire de amuzament în ochi. 

— Să nu-ţi imaginezi că şi eu te voi trata la fel. 

— Dacă îmi amintesc bine cum găteai, nu cred că aş putea 
supraviețui unui asemenea tratament, spuse Cameron în urma ei. 

Lexie preferă să-l ignore și intră în sufragerie zâmbind. 
Avea de gând să fie o cină liniștită, de dragul mătușii ei. 

Din nefericire Ida începu să-l întrebe pe Cameron despre 
anii petrecuţi în Orientul Mijlociu. Subiectul îi trezi amintiri 
dureroase lui Lexie, care se retrase din conversaţie și se con- 
centră asupra mâncării din farfurie. 

— Lexie? 

Luată prin surprindere, Lexie aproape scăpă furculita în farfurie. 

— Îmi pare rău, Ida. Ai spus ceva? 

— Spuneam cât de mult mă bucur să vă am pe amândoi aici 
în vara asta, spuse Ida, învăluindu-i într-o privire caldă. 

Îşi propti furculita de marginea farfuriei și îi luă pe amân- 
doi de mână. 

— Vreau să vă spun ceva foarte important. 

Acum va începe să spună ceva umilitor despre împăcarea 
noastră, gândi Lexie îngrozită. 

Îi aruncă Idei o privire rugătoare. Cunoștea sclipirea aceea 
hotărâtă din ochii mătușii sale, așa că se pregăti sufletește. 

— Vreau să găsiți pe cineva? spuse Ida privind serioasă la cei doi. 

— Să găsim pe cineva, întrebă Lexie cu un glas în care se 
amestecau ușurarea și nedumerirea. 

Rugămintea Idei nu avea legătură cu relaţia dintre ea și 
Cameron, așa cum se temuse, dar nici nu avea vreun sens. 

— Ida? 

Lexie fu cuprinsă de îngrijorare când văzu tristețea din 
ochii mătușii sale. 

— Trebuie să-l revăd neapărat, răspunse aceasta cu vocea 
pierdută. 

— Pe cine să revezi? întrebă Cameron. 

— Numele lui este Harry Tate. 

Lexie se încruntă nedumerită. Nu mai auzise niciodată acel 
nume. Tocmai se pregătea s-o întrebe, când Ida continuă: 

— Nu știu unde se află, explică Ida, întorcându-se spre 
Cameron. Când am aflat că vii, am fost foarte fericită. Tu vei 
şti ce să faci pentru că tu faci anchete la ziar. 

— Unde locuia acest Harry Tate ultima dată când ai luat 
legătura cu el? 

Cameron îi vorbea serios, acordându-i toată atenţia și Lexie 
se simti dată la o parte. 

— Locuia aici în Blossom, îi zâmbi Ida cu ochii plini de speranțe. 

— Şi când se întâmpla asta? 

— Acum cincizeci și șapte de ani. 

— Poftim?! întrebă Lexie surprinsă dar fu complet ignorată. 

— Trebuie să-l revăd, repetă Ida hotărâtă. Ă 

— Atunci vom face tot ceea ce putem ca să-l găsim. Iti promit. 

— Nu face promisiuni pe care nu le vei putea ţine, îi spuse 
Lexie lui Cameron. Ida, a trecut mult timp. 

— Sunt multe căi de a găsi pe cineva, răspunse Cameron 
fără să ia în seamă îndoielile lui Lexie. Ne vei permite să 
angajăm un detectiv particular? Oricât de mult aș aprecia 

încrederea ta în mine, un detectiv s-ar descurca mult mai bine 
în situaţia asta. 

— Bineînţeles, aprobă bătrâna. Fă orice e nevoie. Eu nu mă 
pricep deloc la lucrurile astea. Nici n-aş ști de unde să încep. 
Nici n-aş şti cum să vorbesc cu un detectiv. Te vei ocupa tu în 
locul meu, nu-i așa? 

Cameron aprobă din cap și Lexie se simţi înfrântă. Pierduse 
orice speranţă de a-l vedea pe Cameron părăsind orașul prea 
curând. 

— Ai atâţia prieteni aici în Blossom, încercă ea. De ce este 
acest Harry Tate așa de important? Nu l-ai văzut de zeci de ani. 

Regretă imediat că pusese această întrebare. Ochii mătușii 
sale trădau dorinţa și regretul — pe care Lexie le cunoștea atât 
de bine. 

— El... noi am fost odată foarte apropiaţi. El a fost prima 
mea iubire, spuse Ida privind către cei doi. 

Lexie rămase nemișcată fixând faţa de masă cu privirea. Ar 
fi vrut ca podeua de sub ea să se deschidă și s-o înghită. 

— Sunt prea bătrână ca să mai aştept să vină el la mine. 

Lexie ridică ochii uimită. Oare Ida își așteptase primul iubit 
toţi acești ani? Niciodată nu întrebase de ce nu se căsătorise 
mătușa ei. Deodată simţi nevoia să-i pună o mulţime de 
întrebări, dar nu dorea să discute despre iubiri pierdute în faţa 
lui Cameron. 

— Sper că-l vei găsi până la ziua mea de naștere, spuse Ida, 
ştergându-și ochii umezi. Vreau ca voi doi să mă ajutaţi să orga- 
nizez o petrecere. Voi împlini șaptezeci și cinci de ani în curând. 

— Așa e, se apropie ziua ta, zise Lexie, bucuroasă că mătușa 
Ida schimbase subiectul. Uitasem câţi ani împlinești. 

— Eu nu cred că ai atâţia ani, spuse Cameron. Eu credeam 
că ai douăzeci și cinci. 

Ida râse încântată și-l bătu ușor pe mână. 

— Eşti un drăguţ, Cameron. 

— Ida, ziua ta de naștere va fi abia luna viitoare. Poate 
Cameron va trebui să se întoarcă acasă până atunci. 

— Nu-ţi face griji, Ida, n-aş lipsi de la petrecerea ta nici pen- 
tru premiul Pulitzer. 

Deși i se adresase Idei, ochii lui Cameron erau îndreptaţi 
către Lexie. Privirea lui o provoca — și era plină de promisiuni 
fierbinţi care o tulburară cu senzualitatea lor neascunsă. Ea 
ştiu atunci că nu era singura care-şi amintea de iubirea lor 
pasională. 

Dar numai ea fusese cea care iubise. Pentru el, relaţia lor 
fusese doar pasiune. Dacă ar fi fost mai mult, nu ar fi respins-o 
aşa cum o făcuse. 

— Cred că voi termina renovările până atunci și aș vrea să-mi 
pot deschide ușa pentru toţi prietenii mei, spuse Ida. Am trăit 
aici de când mă știu, așa că-i cunosc pe toți. Vreau să fie o 
petrecere mai mult în cinstea lor decât în cinstea mea. 

Planurile Idei nu o surprinseră pe Lexie. Mătușa ei se 
gândise întotdeauna mai mult la alţii decât la propria ei 
persoană. Poate s-a gândit prea mult la alții, îşi spuse 
Lexie, amintindu-și de planurile Idei legate de ea și de 
Cameron. 

— Şi noi cum te putem ajuta? întrebă Cameron. 

— O, sunt multe de pus la punct pentru o petrecere de 
anvergura asta. Vom avea nevoie de un tort special, de gustări, 
de flori și, bineînţeles, de o mulţime de invitaţii. 

Ida își flutura entuziasmată mâinile, dar deodată se opri 
brusc. 

— Dar cel mai important este Harry. Îl puteți găsi până atunci? 

Lexie îi aruncă o privire scurtă lui Cameron. 

— Vom încerca, răspunse el, luând-o pe Ida de mână. 

Lexie fu fericită când seara se termină. Ida o luă cu ea la 

bucătărie ca să spele vasele în timp ce Cameron, bineînţeles, 
rămase la masă ca să aștepte liniștit desertul. Ca şi mai 
devreme, el păru încântat și amuzat de concepţiile demodate 
ale Idei, mai ales că acestea o enervau în mod clar pe Lexie. 
Dar ea era atât de încântată că discuţia se terminase, încât 
reuși să-i servească lui Cameron plăcinta fără să i-o pună în 
cap. 

După ce terminară și desertul, Ida le explică unde puteau 
găsi materialele necesare reparațiilor pe care Cameron trebuia 
să le înceapă în casă — tapet, linoleum și cutiile de vopsea. 
Apoi îi conduse la ușa din spate. 

— Nu crezi că vei avea cam multe de făcut? îl întrebă Lexie 
pe Cameron, în timp ce traversau curtea întunecată. 

Uitaseră să aprindă lumina de pe verandă şi totul era acum 
luminat doar de razele palide ale lunii. 

— Va trebui să repari casa și să-l găsești și pe... prietenul 
Idei. 

Şi să-mi faci mie viața un iad, continuă ea în gând. 

— In mod sigur nu te vei putea odihnii. Poate că ar trebui 
să te muţi în altă parte pentru a-ți petrece vacanţa. 

— Drăguţ din partea ta că-ţi faci griji pentru mine, îi 
răspunse el. 

Cameron era sedus de amintirea nopţilor cu lună plină, 
când se plimba cu Lexie, când o strângea în braţe, o săruta și 
ea îi răspundea cu aceeași pasiune. Timp de cinci ani visase la 
noptile acelea. Acum, deodată, noaptea şi Lexie erau reale. 

— Nu-mi fac griji pentru tine, spuse Lexie. 

Grăbindu-se să intre în casă, se împiedică de un bolovan pe 
care nu-l văzuse în întuneric. Cameron o apucă de talie și o 
ridică. Deodată parfumul ei îi invadă toate simţurile și îi simţi 
moliciunea corpului sub bluză. O tinu strâns în braţe, apoi 
cedă tentaţiei pe care o simţise de când o văzuse în baie, în 

după-amiaza aceea. O trase ușor mai aproape de el și își 
cobori buzele spre ea. Îi atinse ușor buzele pline cu limba 
înainte de a încerca să pătrundă în căldura dulce a gurii ei. 
Corpul ei deveni moale în mâinile lui și Cameron simți, sur- 
prins și încântat, cum ea cedează. 

Cu ochii închiși, Lexie îi înconjură gâtul cu mâinile și-și 
împleti degetele în părul lui.Tremura de dorinţa pe care și-o 
stăpânise cu greu în ultimele câteva ore. Nimeni nu o mai 
sărutase atât de adânc și de erotic în afară de Cameron. Toţi 
anii aceia de durere și mânie fură uitaţi și răspunse atingerilor 
lui cu aceeași dorință arzătoare. 

ÎL simţi întărindu-se de dorinţă și simţi cum propria ei 
feminitate răspunde nevoilor lui. Protestă slab când buzele lui 
se dezlipiră de gura ei, dar suspină de plăcere când îi simţi 
sărutul coborând pe gât. Îşi arcui spatele, plină de dorinţă. 
Fiecare parte a corpului îi vibra la atingerile înnebunitoare ale 
gurii lui. 

— Lexie, şopti el cu vocea răgușită de pasiune. 

Răsuflarea lui era caldă pe pielea ei și îi mângâia spatele pe 
sub bluză. 

— A trecut atâta timp, spuse el sărutându-i din nou gâtul. 

A trecut atâta timp, răsunară cuvintele lui în mintea ei. 
Cinci ani. 

Deschizând ochii, văzu privirile pline de dorinţă ale lui 
Cameron. Realitatea o lovi cu forța ei rece. 


Capitolul 4 


— Nu! 

Revenită la realitate, Lexie îl împinse cu pumnii în piept. 
Cameron îi dădu drumul așa de repede încât ea aproape căzu. 
Cu degetele tremurând, Lexie își băgă bluza în pantaloni. 
Desprinsă din imbrăţișarea lui pasională și trezită din nebunia 
care o cuprinsese, simţi cum o cuprinde un val de ruşine. 

— De ce ai făcut asta? stigă ea, acoperindu-și ochii cu 
palmele. Stai, nu-mi răspunde, adăugă rapede. Dar să nu mai 
faci asta niciodată. Nu mă mai atinge. 

Trase aer în piept ca să-și revină, luptând încă cu amintirea 
a ceea ce tocmai se întâmplase. Sau aproape se întâmplase. 
Incă puţin și și-ar fi smuls hainele de pe ei. Și ea nu s-ar fi 
împotrivit. Il dorea la fel de mult cum o dorea și el pe ea. Ei 
nu avuseseră niciodată probleme în pat. 

— Lexie, începu Cameron, întinzând braţele spre ea. 

Ea îl privi cu teamă. 

— N-am vrut să te sperii. 

Ea începu să râdă cu un glas aspru și forțat. Nu era râsul 

cald pe care și-l amintea el. Cameron văzu cât de diferită este 
ea de tânăra pe care o cunoscuse cu mult timp în urmă. Lexie 
privea lumea cu ochi mult mai duri acum. Cameron spera 
doar că în adâncul sufletului era aceeași fată dulce și vulnera- 
bilă pe care o ţinuse de atâtea ori în brate. 

— Nu mă sperii, negă ea, apoi se întoarse și se îndepărtă 
repede. 

Intră în casă și trânti ușa în urma ei. Cameron rămase 
nemișcat, uitându-se după ea. 

— Dar poate că tu mă sperii pe mine, spuse el încet. 

Cameron privea fix tavanul, uitându-se la umbrele copacu- 
lui din curte. Ştia de ce nu putea să doarmă; nu fusese foarte 
greu să-și dea seama. 

Își amintea de pielea de satin a lui Lexie sub palmele sale 
şi abandonul dulce al buzelor ei. Îl dorea și-i arătase asta în 
timpul sărutului acela nebunesc din grădină. 

Oare a mai răspuns cu atâta pasiune și unui alt bărbat? se 
întrebă Cameron, amintindu-și de cărțile pe care le văzuse în 
bucătărie. Era oare însărcinată? 

Ceva se întâmpla cu ea, era sigur de asta. Lexie se mutase 
în Blossom dintr-un anumit motiv, un motiv misterios. 

Cameron oftă şi hotărî să renunţe la acel mister, cel puţin 
pentru moment, și să se culce. Dar pentru el era încă 
devreme, obișnuit fiind să stea până noaptea târziu la birou, 
lucrând în liniște după ce pleca toată lumea. Dormea doar 
câteva ceasuri, după ora unu și apoi se întorcea la ziar la şase 
și jumătate. Mânca pe apucate, de obicei gogoși, și bea multe 
căni de cafea, în timp ce citea știrile de dimineață. 

Își aminti de ziarul pe care-l cumpărase în drum spre 
Blossom. Distras de apariţia neașteptată a lui Lexie, nu apu- 
case să-l citească încă. Poate dacă-l va citi, va uita de probleme 
un timp și va reuși să adoarmă. Dând la o parte cearșaful, se 

ridică, îmbrăcat doar în pantalonii albaștrii de pijama. Tocmai 
ajunsese în hol, când auzi un zgomot în bucătărie. O rază 
de lumină venea din direcţia aceea. Cameron se îndreptă 
într-acolo, oprindu-se doar să ia ziarul de pe măsuţa din 
sufragerie. In ușa bucătariei se opri, zâmbind privelişti care i 
se arăta. 

Lexie, cu buclele ei de culoarea ciocolatei tremurând în 
jurul umerilor, stătea cu spatele la el și aranja argintăria 
într-un sertar. Se schimbase într-o cămașă de noapte albă, 
care-i ajungea doar până la jumătatea coapselor, dezvelindu-i 
picioarele lungi și suple. O mulţime de cutii zăceau pe 
podea în jurul ei. Ușile dulapurilor erau deschise, iar 
ordinea din interiorul lor stătea mărturie eforturilor ei 
nocturne. 

— Nici tu n-ai putut să dormi, spuse Cameron intrând în 
bucătărie și așezându-se la masă cu ziarul în faţă. 

Lexie se întoarse spre el, uimită. 

— Voiam... voiam să aranjez bucătăria, se bâlbâi ea, luată 
prin surprindere. 

Când îl văzu, își aminti de sărutul acela sălbatic, dar mai 
ales de felul în care ea îi răspunsese. Trânti sertarul din 
spatele ei și spuse: 

— Dar acum am terminat. Poţi să rămâi singur în bucătărie. 

— Nu vreau neapărat să rămân singur, răspunse Cameron. 

Ochii îi căzură pe cele două cărți apoi întâlniră privirea lui 
Lexie. Obrajii ei erau roşii. 

— Mă gândeam să citesc puţin. Ai de gând să faci la fel? 
întrebă el, privind sugestiv cărțile. 

— Tocmai voiam să mă pregătesc de culcare, spuse Lexie, 
luând cărțile. 

Cameron ridică din sprâncene și apoi deschise nepăsător 
prima pagină a ziarului. 

— Cameron? 

Vocea ei moale îl făcu să-și ridice ochii din ziar și îi trimise fiori 
de dorinţă prin tot corpul. Trecuseră cinci ani de când nu o mai 
auzise pronunţându-i numele cu glasul acela tandru și întrebător. 

Lexie își trase un scaun și se așeză în faţa lui, punând cărțile 
în poală. Iși mușca buzele, nervoasă. 

— Sunt îngrijorată pentru Ida. 

Trebuia să-i vorbească, în ciuda a tot ceea ce se întâmplase 
şi a ceea ce simţea ea pentru el. Grija ei pentru Ida depășea 
neliniștile ei personale. 

— Din cauza acelui Harry Tate. 

— Ce-i cu el? 

Lexie înghiţi cu greu. Îi era greu să vorbească cu el despre 
fosta iubire a Idei, dar mai mare îi era teama că îi promiseseră 
bătrânei imposibilul. 

— Dacă nu-l vom găsi, chiar cu ajutorul unui detectiv? 
întrebă ea. 

— În cazul acesta, îi vom spune că am făcut tot ce era 
omenește posibil, dar nu l-am putut găsi. 

— Dar ea contează pe noi. Mai ales pe tine, spuse ea, aplecân- 
du-se peste masă și învăluindu-l din nou cu parfumul ei. 

— Nu o voi dezamăgi pe Ida. 

Glasul lui deveni serios și o privi tăcut câteva clipe. Lexie 
citi în ochii lui ceea ce știa deja. Că el îi este la fel de devotat 
Idei, cât îi era și ea. Ştia că el n-ar putea s-o rănească vreodată. 

— Dar dacă totuşi nu-i vom da de urmă? 

— Dacă omul acesta poate fi găsit, îl vom găsi. Ida este o 
femeie raţională, Lexie. Sunt convins că ştie la ce se poate 
aştepta. Poate nu-l vom găsi sau poate e deja mort. Poate pur 
şi simplu nu va dori să o vadă pe Ida, chiar dacă îl găsim. 

Lexie fu şocată de adevărul spuselor lui. Nu luase în con- 
siderare niciodată şi acea ultimă variantă. 

— Principalul e că Ida simte nevoia să-l căutăm, indiferent 
ce s-ar întâmpla. M-a rugat s-o ajut și așa voi face. 

Hotărârea din vocea lui îi aminti lui Lexie de copilărie, 
când Cameron o ajuta pe mătușa ei la treburi mărunte sau mai 
grele. 

— Îţi mulțumesc, spuse ea în șoaptă, umezindu-și buzele 
uscate. Îţi mulțumesc că ţii la Ida. 

— Chiar ţin la ea, aprobă el cu o înclinare ușoară a capului. 

Dar focul din privirile lui o făcu pe Lexie să se întrebe dacă 
el vorbea despre Ida sau despre ea însăşi. Bineînţeles că 
despre Ida vorbește, se mustră ea. Se ridică brusc, enervată că 
nu-și putea stăpâni sentimentele pentru Cameron. In graba ei, 
uită de cărţile din poală și acestea căzură cu zgomot pe podea. 
Din filele răsfirate zbură o broșură albă care se opri la mică 
distanță de scaunul lui Cameron. Titlul scris cu litere de o 
șchioapă îi atrase imediat atenția. 

Tu și copilul tău : însămânţarea artificială. 

Lexie încremeni iar Cameron își mută încet privirea de la 
broșură către ea. Apoi, dintr-o dată, Lexie se repezi să ridice 
broşura și se îndreptă spre ușă, încercând să ajungă în dormi- 
tor. Se ruga în gând ca el să n-o oprească și să nu-i pună 
întrebări. Atunci îl auzi ridicându-se de pe scaun. 

— Lexie, oprește-te. 

Strânsoarea mâinii lui era fermă și în glasul lui se putea citi 
hotărârea. Lexie se opri în prag și strânse cărţile la piept. 
Cameron o întoarse uşor cu fața spre el și ea se trezi uitându-se 
la pieptul lui gol. Deși era îngrijorată de explicaţiile pe care el 
le va cere, Lexie nu putu să nu se gândească la cât de bine 
arăta. 

— Trebuie să mă duc la culcare, încercă ea să scape. 

Cameron îi ridică blând bărbia până când fu nevoită să-l 
privească în ochi. 

— Ce se întâmplă? întrebă el. 

Lexie își simţea gâtul uscat. Tensiunea întregii zile îi pro- 
dusese o stare de rău aproape fizic. Deși dorea să se întoarcă 
şi să plece, se simțea paralizată de privirile lui ca oţelul. 

— Nu-i treaba ta, șopti ea, trăgându-și bărbia din mâna lui. 

— Ai de gând să fii însămânțată artificial, spuse el, cuvintele 
lui fiind mai mult o afirmaţie decât o întrebare. Sau ai fost 
deja? 

— Nu am de gând să discut asta cu tine, zise ea, simțind că 
vocea îi devine din nou sigură. Îţi repet că nu e treaba ta, con- 
tinuă ea, îndepărtându-se de el. 

— Din momentul ăsta e treaba mea, spuse el furios. Și o 
să-mi explici chiar acum de ce dracu’ vrei să aduci pe lume un 
copil nelegitim. 

Îi apucă ferm cotul și o târî din nou în bucătărie dar de data 
asta ea nu mai opuse rezistență. Ultimele lui cuvinte o 
făcuseră să realizeze motivul mâniei lui. Aproape uitase să el 
însuși era un copil din flori. Mama lui fusese părăsită de un 
tată pe care el nu-l cunoscuse niciodată. Lexie se aşeză supusă 
la masă, avându-l pe Cameron în faţă. Acesta împături repede 
ziarul şi îl dădu la o parte. Ea puse încet cărţile pe masă. 

— Acum, începu el, străduindu-se să-i vorbească pe un ton 
calm, tu nu ai spus asta nimănui din familia ta, nu-i așa? 

Îşi dădu seama că are dreptate după felul în care ea își 
mușca buza de jos. 

— Eşti... deja ai... se opri el, incapabil să pronunțe 
cuvintele. 

După un lung moment de tăcere ea îi răspunse: 

— Nu. Nu că ar fi treaba ta, adăugă ea încăpățânată. 

Cameron era în aceeași măsură ușurat și îngrijorat. Deci nu 
era însărcinată. Nu încă. Dar mai exista un fel de ușurare. Acel 
iubit pe care și-l imaginase, nu exista. 

— Vreau să ştiu de ce ai de gând să faci asta, spuse el cu 
glasul mai blând. 

— Asta e treaba mea. Doar a mea. 

— Nu am de gând să te judec. 

Cameron așteptă până când Lexie ridică ochii spre el apoi 
continuă: 

— Dar ştiu cum e să crești fără tată. 

Lexie oftă, văzând că el nu renunță. 

— Vreau un copil, spuse ea atât de încet încât el aproape n-o auzi. 

Bucuros că ea se hotărâse să-i vorbească, Cameron îşi alese 
cu grijă următoarele cuvinte, de teamă ca ea să nu bată în 
retragere. 

— Asta are legătură cu mutarea ta în Blossom, zise, aştep- 
tând ca ea să-i dea detalii și încercând să înțeleagă. 

Lexie aprobă din cap, privind fix peretele bucătăriei. 

— Vreau să-mi cresc copilul aici. Tu ar trebui să înţelegi 
asta, adăugă, uitându-se la el. Tu ai crescut aici. Nu-mi pot 
imagina un loc mai bun pentru a crește un copil. 

— Asta înţeleg şi sunt de acord cu tine. Ce nu pot să înțeleg 
este de ce însămânţare artificială. 

— Nu sunt măritată, Cameron, zâmbi ea trist. 

Lexie nu dorea ca lui să-i pară rău pentru ea sau să creadă 
că din pricina lui ea nu găsise altă iubire. 

— Şi nu vreau să mă căsătoresc, adăugă ea. Din fericire, cu 
tehnologia de astăzi, nu mai e nevoie de implicaţii sentimen- 
tale pentru a da naștere unui copil. 

In timp ce o asculta, chipul lui Cameron rămăsese 
nemișcat, dar gândurile i se învârteau sălbatice în cap. Lexie 
considerase întotdeauna căsătoria extrem de importantă, atât 
de importantă încât preferase să termine relaţia lor decât să 
mai prelungească logodna. El își amintea cât de mult își dorea 
ea un copil, dar să-l aibă în felul acesta? 

— Parcă nu ești tu, spuse el, nemaiputând să se abţină. 

— Nu mă cunoşti, spuse Lexie, provocându-l din priviri. 
Crezi că mă cunoști? 

— Odată te cunoșteam. 

— Dar acum nu mă mai cunoşti, îşi arătă ea iritarea. Am 
crescut, Cameron. Știu ce vreau și ştiu ce am de făcut ca să-l 
obțin. Vreau un copil dar nu vreau un bărbat. Răspunsul evi- 
dent este însămânţarea artificială. 

— Te-ai gândit la impactul pe care-l va avea hotărârea ta 
asupra vieţii copilului? o întrebă uimit Cameron. 

— E hotărârea mea. 

— Copilul tău nu va avea tată. 

— Dar va avea o mamă care-l iubeşte. 

— Şi taţii sunt importanţi, îi răspunse Cameron încet. Tatăl 
meu nu s-a căsătorit niciodată cu mama. A știut că mama e 
însărcinată dar nu ne-a vrut pe nici unul. 

Cameron îi povestea acele amintiri dureroase cu o voce 
rece, parcă nepăsătoare. 

— Nu-i acelaşi lucru, îl contrazise Lexie. 

— Situaţia e asemănătoare. Ă 

Lexie își trecu nervoasă mâna prin păr. Îl dădu după urechi 
cu degete tremurătoare înainte de a continua. 

— Vreau un copil, Cameron. Îmi pare rău că nu va avea tată 
dar va avea o mamă iubitoare care-l va crește fără să-i fie 
rușine. Astăzi nu mai este un păcat să ai un copil fără să fii 
căsătorită, așa cum era pe vremea când erai copil. 

Cameron o privea cu buzele strânse și ea își dădea seama că 
nu-l va putea convinge. Își amintea de trecutul lui. Oamenii din 
Blossom fuseseră toleranți în general dar fuseseră câţiva care îl 
necăjiseră, numindu-l pe el bastard iar pe mama lui chiar mai rău. 
Dar asta se întâmpla atunci, încercă ea să se liniștească. Concepţiile 
oamenilor progresaseră chiar și într-un orășel mic ca Blossom. 

— Nici măcar nu vei şti numele tatălui, nu-i așa? o provocă el. 

Lexie scutură din cap. 

— Voi completa fișa pentru donator la următoarea vizită. 
Am fost doar la vizita preliminară, apoi va urma chestionarul 
şi examinarea fizică. În curând vom putea trece la procesul 
propriu-zis. 

Cameron ezită, neștiind cum să exprime ceea ce era în 
mintea lui. Lexie era o femeie frumoasă, plină de viaţă și sen- 
zuală. Era sigur că ea nu ar fi dus lipsă se admiratori. Gândul 
acela îl deranja mai mult decât crezuse. Nu și-o putea imagina 
pe Lexie cu un alt bărbat. Nu o vedea decât cu el. 

— Trebuie să... își găsi el cu greu cuvintele. De ce un dona- 
tor? 

— Vrei să spui de ce nu un tată adevărat? întrebă ea. Pentru 
că nu este... nimeni important în viața mea. Și nici nu vreau. 

— De ce nu? trebui el să întrebe. Cu siguranță ai vrut acum 
cinci ani, continuă el în gând. 

Lexie aproape tremura din cauza tensiunii, pentru că el se 
afla foarte aproape de răspunsul la acea întrebare. În cele din 
urmă îl privi în ochi și îi răspunse: 

— Am vrut o dată să mă căsătoresc, dar s-a dovedit a fi o 
greşeală. 

Lexie zări în ochii lui o reacţie pe care nu o putea descifra. 
Într-adevăr, cuvintele ei îl loviseră. O greșeală, spusese ea. 
Cameron fu surprins cât de tare îl dureau vorbele ei. 

— Din cauza a ceea ce s-a întâmplat între noi? 

— Ce s-a întâmplat acum cinci ani nu are nimic de a face cu 
hotărârea mea, îl opri ea. 

Nu dorea ca el să ştie cât de profund o afectase și că el era 
responsabil pentru atitudinea ei de acum. 

— Pur și simplu acum sunt o altă persoană, asta-i tot. De 
fapt, mă bucur că ţi-am spus toate astea, e ca o ușurare, con- 

tinuă ea fără să aştepte răspunsul lui. Acum nu va mai trebui 
să mă ascund de tine. Mă simt mult mai bine și gândurile mele 
sunt mai puţin confuze, acum că le-am împărtășit și altcuiva. 

Işi dăduse seama că luase hotărârea potrivită. Amintindu-și 
de eșecul relaţiei ei cu singurul bărbat pe care îl iubise, realiză 
că trebuie să-și continue viaţa. Iar asta însemna să aibă copilul 
pe care-l dorise intotdeauna. Se ridică și luă cărţile de pe 
masă. 

— Noapte bună. 

De data aceasta Cameron nu mai încercă s-o oprească, ci 
rămase singur, înconjurat doar de parfumul ei de iasomie. 
Atinse distrat ziarul din faţa lui și reluă în gând cuvintele lui 
Lexie, amintindu-și de strălucirea ochilor ei când îi spusese că 
vrea să facă un copil... fără implicaţii emoţionale. O dată ea 
dorise să facă un copil cu el. Dacă s-ar fi căsătorit, probabil ar 
fi avut o casă plină până acum. Dar el alesese calea indepen- 
denţei și a libertăţii. Alesese să rămână singur și... sigur. 

Incercă un timp să citească apoi își dădu seama că nu se 
poate concentra. Citea aceeași propoziție de câteva ori și tot 
nu o putea înţelege. Discuţia avută cu Lexie nu-i dădea pace. 
In cele din urmă strânse ziarul și se întoarse în pat. 

În timp ce stătea întins, urmărind, fără somn, umbrele de 
pe tavan, îi veni o idee neașteptată. Uşor, ideea se cristaliză și 
Cameron văzu în faţă o nouă cale de compromis, o șansă pe 
care nici unul din ei doi nu o visase. Cu cât se gândea la asta, 
cu atât îi plăcea mai mult. 

Cameron fu trezit de mirosul cafelei care pătrunsese 
până în dormitorul său. Se opri zâmbind în ușa bucătăriei 
când o văzu pe Lexie în pantaloni scurţi de bumbac și o 
bluză care se mula pe sânii ei rotunzi, îmbrăcându-i umerii 
și braţele. Se simţi dintr-o dată complet treaz, în ciuda orei 
târzii la care se culcase. 

Lexie, cafeaua şi soarele dimineţii. Următoarele două luni 
vor fi raiul pe pământ. Mai ales dacă ea va fi de acord cu planul 
lui. 

Când cafeaua fu gata Lexie îşi turnă o cană plină, se 
întoarse și tresări surprinsă. 

— Nu te-am auzit intrând, spuse ea. Mereu face chestia asta 
ca să mă surprindă. Sper că nu te-am trezit, continuă ea cu 
voce tare, uitându-se la cearcănele lui care păreau mai pro- 
nunțate în dimineața aceea, ca și cum nu ar fi dormit prea 
mult. 

Se simţi din nou tentată să-l întrebe de motivul oboselii 
lui, dar se abţinu. Cu o seară în urmă păruse obosit dar 
știa că el nu se culcase decât la o oră de când plecase ea 
din bucătărie. Se gândi să-l întrebe de ce nu putuse 
dormi, dar renunţă și la această întrebare. Pentru că știa 
răspunsul. Și ea stătuse mult timp în pat fără să adoarmă. 
Retrăise în gând ziua aceea incredibilă, începând cu 
intrarea lui în baie şi până la sărutul acela pasional. Și în 
final, discuţia aceea din bucătărie, când ea îi împărtășise 
planurile de a avea un copil. Ă 

Sigur că el nu fusese de acord cu ea. li luă o oră de 
frământări şi de nesomn ca să recunoască cât de mult o 
deranja acest lucru. li păsa, deși nu ar fi trebuit să-i pese, de 
părerea lui. 

ÎL privea acum cum înconjoară masa, uitându-se la filtrul 
de cafea. Lexie se întinse până la dulapul din spatele ei și 
luă o altă cană. Până ce el să ia carafa, ea îi turnase o cană 
plină și adăugase automat jumătate de linguriţă de zahăr. 

Când îi luă cana din mână, degetele lui le atinseră uşor 
pe ale ei. 

— Îţi mulţumesc, spuse el și ochii lui sexi scânteiară când 
o priviră. Că ţi-ai amintit, adăugă el. 

Abia atunci Lexie realiză că el se referea la cafea. Fu șocată 
de faptul că i-o pregătise exact așa cum îi plăcea lui, fără să-și 
dea seama că o făcuse. 

— A, cu plăcere, încercă ea să treacă nepăsătoare peste 
întâmplarea aceea, sperând că și el va face la fel. 

Cameron se întoarse și privi pe fereastră, sorbind cu grijă 
lichidul fierbinte. Pare în largul lui în această situaţie, cu traiul 
în comun, îşi spuse Lexie privindu-l. Întreaga scenă era tul- 
burător de intimă. Micul dejun în bucătărie. Cameron în pan- 
taloni scurţi, cu pieptul gol și cu părul negru, încă răvăşit 
după somn. Îi privi părul des de pe piept, bucuroasă că se 
schimbase într-o rochie înainte de a veni în bucătărie. Când 
ridică ochii spre Cameron, văzu că el o privea. Ridică 
întrebător din sprâncene apoi îi spuse tărăgănat: 

— Bună dimineaţa și tie. 

Lexie clipi des, ca trezită din vis, apoi întoarse ochii spre 
frigider. 

— Ai lapte în frigider și cereale în dulap. Dacă vrei omletă, 
avem ouă și brânză. Ida a făcut provizii pentru noi. 

— O omletă ar fi grozavă. 

Având senzaţia că el așteaptă ca ea să facă omleta, Lexie se 
răsti nervoasă: 

— Nu sunt bucătarul tău personal. 

— Tocmai mă pregăteam să mă ofer, zise el zâmbind. 

— Îmi cer scuze, spuse Lexie, cuprinsă de rușine. 

— Nu-i nimic, veni simplu răspunsul lui. 

Lexie își luă cafeaua şi se așeză, simțindu-se ciudat și 
inutilă, în timp ce el se învârtea prin bucătărie după ouă, 
brânză şi unt. Scoase o tigaie și un castron și se apucă de 
treabă. Ea îl privea tăcută, tânjind după dimineţile când el îi 
pregătea micul dejun. Pe vremea când locuiau împreună, în 
weekend, Lexie se trezea în sfârâitul omletelor sau al clătitelor 

lui. Ea aștepta în pat până când el îi aducea masa pe o tavă. 
Apoi făceau dragoste, câteodată chiar înainte de a mânca pen- 
tru că descoperiseră că micul dejun era foarte bun și rece. 

Lexie se strădui să revină la realitate. Trebuia să nu se mai 
gândească la trecut. Luă o înghiţitură zdravănă de cafea dar 
lichidul fierbinte îi opări limba și gâtul. 

— Ah! ţipă ea cu o expresie de durere întipărită pe faţă. 

— Ce s-a întâmplat? întrebă Cameron îngrijorat. 

— Doar mi-am fript limba, dădu ea din mână ca să-l 
liniștească. 

Cameron se încruntă. Lexie păruse nervoasă de când îl 
văzuse în prag. El spera că ea nu regretă încrederea pe care 
i-o acordase cu o seară în urmă. Cameron nu dorea asta. 

După ce întoarse omleta, o împărţi în două și puse una din 
farfurii în faţa lui Lexie. Mâncară în linişte, mai mult Cameron 
decât Lexie. Ea abia se atinse de mâncare, jucându-se cu fur- 
culiţa în farfurie. 

După ce goli farfuria, Cameron se ridică și aduse carafa ca 
să umple din nou cănile cu cafea. Apoi se așeză și o privi pe 
Lexie drept în faţă. 

— Ştiu că nu ești de acord cu prezenţa mea aici, spuse el 
fără nici o introducere. Dar cred că am o soluţie. 


Capitolul 5 


O soluţie? Lexie simţi un tremur de neliniște la auzul cuvin- 
telor lui Cameron. Cu o zi în urmă îi spusese că vrea să-l vadă 
plecând și acum el părea gata să-i facă pe plac. Ar fi trebuit să 
fie fericită dar, în schimb, ea se simţea confuză. 

— Ce vrei să spui? întrebă ea încet. 

— Nu e o soluţie doar pentru prezența mea aici, continuă 
Cameron. Cred că am găsit o soluţie și pentru cealaltă pro- 
blemă a ta. 

— Care altă problemă? întrebă ea, uşor în defensivă. 

— Problema copilului. 

— Asta nu e o problemă, îl contrazise ea. 

Se liniștise auzind că el nu are de gând să se mute, dar era 
nesigură de direcţia în care se îndrepta discuţia lor. 

— Ţi-am spus deja că am planificat totul. 

— Nu cred, spuse Cameron. 

— Nu ţi-am cerut părerea, ridică ea tonul, enervată. 

— În orice caz, eu am o soluţie, zise el calm, netulburat de 
enervarea ei. 

— Exact din cauza asta nu voiam ca tu să știi nimic. Nu ai 
dreptul să-mi spui ce să fac. 

— Nu asta încerc, o liniști el. 

Nu dorea să o supere, ci să-i vorbească cu calm. Ştia că ea 
va fi de acord cu planul lui dacă i-ar fi dat o șansă să-i explice. 
— Lasă-mă să-ți spun despre ce e vorba, sugeră el atent. 

Lexie înghiţi cu greu. Ea îi spusese planurile ei așa că acum 
trebuia să asculte și ce avea el de spus. Ştia că el nu avea, 
oricum, de gând să renunţe. Cameron era foarte insistent 
atunci când dorea ceva. Din nefericire, pe ea nu o dorise. 

— De acord, dădu ea din cap. Dar după ce termini, 
renunţăm la subiectul ăsta. Ai înţeles? 

— Am înţeles. 

Lexie își încrucișă braţele, părând că îl tolerează momentan 
dar nu e pregătită pentru nici un compromis. 

— Vrei să faci singură un copil. Nu e ceva neobișnuit în ziua 
de astăzi, spuse el ridicând din umeri. Vrei un copil dar nu 
dorești o relaţie pe termen lung cu un partener. Înţeleg asta. 

Lexie se încordă când îi auzi părerea. Grozav. Era exact ce 
îi trebuia să audă dis-de-dimineaţă. O confirmare a dezintere- 
sului lui fată de ea. 

— Amândoi ne dorim același lucru. 

— Unde vrei să ajungi? întrebă Lexie, dorind să încheie 
discuţia sau să se topească în podeaua de lemn. 

— La copil, acolo vreau să ajung. 

Făcu o pauză ca s-o privească lung în timp ce sorbea din 
cafea. Apoi continuă. 

— Nici eu nu vreau să mă implic într-o legătură emoţională 
pentru tot restul vieţii. Dar mi-ar plăcea să am un copil. 
Credeam că am renunţat la ideea asta, spuse el și chipul îi 
deveni serios. 

Lexie îl privea fix, încruntată de nedumerire. Tristeţea din 

vocea lui îi atinse o coardă sensibilă a sufletului. Cameron nu 
vorbise niciodată de copii cât fuseseră împreună. Ea fusese 
cea care-și dorea o familie. Părea că regretă acum ideea de a 
nu avea copii. Lexie îl înțelegea și era, în același timp, 
nedumerită. Și ea știa ce înseamnă să regreţi. 

— Şi totuşi, unde vrei să ajungi? îndreptă ea discuţia pe un 
făgaș mai sigur. 

— Cred că ne putem oferi ceva unul celuilalt. 

Așteptă încordat reacţia ei şi îi văzu ochii măriți de uimire 
şi buzele deschizându-se a mirare. 

— Ce vrei să spui? întrebă ea aproape în șoaptă. 

— Vreau să fiu tatăl copilului tău. Si să redescopăr ceva la 
care am renunţat cu ani în urmă, adăugă el pentru sine. 

Întotdeauna se întrebase cum ar fi fost viata alături de 
Lexie. Acum avea o șansă să afle... fără obligaţii și fără 
aşteptări. Știa că ea nu s-ar fi mulțumit doar cu atât cu cinci ani 
în urmă. Dar s-a schimbat, gândi el, amintindu-și cuvintele ei 
de noaptea trecută. Nu mai sunt necesare implicări 
emoţionale, declarase ea. Devenise mai pragmatică, la fel ca 
el. Se potriveau perfect. 

— Dar tu nu voiai să te simţi legat. 

— Exact, explică el. Nu voi fi. Tu vei crește copilul, așa cum 
ai plănuit. Totul va fi așa cum ai vrut tu. Il vei putea crește aici, 
în Blossom. Nu mă voi amesteca, dar voi profita de vizitele pe 
care mi le permite legea. Dar am pretenţia să contribui finan- 
ciar la creşterea copilului. 

Lui Lexie nu-i venea să creadă că ceea ce auzea era 
adevărat. Abia își putea stăpâni tremurul nervos al mâinilor. 

— De ce? De ce vrei să faci asta? reuși ea să spună. 

— E singura mea şansă de a avea un copil, explică el, 
întinzându-se către ea. Stilul meu de viață nu-mi permite 
legături sentimentale. Munca e principala mea preocupare. Și 

îmi place în felul ăsta. Tu deja te-ai hotărât să creşti singură un 
copil. Acelui copil îi va fi mult mai bine dacă va ști cine îi este 
tatăl și-l va vedea din când în când. 

Imaginea unui copil cu părul și cu ochii zâmbitori ai lui 
Cameron trecu prin mintea lui Lexie. Ea își aminti de bărbatul 
din fanteziile ei și recunoscu în sinea ei că acela fusese 
Cameron. În subconştientul ei, el fusese întotdeauna modelul 
pentru tatăl copilului ei. 

Îşi aminti şi de cele câteva ocazii când el apăruse în clasa 
ei, în Atlanta. Avea un fel natural de a comunica cu copiii și ea 
crezuse, încă de atunci, că va fi un tată minunat. 

— Va fi într-adevăr mai bine pentru copil să-și cunoască 
tatăl, recunoscu ea, dar propriile cuvinte o șocară. Nu pot să 
cred că am spus asta. Cameron, e ridicol. Nu te-am văzut de 
ani de zile. Nu înţeleg... totul era planificat... 

— Planului tău lipsea un singur lucru — un tată, replică el. 

Lexie tăcu pentru câteva clipe. Ştia că el are dreptate. Ii 
oferise ceea ce-i spusese ea că vrea: un tată fără implicări sen- 
timentale. Și chiar mai mult, îi oferise un tată pe care copilul 
îl va cunoaște și pe care îl va putea vedea. Iși mai dădu seama 
de un lucru. Dacă va avea un copil cu el, îl va vedea mai des și 
nu vor mai trece cinci ani fără să-l întâlnească. 

— Stai să văd dacă am înţeles bine. Vrei să fii tatăl copilului 
meu, fără alte angajamente decât vizitele regulate? 

— Exact. Tu nu aștepți nimic din partea mea, nici eu din 
partea ta. 

Relaţia lor fusese plină de destul zbucium emoţional și de 
dezamăgiri, așa că i se părea o minune să fie din nou cu Lexie, 
să o ţină lângă el, fără toate astea. 

— Fără sentimente, repetă Lexie. 

Sufletul îi era deja plin de sentimente numai la gândul de 
a purta copilul lui Cameron. Nu putea înțelege cum el se 

putea detașa atât de ușor. Apoi își imagină legănând la piept 
copilul lui, imbrăţişând şi iubind acea parte micuță din el, care 
îi va aparţine ei. Singura parte din el care va fi a ei. Deodată își 
dori acest lucru cu disperare. 

— Eşti sigur că te-ai gândit bine? se forță ea să-l întrebe, deși 
ar fi dorit să accepte înainte ca el să se răzgândească. 

— Ştiu ce-ţi propun. Nu am privit acest lucru cu ușurință. 

Lexie îi privi ochii adânci și albaștri și știu că hotărârea 
fusese luată încă de la început. 

— De acord, spuse ea atât de încet încât el fu nevoit să se 
apropie ca s-o audă. 

Îi zâmbi și ochii lui străluciră fericiţi. Se întinse și îi apucă 
mâinile între palmele lui mari. 

— Vei fi o mamă minunată. Nu mi-aş încredința altcuiva 
copilul, zise el strângându-i degetele. 

Ştia că va fi o mamă iubitoare pentru copilul său, aşa cum 
propria lui mamă, respinsă și abandonată de tatăl lui, nu fusese. 
li va oferi căldura de care el nu avusese parte în copilărie. 

— ÎI voi suna pe doctorul meu și-ţi voi face o programare la 
clinică, încercă Lexie să-i vorbească pe un ton de afaceri, de 
parcă tocmai încheiaseră o înţelegere. 

Dar chiar așa era. Fără sentimente. Aproape izbucnise în 
lacrimi când îi spusese că va fi o mamă bună. Se strădui să se 
detaşeze, încercând să-şi controleze simţirile. 

— Ar trebui s-o facem cât mai curând posibil. 

Cameron o privea fix, uşor încruntat. 

— Ştiu că sună foarte... clinic. Și trebuie să recunosc că sunt 
încă amețită, dar ai dreptate. Asta e cea mai bună soluţie pentru 
copil. Dacă tot avem de gând să facem asta, eu... am ciclul regu- 
lat, se bâlbâi ea, înroșindu-se. Voi putea fi însămânțată în curând. 
Doctorul meu avea de gând să aştepte până luna viitoare pentru 
că durau testele și găsirea unui donator. Dar acum... 

Se opri, nemaiștiind ce să spună. Cameron o privea tot mai 
ciudat. O tăcere grea se lăsă între ei. 

— Dacă mai ai nevoie de timp ca să te gândeşti, eu te 
înțeleg, spuse Lexie ezitând. Poate că amândoi ar trebui să ne 
mai gândim. 

— Mă tem că m-ai înțeles greșit, începu Cameron încet, 
cuprinzând-o cu privirea. Nu am nici cea mai mică intenţie să 
merg cu tine la această clinică. 

Lexie îl privi fix și simţi un fior rece când realiză la ce se referea el. 

— Suntem perfect capabili să facem un copil pe cale natu- 
rală. Nu avem nevoie de medici. 

Dorea să facă dragoste cu ea. Nu, dorea să facă sex cu ea, 
se corectă Lexie în gând. Nu ştia dacă să plângă sau să râdă. El 
dorea să facă un copil. Atât. 

— Nu! izbucni ea. 

Nici nu putea lua în considerare așa ceva. Sau putea? 

— Imi pare rău, spuse Cameron încet, uitându-se la ea. 
Credeam că ai înţeles. 

— Bineînţeles că nu, răspunse ea cu vocea pierită. Nu mă 
aşteptam... nu credeam că te gândești la... asta. 

Va putea ea oare să facă dragoste cu el, fără sentimente? El 
nu părea să se îndoiască de asta. 

— Am mai făcut dragoste, Lexie, îi aminti el. De ce te temi? 

Intr-adevăr, de ce oare? Aproape izbucni în râs. Dacă ar 
face dragoste cu el, l-ar iubi. Işi aminti de sărutul lor fierbinte. 
Atunci fugise de el. Dacă ar fi de acord să facă un copil cu el 
în acel fel, nu ar mai avea cum să fugă. Dulceaţa mângâierilor 
lui o făcuse să-l dorească. Nu voise să fugă dar o făcuse ca să 
se protejeze. Acum el îi oferea şansa de a ceda în faţa a ceea 
ce-și dorise toţi acei ani. Ştia că va suferi, că el va pleca, așa 
cum se înțeleseseră. Dar va avea copilul lui. De data asta nu va 
mai lăsa un loc gol în urma lui. 

Cameron îi urmărea tumultul trăirilor, care i se citea pe 
față. Oare ea se va răzgândi acum? El nu-și putea imagina că va 
face un copil cu Lexie printr-o metodă științifică. Dorea ca acel 
copil să se nască din pasiunea lor și din iubirea care existase 
între ei încă din copilărie. Și mai ales, ştiinţa nu-i va șterge 
regretele pe care le purtase cu el atâta timp. Doar dacă o va 
ține pe Lexie din nou în braţe va scăpa poate de vraja amintirii 
ei. Realitatea avea mai mereu darul de a distruge perfecțiunea 
fanteziei. 

Tăcerea prelungită a lui Lexie îl readuse la realitate. Ea 
stătea nemișcată, privind în jos. 

— Lexie, o îndemnă el să rupă tăcerea. 

— Da, spuse ea ridicând ochii. 

— Ce spui? 

— O voi face, aşa cum vrei tu, răspunse ea privind din nou 
în altă parte. 

Cameron respiră în sfârşit. Nici nu-și dăduse seama că-și 
ținea respiraţia. Ea fusese de acord. 

— Atunci plecăm la Atlanta imediat ce mă imbrac, spuse el. 

— De ce? îl privi ea uimită. 

El se încruntă. 

— Ca să facem testele de sânge, să depunem actele. Cred că 
durează vreo două zile. 

— Despre ce vorbeşti? îi ceru ea o explicaţie. 

— Despre căsătorie, bineînţeles. Lexie, doar nu crezi că aș 
aduce pe lume un copil nelegitim? Nici nu încape discuţie. 

Lexie se sprijini de scaun, fără putere, simțindu-și oasele 
moi. Fu nevoită să se apuce de marginea mesei ca să nu cadă. 

— Căsătorie? își auzi ea vocea care-i părea străină, subțire și 
moale. 

— Nu vreau un copil nelegitim. 

— Parcă spuneai fără obligaţii, fără... 

Fusese gata să spună fără implicații sentimentale, dar se 
oprise. Nu putuse pronunta cuvintele. 

— Căsătoria e o simplă formalitate, Lexie, îi spuse el 
răbdător, ca și cum i-ar fi explicat o ecuație matematică. E spre 
binele copilului să fie totul legal. 


— Nu va afla nimeni? îl privi Lexie pe Cameron cum își spri- 
jinea relaxat mâinile pe volan, în timp ce conducea mașina 
închiriată pe autostradă spre Atlanta. 

El părea calm, în timp ce ea simțea că explodează din cauza 
nervozităţii. 

— Dacă nu rămân însărcinată, nimeni nu va afla de această 
căsătorie? 

— Desigur, deocamdată rămâne secretul nostru, fu el de 
acord şi o privi, încercând s-o liniștească. 

Cu toate astea, Lexie rămase încordată și încercă să-și con- 
centreze atenţia asupra traficului aglomerat de pe șosea. Nu-i 
venea să creadă că făceau asta. Se îndreptau spre Atlanta să 
facă testele sângelui... ca să se poată căsători. Cu câteva zile în 
urmă nici nu credea că-l va mai vedea vreodată și acum... Dar 
cel mai tare o speria faptul că acceptarea ei nu avea nimic de-a 
face cu copilul. Sigur, fusese de acord că e mai bine ca acesta 
să-şi cunoască tatăl. În plus fusese scutită și de cheltuielile 
pentru clinică. Dar nu acestea erau adevăratele motive. Ida 
avusese dreptate — ea nu-l uitase niciodată pe Cameron. 

Acum era atât de nervoasă încât se temu, pentru o 
secundă, că va fi nevoită să-l roage pe Cameron să oprească. 
Îşi încleştă mâna pe mânerul genţii până când i se albiră 
degetele, apoi inspiră și expiră uşor. 

O căsnicie de conveniență, doar pentru a da copilului un 
nume, o căsătorie fără sentimente și fără așteptări. 

Lexie îl privi din nou pe Cameron cu coada ochiului. 
Acesta se spălase și se îmbrăcase repede, fiind gata de plecare 
în mai puţin de o oră. Purta pantaloni scurți kaki și un tricou 
negru. li impărtășise planurile cu atâta calm de parcă ar fi ple- 
cat la cumpărături. 

Mai întâi se vor opri la spitalul din ţinut pentru testele sân- 
gelui, apoi vor merge la tribunal pentru certificatul de 
căsătorie și pentru a discuta cu judecătorul de pace. După 
aceea vor căuta un detectiv particular pentru Ida. 

Lexie se întrebă cum putea Cameron să se poarte de parcă 
ar fi fost o zi de lucru obișnuită, în timp ce ea abia se putea 
abtine să nu dea afară micul dejun. 

— Dar asta doar până când vei rămâne însărcinată, spuse el, 
aducând-o brusc la realitate. Pierdută în gândurile ei, Lexie îl 
privi câteva secunde fără să-l înțeleagă. Vorbeam despre 
păstrarea secretului căsătoriei noastre, adăugă el, văzându-i 
privirea nelămurită. Doar acesta e și scopul, nu? Dacă rămâi 
însărcinată, recunoaștem că ne-am căsătorit. Până atunci, nu 
mă deranjează să păstrăm secretul, dacă asta vrei. 

— Mulţumesc, dădu ea din cap. Ultimul lucru pe care l-ar fi 
dorit era să audă felicitări și urări de bine pentru căsătoria ei. 
Ipocrizia situaţiei i-ar fi frânt inima. I se părea complicat și 
jenant să spună adevărul. Işi dădu brusc seama că nu se între- 
base nici o clipă cum vor explica acea căsătorie tăinuită, atunci 
când va rămâne însărcinată. 

— Dar dacă... începu ea. Apoi se opri brusc. Erau atâtea 
detalii pe care nu le discutaseră. Nu stabiliseră decât în mare 
planul. Căsnicia va dura două luni, cât timp stătea el în 
Blossom, apoi el se va întoarce la Washington, urmând să 
divorţeze dacă ea nu va rămâne însărcinată, sau, în caz că va 


CU AJUTORUL MĂTUȘII 63 


avea un copil, să-și anunţe căsătoria și să divorţeze curând 
după nașterea copilului. Cum îi vom anunța pe ceilalţi că 
ne-am căsătorit? îl întrebă ea încet. Ce le vom spune? 

Cameron aşteptă până ieşi din traficul aglomerat al 
autostrăzii și opri la un semafor, apoi se întoarse spre Lexie, 
sprijinindu-și nonșalant mâna pe volan. 

— Păi, cred că va trebui să le spunem că am fost copleșiți de 
o pasiune nebună, glumi el, sperând să detensioneze atmos- 
fera. Lexie i se părea ca un iepure speriat, gata oricând să 
deschidă portiera și să o rupă la fugă. Incepu să-i pară rău că 
nu se puteau căsători pe loc, de teamă ca ea să nu se răzgân- 
dească. Se simţi tentat să o ducă imediat la Las Vegas, unde se 
puteau căsători fără întârziere, dar știa că ea nu ar fi fost de 
acord. Dorea să păstreze secretă acea căsătorie și o plecare din 
oraș ar fi ridicat câteva întrebări, cel puţin din partea Idei. 

Îşi luă fără voie ochii de la ea, când semaforul se făcu 
verde. Lexie era albă la faţă și părea aproape bolnavă. 

— Era o glumă, încercă el să-și repare greșeala, fără a fi însă 
sigur ce anume o supărase. Le spunem ce vrei tu, în regulă? Te 
simți bine? adăugă el ezitând. 

— Da, mi-e bine, răspunse ea cu glasul sugrumat. Pasiune 
nebună. El se purta de parcă totul era doar o glumă. Normal, 
el nu simţea nimic pentru ea, își aminti Lexie. Și nici ea nu ar 
fi trebuit să aibă sentimente pentru el, ca să poată rezista cele 
două luni. Ştia că pentru ea chinul abia î începe. Își dorea să se 
poată concentra mai mult asupra copilului, bebelușul cu păr 
negru pe care îl va ţine în braţe când toate astea se vor termina. 

Curând, Cameron găsi spitalul și parcă mașina în faţa lui. 
Îşi amintea încă locurile, de pe vremea când lucrase la ziarul 
din Atlanta. 

— Am ajuns, o anunţă el și Lexie cobori repede, ca și cum 
abia ar fi aşteptat să scape din spaţiul strâmt al mașinii. 

Nu-și adresară nici o vorbă cât își așteptară rândul la 
clinică. După ce o anunţară pe asistentă că-și făceau analizele 
pentru căsătorie, aceasta le spuse că puteau veni după rezul- 
tate la sfârșitul săptămânii. 

— La sfârșitul săptămânii? repetă Cameron, privind-o pe 
Lexie. Ea rezistase cu stoicism înțepăturilor, fără să se plângă, 
dar acum părea că se simte rău. 

— Vineri, încheie ferm asistenta. 

Se hotărâră să dea un telefon la tribunal ca să nu mai bată 
drumul până acolo și judecătorul le spuse că-i putea căsători 
vineri după-masă, când vor avea certificatul medical. 

— S-a stabilit data pentru vineri, îi spuse Cameron lui Lexie. 
Aceasta se sprijini de perete, devenind mai albă decât era. 

— Te simţi bine? întrebă el îngrijorat. 

— Da, răspunse Lexie, ducând mâna la frunte. Mă doare 
puțin capul, asta-i tot. 

Capul chiar începuse să o doară îngrozitor când își dăduse 
seama de semnificaţia zilei de vineri. li aruncă o scurtă privire 
lui Cameron și realiză că el nu-şi dăduse seama. Vineri era 
exact ziua în care stabiliseră nunta acum cinci ani de zile, 
nuntă la care el renuţase în favoarea unei slujbe. Acum ei doi 
ar fi sărbătorit a cincea aniversare a căsătoriei. Lexie înghiţi în 
sec. Era din ce în ce mai dificil să-și ascundă sentimentele de 
ochii cercetători ai lui Cameron și Lexie se întrebă din nou 
cum va rezista întreaga dimineaţă fără să i se facă rău. 

— Hai să căutăm un detectiv particular, schimbă ea repede 
subiectul. Dacă tot suntem aici, putem încerca să găsim pe 
cineva care poate discuta cu noi chiar astăzi. 

Cameron se încruntă apoi deschise cartea groasă de tele- 
fon. Lexie își dădu seama că el se uită la lista cu persoane par- 
ticulare, nu la paginile cu firme sau agenţii. 

— Ce faci? întrebă ea, privind peste umărul lui. 

— ÎL caut pe Harry Tate. 

— N-o să-l găsești acolo, spuse ea neîncrezătoare. Dacă ar fi 
fost așa de simplu, Ida l-ar fi găsit și singură de mult. 

Cameron își continuă nestingherit căutarea, trecând cu 
degetul de pe o pagină pe alta. 

— Să nu treci niciodată cu vederea peste lucrurile evidente, 
murmură el în timp ce căuta. Ida nici măcar nu l-a căutat. 

Lexie se dădu un pas înapoi și se sprijini din nou de perete, 
așteptând. Să nu treci cu vederea peste lucrurile evidente. 
Oare asta făcea ea? Fusese evident de la început că el dorea 
această căsătorie cu un scop. Cu toate acestea, ori de câte ori 
se uita în ochii lui, era cuprinsă de o puternică dorință dar își 
simţea și sufletul tresărind. Și el simţea acea atracţie dintre ei, 
dar numai partea fizică. Lexie ştia asta pentru că altfel nu ar fi 
putut s-o sărute așa cum o făcuse. Dar pentru el cuvântul 
divorț era la fel de uşor de pronunţat ca și cuvântul căsătorie. 

Oare va ţine vreodată într-adevăr la ea, nu numai ca la 
mama copilului său? Nu, nu, nu. Se întoarse brusc şi privi în 
gol de-a lungul holului. Ştia că e o nebunie să spere că acea 
căsătorie va dura mai mult de o vară. Se întoarse și se uită la 
Cameron. Îi văzu spatele lat, talia îngustă și picioarele puter- 
nice și simți deodată nevoia puternică de a-l îmbrăţișa și de a-i 
răvăși părul negru de pe ceafă. 

Când se întoarse și o privi, Lexie simţi o durere dulce în 
piept şi-şi dădu seama că nu avea rost să se mai mintă. Îl iubea 
pe Cameron și nu încetase nici o clipă să-l iubească. Își simti 
picioarele moi când realiză că acela era adevărul. 

Cameron îi zâmbi și flutură cartea de telefon spre ea. 

— L-am găsit pe Harry Tate. 


Capitolul 6 


— Glumești! spuse Lexie îndreptându-se spre Cameron. 

Inima încă-i bătea cu putere, după ce recunoscuse că-l 
iubeşte. Încercă să se concentreze asupra lui Harry Tate luân- 
du-şi cu greu ochii de la buzele senzuale a lui Cameron. 

Uitându-se în cartea de telefon, văzu un Harry Tate. Mai 
erau înregistrate încă două persoane, Henry Tate și H. Tate. 
Lexie văzu satisfacția de pe faţa lui Cameron. 

— Nu înţeleg. Dacă Tate a fost aici tot timpul, atunci Ida de 
ce nu... 

— Nu cred că l-a mai căutat, interveni Cameron, apoi se 
încruntă. Poate i-a fost teamă să-l caute, teamă că el nu va dori 
s-o vadă. 

Căută o monedă în buzunar, o introduse în aparat și formă 
numărul lui Tate. Telefonul sună de zece ori înainte ca el să 
închidă. Ca să fie sigur, îi sună și pe Henry Tate și pe H. Tate. 
Henry Tate spuse că nu o cunoaște pe Ida Barret și părea 
oricum mult prea tânăr. H. Tate se dovedi a fi Helen. 

După ce notă numărul și adresa lui Harry Tate pe o bucată 

de hârtie, se întoarse la mașină. După câteva minute erau din 
nou pe autostradă. De data asta se îndreptau spre casa lui 
Harry Tate. 

Cartierul lui era vechi, cu stejari de o parte și de alta a 
străzii, casele de lemn și cărămidă aveau în faţă curți bine 
îngrijite. Casa lui Harry Tate nu era cu nimic mai prejos decât 
celelalte. Era o casă cu un singur etaj, din cărămidă roșie. Un 
singur zgomot deranja liniștea străzii. Un băiețel din curtea 
vecinilor bătea mingea pe trotuar. Se opri un moment să 
privească străinii care se apropiau apoi își continuă jocul. 

Cameron și Lexie se opriră pe verandă privind în jur 
curioși. Ferestrele erau acoperite cu draperii. Cameron bătu 
dar nu primi nici un răspuns. 

— Nu-i acasă. 

Lexie se așeză pe o treaptă iar Cameron se îndreptă spre 
garaj şi privi înăuntru prin fereastra deschisă. Băiatul vecinilor 
luă mingea în braţe și se îndreptă spre cei doi. 

— ÎL căutaţi pe domnule Tate? strigă el. 

— Da, îi zâmbi Lexie. 

— E la fiica lui. Merge acolo în fiecare vară. Stă cam două 
săptămâni. 

— Chiar așa? Înseamnă că e bătrân? încercă ea să afle. 

— Da, foarte bătrân, zise băiatul și începu să bată mingea pe 
verandă. 

— Când a plecat? întrebă Cameron. 

— Alaltăieri. Îi păstrăm noi corespondența, continuă băiatul 
deschizând cutia poștală și scoțând un teanc de scrisori și o 
revistă. 

— Doamna Tate a plecat cu el? întrebă Lexie. 

— Nu, ea a murit, zise băiatul privind-o ciudat. Apoi se 
întoarse şi plecă spre casă. 

Lexie se uită la Cameron și începură amândoi să râdă. 

— Hai să mergem, Miss Marple, spuse el întinzându-i mâna. 
Cred că ne-am făcut datoria pe ziua de azi. 

Când o ajută să se ridice, atingerea lui îi provocă 
furnicături în tot corpul, şi îi aminti principalul motiv pentru 
care veniseră în Atlanta. In trei zile se vor căsători. 

Drumul înapoi spre Blossom îl parcurseră în tăcere. 
Cameron părea obosit, deși băuse multă cafea. Lexie nu i se 
adresă decât când trecură prin fața micului magazin din oraș, 
unde îl rugă pe Cameron să oprească. Intră și își umplu coșul 
cu mâcare rece pentru cină. Deși urma să fie în curând soţia 
lui, nu avea de gând să-și schimbe stilul de a găti. Ştia că 
proviziile adunate de Ida nu vor ţine mult. 

Cu brațele pline de pachete, se îndreptă repede spre 
mașină, unde-l găsi pe Cameron dormind cu capul pe spătar. 
Il privi tăcută un moment amintindu-și de seara în care îl 
găsise dormind la fel în sufrageria Idei. Asta o făcu să se 
întrebe, din nou, de ce e el atât de obosit. Cameron deschise 
brusc ochii, părând confuz un moment, apoi se ridică și-i luă 
pachetele din braţe. 

— Dormeai? întrebă Lexie, puţin iritată de faptul că o prin- 
sese din nou privindu-l. 

— Doar îmi odihneam ochii, răspunse el pornind mașina. 

— N-ai dormit bine în ultimul timp? 

— Nu am nevoie de prea mult somn, îi tăie Cameron curi- 
ozitatea. 

— Da, sigur, dădu ea ochii peste cap. Atunci cum de te tot 
găsesc aproape sforăind? 

— Nu ştiu, zise el și opri mașina în fața casei. Nu mi-am mai 
luat un concediu de câţiva ani. Cred că încerc să recuperez. 
Nu sunt eu însumi în ultima vreme. 

Sigur că nu ești tu însuţi, gândi ea. Dacă ar fi fost el însuși, 
n-ar fi vrut să se căsătorească cu ea. 

Nu-i spuseră nimic Idei despre cele aflate în Atlanta. 
Amândoi voiau să afle mai multe despre Harry Tate înainte de 
a-i da bătrânei vreo spernaţă. Nu aveau încă nici o dovadă că 
acel Harry Tate pe care-l găsiseră era Harry al ei. 

După-amiază, Lexie duse computerul în dormitorul ei, 
unde avea de gând să-și instaleze biroul. Când se întoarse 
după a doua cutie, dădu peste Cameron. 

— Incă mai scrii? întrebă el așezându-se pe marginea patului. 

Intimitatea patului răvășit şi hainele aruncate prin cameră 
o făcură pe Lexie să roşească. Se așeză pe scaunul de la birou, 
încercând să pară mai relaxată decât se simţea. Nu era cazul să 
se simtă jenată de prezenţa lui Cameron în intimitatea dormi- 
torului ei. 

— Da, răspunse ea. Am vândut trei cărţi pentru copii în 
ultimul an. Am renunţat la catedră în favoarea scrisului. 

Vocea ei era plină de încredere acum că-i împărtășea 
împlinirea acelui vis mult dorit. Işi amintea de nopţile petre- 
cute în braţele lui Cameron când îi vorbea despre visul ei de 
a deveni scriitoare într-o bună zi. 

— Felicitări! spuse el încântat. Intotdeauna am știut că vei 
reuși, Lexie, o privi el cu căldură. 

Simţindu-se brusc tulburată, Lexie își întoarse privirea și 
începu să caute ceva într-un sertar. Scoase o carte cu coperţi 
colorate. 

— Asta a fost prima mea carte, spuse ea întinzându-i-o. 

— Tully și tigrul, citi el zâmbind. Deci ai reușit să publici 
povestea acestui personaj. 

— Tully are acum propriul lui serial, îi spuse ea cu mândrie. 
Am încheiat un contract pentru o serie de alte cărți cu Tully. 

Povestea băiatului de nouă ani și a tigrului său zburător, 
care-i dădea puteri ascunse, fusese un succes neașteptat și edi- 
torul era nerăbdător ca ea să continue. 

— A fost un vis devenit realitate. 

— Sunt mândru de tine, spuse Cameron încet și mângâie 
coperta viu colorată. Eu nu mai scriu, spuse el brusc. Fictiune, 
vreau să spun. Nu am timp. 

Simţi o bruscă părere de rău și își dădu seama că regretase 
multe lucruri de când se întorsese în Blossom. De unele nu-și 
dăduse seama până nu venise acolo. Altele, îl însoțiseră tot 
timpul. Cum fusese Lexie. 

— Pot să păstrez asta? Aș vrea să o citesc. 

Lexie aprobă şi el plecă să aducă și restul cutiilor. Ea 
rămase în camera ei tot restul zilei, instalându-și computerul, 
dar mai ales încercând să-l evite pe Cameron. Nu știa ce să-i 
spună și nici cum să se comporte în preajma lui. Erau 
pregătiți să se căsătorească și ea se temea să petreacă zece 
minute cu el, nesigură de propriile ei reacţii emoţionale. 
Dacă el și-ar fi dat seama că ea încă îl iubește, poate ar fi anu- 
lat nunta. 

Fără sentimente. Ea deja încălcase prima regulă a 
înțelegerii lor. 


— Ti-e foame? Putem lua cina înainte de a ne întoarce în 
Blossom. Cameron îi studie chipul serios, mângâiat de soarele 
după-amiezii. Se aflau în mașină, în drum spre casă, după ce 
tocmai se căsătoriseră, dar Lexie părea că se întoarce de la o 
înmormântare. 

— Lexie? 

— Nu, nu mi-e foame, răspunse ea, întorcându-se către el. 
Vreau doar să mergem acasă. 

Cameron se simţi frustrat de tonul ei. Se purta de parcă o 

fortase să facă asta. Copilul fusese ideea ei și ea fusese de 
acord cu planul lui de a se căsători. Acum îi vorbea de parcă o 
răpise. 

— Te-ai răzgândit? întrebă el, supărat. Nu e prea târziu, 
încă. 

Lexie ridică ochii spre el și îi păru atât de vulnerabilă încât 
mânia i se domoli și simţi nevoia s-o ia în braţe. 

— Vrei să-mi spui că tu te-ai răzgândit? întrebă ea timid. 

— Nu, răspunse el ferm dar blând, străduindu-se să nu o 
atingă, de teamă ca ea să nu-l respingă. Vreau să am un copil 
cu tine. Nu m-am răzgândit. De fapt, cu cât mă gândesc mai 
mult la copil, cu atât îmi doresc să se întâmple mai repede. Ii 
atinse în cele din urmă mâna, mângâind-o uşor ca s-o 
liniștească. 

— Adevărat? i se lumină ei chipul. 

— Da, adevărat. 

Un camion trecu pe lângă ei cu zgomot şi Cameron își 
retrase mâna, concentrându-se asupra traficului. 

— Hai să mergem acasă, spuse ea. Nu mi-e foame, adăugă 
ea, ca să nu pară prea nerăbdătoare. Nu dorea ca el să creadă 
că abia așteaptă noaptea nunţii. Deşi nerăbdătoare era prea 
puțin spus. Teama și nerăbdarea i se amestecau în suflet la 
gândul că în noaptea aceea îl va tine din nou în braţe. Trase 
cu nervozitate de o şuviță ondulată din părul care i se revărsa 
pe spate. Nu găsise încă uscătorul de păr și renunţase să-l mai 
caute. 

Işi aminti de scurta ceremonie de la tribunal. Acum erau 
căsătoriţi legal. Spuseseră cuvinte care îi legau și ea crezuse 
în fiecare. El nu. Incă nu adusese vorba de ironia datei 
căsătoriei. După ce se gândise trei zile la asta, își dăduse 
seama că data aceea nu însemnase nimic pentru el şi de aceea 
nu-și adusese aminte. 


72 SUZANNE DYE 


— Ți-am citit cartea, îi zâmbi Cameron, în timp ce înainta pe 
străzile aglomerate din Atlanta. E grozavă, Lexie. 

— Mulţumesc, spuse ea, simțindu-se puţin rușinată de com- 
plimentul lui. Îşi cobori privirile spre mâinile așezate în poală. 

— Mă bucur că ţi-ai urmat visul, adăugă el. 

— E greu să renunţi la vise, zise ea. Chiar și la cele imposi- 
bile cum ar fi să te iubesc pe tine, adăugă ea în gând. 

O dată ajunși acasă, Cameron o văzu pe Lexie dispărând în 
bucătărie și aproape imediat auzi zgomotul vaselor. Soţia lui 
pregătea masa. 

Soția lui. Cuvintele acelea sunau ciudat dar îi păreau 
chiar plăcute. Se aşeză pe un scaun și-și dădu jos haina pe 
care o purtase la cununie. Apoi își desfăcu cravata și o lăsă 
pe măsuţă. Dorea să meargă în bucătărie s-o ajute pe Lexie 
dar, cum ea păruse absentă toată ziua, se gândi că era mai 
bine s-o lase un timp singură, apoi să i se alăture. Încă nu 
era sigur dacă dorea să încerce mâncarea făcută de ea. În 
ultimele trei zile el pregătise micul dejun, făcuseră sand- 
vişuri sau altă mâncare rece la prânz și la cină fuseseră invi- 
taţii Idei. 

Între mese Lexie petrecuse foarte mult timp în camera ei, 
lucrând, spunea ea. Însă lui Cameron i se părea că ea încearcă 
să-l evite. 

Îşi desfăcu primii nasturi ai cămăși şi scoase certificatul de 
căsătorie din buzunar. Îl desfăcu şi îl citi. Când dădu cu ochii 
de dată, aceasta îi păru brusc foarte cunoscută. Deodată 
deveni conştient de semnificaţia acelei zile. Lăsă certificatul pe 
măsuţă și se îndreptă spre bucătărie. 

— Lexie? o strigă el când o zări uitându-se în frigider. 
Credeam că nu ţi-e foame. 

Lexie îl privi o clipă apoi se întoarse spre frigider și scoase 
o salată. Nu-i era foame dar nu avea de gând să recunoască 

asta. Cina era singura idee care-i venise pentru a mai amâna 
inevitabilul. Deși îl dorea foarte mult, se temea încă de prima 
noapte cu el după atâta timp. 

— Acum mi-e foame. Puse salata pe masă și se întoarse iar 
spre frigider. 

El ezită o clipă, neștiind cum să aducă vorba de data 
căsătoriei, sau dacă ar trebui chiar să aducă vorba de ea. 
Tocmai mi-am dat seama ce zi e astăzi, începu el, încurcat. 

— Da? Şi ce zi e azi? îl privi ea, provocându-l să răspundă. 
Apoi trânti ușa frigiderului și se întoarse să pună pe masă roșia 
coaptă pe care o scosese. 

— E ziua nunţii noastre. 

Ea se uită la el nedumerită, apoi spălă legumele și luă un 
cuţit ca să le taie. 

— Mă refer la prima noastră căsătorie, continuă el și tra- 
versă bucătăria ca s-o mângâie pe păr. Ea își ridică ochii căprui 
și vulnerabili spre el. 

— Aha, zise ea în cele din urmă, dându-și seama că el 
aştepta un răspuns. Dar nu știa ce să-i spună. Un val neaștep- 
tat de emoție îi cuprinse sufletul. 

— Mă gândeam că poate... n-ar fi trebuit să ne căsătorim 
astăzi. Puteam să aşteptăm până vinerea viitoare, spuse el. 

Lexie întoarse capul și puse legumele într-un castron. Nu 
voia ca el să-și dea seama cât de mult contase pentru ea dacă 
el îşi va aminti sau nu data primei cununii, anulată cu cinci ani 
în urmă. 

— Nu văd de ce, zise ea cu prefăcută indiferență. Data nu 
are nici o importanță pentru mine, se forță ea să zâm- 
bească. In plus, zilele astea sunt în perioada cea mai...fer- 
tilă a lunii, se strădui ea să-i explice pe un ton cât mai rece. 
Săptămâna viitoare ar fi fost prea târziu. Să nu uităm de 
scopul acestei căsătorii. 

Ascultând-o, Cameron avu un sentiment ciudat. Oare asta 
făcea? Uita scopul căsătoriei lor? Poate că jurămintele pe care 
le făcuseră îl mișcaseră mai mult decât se așteptase. Apoi își 
dădu seama și de celălalt lucru pe care îl spusese Lexie. Era 
perioada ei fertilă. 

— Vrei să spui că... începu el, dar se opri când auzi un zgo- 
mot la ușa din faţă. 

— Lexie? Cameron? se auzi vocea Idei. 

— Certificatul! L-am lăsat pe măsuţa din sufragerie, își 
aminti Cameron. 

— O, nu, şopti Lexie, privindu-l disperată. 

Ajunse în sufragerie imediat după Cameron dar Ida stătea 
deja în mijlocul camerei, cu hârtia în mână. Cum îi văzu se 
repezi spre ei, cuprinzându-i pe amândoi într-o îmbrățișare 
sufocantă. 

— Dragii mei, strigă ea, aproape plângând. Sunt atât de 
fericită! De ce nu mi-aţi spus nimic? Le dădu drumul din 
îmbrăţişare și își strânse buzele cu nemulțumire. Cum aţi 
putut să faceţi asta fără să-mi spuneţi mie sau oricui altcui- 
va? Lexie, părinții tăi vor fi aşa de supăraţi că nu au fost 
acolo. 

Lexie înghiți în sec, încurcată, și îl privi rugător pe 
Cameron. 

— Ce v-a apucat? continuă Ida. 

Cameron ridică din umeri și Lexie îşi dădu seama că o va 
lăsa să-i explice singură mătușii ei, pentru că ea fusese cea 
hotărâtă să păstreze secretul. Dar ce-i putea spune? Ida văzuse 
deja certificatul. 

Cameron îi zâmbea Idei. 

— Dragul meu băiat, spuse bătrâna, îmbrăţișându-l din nou. 
Ochii ei erau încă întrebători când o privi pe Lexie. 

Ea se simţi brusc enervată de cuvintele mătușii sale. 


CU AJUTORUL MĂTUȘII 75 


Lucrurile scăpaseră de sub control și Cameron nu părea că are 
de gând s-o ajute. 

— Pasiune nebună, îi răspunse ea, apoi îl privi pe Cameron 
zeflemitor, dar cu inima cuprinsă brusc de durere. Asta cred 
că ne-a apucat. Am fost copleșiți de o pasiune nebună. 

— Cât de romantic! exclamă Ida. Dar totuși trebuie să mai 
fie o ceremonie. La biserică. Nimic pretenţios, doar o 
reinnoire a jurămintelor. Îi vom chema pe părinţii tăi şi câțiva 
prieteni de-ai mei. Și, bineînţeles, pe cei pe care vreţi voi să-i 
invitaţi. 

— Nu vrem o altă ceremonie, se grăbi Lexie să răspundă. 

— A, dar trebuie, insistă Ida și se întoarse spre Cameron. 
Ajută-mă s-o conving pe soţia ta, zâmbi ea la ultimul cuvânt. 
Mi-ai vrăjit singura nepoată și ai luat-o de soţie fără știrea 
familiei ei. E singurul lor copil. Trebuie să mai fie o cere- 
monie. 

— Nu, noi am vrut așa, încercă Lexie, disperată. Simţea cum 
îi scapă situaţia de sub control. N-am vrut să fie mare tevatură. 

— Ar însemna așa de mult pentru mine, spuse Ida în șoaptă. 

Cameron simţi că-l doare sufletul când văzu panica de pe 
chipul lui Lexie. Ea nu era încă pregătită să anunţe tuturor 
căsătoria lor, dar acum că Ida știa, nimic nu o putea opri să 
răspândească vestea. 

— Nu e necesară o altă ceremonie, spuse el, încercând să 
repare cât se mai putea, de dragul lui Lexie. Poate ceva mai 
puțin formal. Când o văzu pe Lexie încruntându.-se, el speră 
ca ea să înțeleagă că face toate astea pentru a o ajuta. Poate 
doar o petrecere, sugeră el. 

Dacă privirile lui Lexie ar fi fost săgeți, ar fi fost mort în acel 
moment. 

— Ce idee grozavă, bătu Ida din palme, bucurându-se ca un 
copil. Bineînţeles, asta era. Căzu o clipă pe gânduri, apoi con- 

tinuă. Îmi va trebui cel puţin o săptămână ca să pregătesc 
totul. Va fi o petrecere restrânsă. Doar părinţii lui Lexie și 
câţiva prieteni. 

— Nu vrem nici o petrecere, protestă Lexie. Vrem să 
păstrăm totul secret, spuse ea, simțind că pierde teren în faţa 
hotărârii Idei. Işi dădea seama că mătușa ei făcea deja lista 
invitaţilor în minte. 

— Şi va trebui și o petrecere a miresei pentru tine, Lexie, 
continuă Ida fără s-o asculte. 

— O, nu, se împotrivi Lexie. 

— Nu fi caraghioasă, poate să vină şi Cameron. Acum vin și 
bărbaţii la astfel de petreceri, să știi. La cel puţin trei din 
petrecerile la care am fost eu au apărut și mirii. Ne vom distra 
grozav. O să vii, Cameron, nu-i așa? 

— Cum hotărâți voi, doamnele, spuse el, abia abținându-se 
să nu râdă, în timp ce Ida continua să facă, veselă, planuri pen- 
tru petrecere. Deși, uitându-se la Lexie, își dădu seama că 
aceasta nu e deloc încântată de ideea mătușii ei. Pe chipul 
proaspetei lui soţii se citea o teamă cumplită. 

— Nu! explodă ea. Nu sunt deloc de acord cu petrecerea mire- 
sei. Se gândea cu groază că va trebui să înapoieze toate cadourile 
atunci când se vor despărți și refuzul ei deveni definitiv. 

— Bine, draga mea, dacă ești împotrivă... fu de acord Ida, 
vizibil dezamăgită. 

— Sunt, răspunse ea ferm, uşurată că mătușa ei se hotărâse, 
în sfârşit, să ţină seama și de părerea ei. 

— Ida, interveni Cameron, înainte ca bătrânei să-i mai vină 
și alte idei. E noaptea nunţii noastre, ridică el sugestiv din 
sprâncene, apoi aşteptă. 

Ida îi zâmbi la fel de sugestiv. 

— Bineînţeles, plec imediat. Venisem să vă invit la cină, dar 
acum trebuie să continuaţi să sărbătoriţi. Acum, că vom da o 

petrecere, am atâtea lucruri de făcut, continuă ea să vorbească 
în timp ce îi îmbrățișa încă o dată, apoi se îndreptă spre ușă. 
În prag se întoarse. Vă iubesc pe amândoi. Și când mă gândesc 
Că eu v-am adus din nou împreună... Sunt așa de fericită, că-mi 
vine să plâng. Apoi închise cu zgomot ușa din faţă și se așternu 
liniștea. 

Lexie se prăbuși pe canapea și-și îngropă fața în palme. 
Cameron se așeză lângă ea și îi cuprinse umerii cu braţul. Ea 
își ridică ochii și îl privi fix. 

— Ce ne face acum? șopti ea. 

— Nu mai putem face nimic, sutură el din cap. Ida s-ar simţi 
jignită dacă n-am lăsa-o să dea petrecerea asta. 

— Asta a fost ideea ta, îl acuză Lexie. 

— Voiai mai mult o altă ceremonie la biserică? 

Deși ceea ce spunea el era logic, Lexie îl ignoră, dornică 
să-şi verse mânia pe cineva. 

— Nimic din toate astea nu s-ar fi întâmplat dacă nu lăsai 
certificatul pe masă! ţipă ea. 

— Ai dreptate, spuse el încet. Şi-mi pare rău. Fu gata să-i 
explice că uitase certificatul acolo pentru că fusese uimit de 
data căsătoriei. Se temuse să n-o fi rănit, alegând tocmai acea 
zi, şi, până la urmă, îi făcuse și mai mult rău uitând hârtia pe 
masă. N-am vrut să se întâmple asta, spuse el. 

Lexie oftă și privi în altă parte, cuvintele lui risipindu-i toată 
mânia. Acum, în loc de mânie, se simţea doar deprimată. Acum 
vor afla toţi de căsătoria lor. Toţi o vor felicita și îi vor pune 
întrebări întreaga vară. Şi apoi va rămâne singură să le explice 
tuturor motivul divorțului, aşa cum singură le explicase şi 
motivul pentru care anulaseră nunta, cu cinci ani în urmă. 

Se ridică și se întoarse în bucătărie. 

— Ti-e foame? îl întrebă ea când Cameron o urmă. Mie mi-a 
trecut. Simţi înfrângerea din propria voce și îl auzi pe 

Cameron oprindu-se în spatele ei, atât de aproape încât aroma 
lui masculină de mosc îi ameti simţurile. 

— Lexie, spuse el încet. Îi atinse umărul și o întoarse cu fata 
spre el. Ştii că oricum ar fi aflat toţi de căsătoria noastră până 
la urmă... dacă rămâi însărcinată. Știu că astă-seară nu erai 
pregătită pentru asta. 

— Nu, nu eram, spuse ea repede. Îşi aminti că-i spusese mai 
devreme de faptul că e fertilă în acea perioadă. Își cobori 
pleoapele, privindu-i pieptul. Era atât de aproape de ea. Își 
concentră privirea asupra cămășii lui albastre. Nu se putu 
abtine să nu observe cât de bine stăteau pantalonii pe 
picioarele lui lungi. 

— Lexie. Felul tandru în are sunase numele ei pe buzele lui 
o făcu să ridice ochii. Nu o să se întâmple nimic între noi dacă 
nu vrei. Totul s-a petrecut așa de repede în ultimele zile. Dacă 
ai nevoie de mai mult timp... 

— Nu avem prea mult timp, îi aminti ea cu o voce slabă și 
tremurândă. 

Cameron îi atinse faţa cu degetele și ea se simţi 
cuprinsă de căldură. Dorea, avea nevoie să-i simtă buzele 
lipite de ale ei. Se apropie de el și îl sărută. Când îi simţi 
căldura gurii, îşi spuse că nu-i pasă dacă acea căsătorie era 
reală sau nu. Sărutul și atingerile lui erau cât se poate de 
reale. 

— Lexie, se retrase Cameron ca să se uite în ochii ei. Inima 
îi bătu cu putere când el o privi. Ești sigură că asta vrei? 

Își trecu nervoasă limba peste buze. Da! ar fi vrut să strige. 
Își dorea asta, îl dorea pe el, dar mai mult decât atât, voia ca 
el să o dorească. O teamă adâncă o cuprinse. Își aminti de 
felul în care minţiseră când repetaseră acele jurăminte. Acum 
toată lumea va afla de căsătoria lor și toți vor crede că el o 
iubeşte. Doar ea știa că nu acela era adevărul. 

— Nu, şopti ea, nu sunt sigură. 

Se întoarse și intră în dormitorul ei, trântind ușa. Se 
întinse în pat și lacrimi grele de nefericire începură să-i curgă 
pe obraji. După o vreme își dădu seama că nu plângea pen- 
tru seara aceea, pentru jurămintele false sau pentru că 
ceilalți vor afla de căsătoria lor. Plângea, de fapt, pentru 
nunta care nu avusese niciodată loc, aceea de la care 
Cameron plecase. 

— Lexie? O atingere ușoară îi îndepărtă părul de pe obrajii 
uzi. Deschise ochii şi văzu ochii lui Cameron strălucind în 
întuneric. Stătea pe marginea patului, aplecat spre ea. Se 
schimbase în obișnuiţii lui pantaloni scurţi și nu mai avea 
cămașă. 

— Îmi pare rău, suspină ea din cauza lacrimilor care mai 
voiau să curgă. Am făcut o înţelegere și acum eu... : 

— E perfect normal să te simţi așa, spuse el hotărât. li 
mângâie obrajii ușor, cu degete tandre. Nu vreau să se întâm- 
ple nimic dacă nu ești pregătită. ÎI auzi oftând în întuneric. E 
ciudat, nu? 

Lexie dădu din cap, aprobându-l. Știind că și el se simte la 
fel de ciudat ca ea, se simţi puţin mai bine. Deși el nu simțea 
și durerea pe care o simţea ea. 

— Suntem căsătoriţi și totuși... Cuvintele îi pieriră din 
nou. Îi dădu părul la o parte de pe tâmple și-și trecu iar 
degetele peste obrajii ei. Incă mai vrei un copil? Copilul 
meu? 

— Da, răspunse ea. Era singurul lucru adevărat pe care i-l 
putea spune. Celălalt adevăr din inima ei l-ar fi făcut cu sigu- 
ranță să fugă. El n-ar fi vrut să știe că ea îl iubește și că nu 
încetase nici o clipă să-l iubească. Dar tu? Incă mai vrei să 
avem un copil? întrebă ea. 

— Da. Atingerea lui delicată se mută pe linia fină a gâtului 

ei. Vreau ca tu să-mi porţi copilul. Se aplecă și o sărută încet 
pe frunte. Dar nu trebuie să ne grăbim. Putem aștepta. 

O liniște adâncă se lăsă între ei. Lexie se ridică și, fără să se 
gândească, se aplecă spre el. Cameron o cuprinse în brațe, 
legănând-o în tăcere. După un timp, căldura și grija lui o 
relaxară. Acela era omul de care se îndrăgostise, își dădu ea 
seama, punându-și capul pe pieptul lui gol. El își exprima 
deseori sentimentele prin gesturi, pentru că îi era greu, dacă 
nu imposibil, să le exprime în cuvinte. 

— Nu vreau să aştept, șopti ea cu buzele lipite de pielea lui. 
Ridică ochii și-l privi. Te vreau, adăugă ea, în noaptea asta. 

Cameron o privi tăcut câteva secunde. 

— Şi eu te vreau, răspunse el cu o voce adâncă și o cuprinse 
într-o îmbrăţişare mai pasionată. 

Te vreau. Dorinţa din glasul lui îi străpunse inima. Deși se 
temea, știind că va suferi, îl dorea pe Cameron. Voia să facă 
dragoste cu el. Voia oricât putea el să-i ofere. 

Desprinzându-se din imbrățișare, Cameron se ridică, apoi 
o ajută şi pe ea să se ridice din pat. 

— Unde mă duci? 

— Vei vedea, răspunse el cu glasul plin de promisiuni 
ascunse, în timp ce ieșeau din cameră. 


Capitolul 7 


Lexie își lipi fața de pieptul lui Cameron, bucurându-se de 
senzațiile pe care i le trezea părul lui mângâindu-i obrajii. 
Toate simţurile îi erau aţâţate de mirosul lui masculin de mosc 
și de căldura braţelor în care o purta strâns. 

leșiră din dormitorul ei și Lexie îl privi întrebătoare când el 
o purtă prin hol până în bucătărie. El îi zâmbi misterios și o 
lăsă ușor pe podea. Trase un scaun lângă chiuvetă și îi făcu 
semn să se așeze. 

— Mă întorc imediat, spuse el în timp ce Lexie se așeză. 

Zâmbi când își dădu seama ce punea el la cale și un fior de 
nerăbdare îi trecu prin tot corpul. Cameron se întoarse ime- 
diat cu două prosoape, un pieptene și cu șamponul ei cu 
aromă de căpşuni. Işi aminti de vremurile trecute, când 
Cameron făcea mereu asta. Era preludiul lui preferat. Și al ei. 

— Mi-a fost dor de...asta. Dorise să-i spună că îi fusese dor 
de el. 

— Şi mie, spuse el. 

Lexie nu înţelese dacă-i fusese dor de spălatul părului ei, 
de a face dragoste cu ea sau poate chiar de ea. Dar în momen- 

tul acela, când vraja dintre ei părea să-i învăluie cu fiecare 
răsuflare și cu fiecare bătaie de inimă, nici nu-i mai păsa. 

Cameron luă pieptenele și începu să-l treacă încet, tandru 
prin părul lui Lexie. Se așezase în faţa ei și acum o privea fix 
în ochi în timp ce-i pieptăna senzual buclele. 

Lăsând pieptenele, el își trecu degetele prin șuviţele ei 
mătăsoase, urmărind cum crește plăcerea și pasiunea în ochii 
ei căprui. Apoi îi mângâie pielea fină, trasându-i languros 
liniile feţei. Buzele ei se deschiseră şi el simţi nevoia să soarbă 
din dulceaţa lor, dar se abținu. Ştia ce trebuia să facă pentru 
ca ea să fie pregătită să-l primească, și nu voia să sară peste 
nimic. Nu în seara aceea. 

O întoarse cu o mișcare fermă și continuă să-i pieptene 
coama de păr negru. Când îi ridică părul de pe ceafă, zări 
pielea mătăsoasă de deasupra gulerului și nu putu rezista 
tentaţiei. Se aplecă să adulmece aroma feminină a gâtului ei 
şi-şi lipi buzele de pielea ei moale. Parfumul familiar al pielii 
ei îi aminti de pasiunea fanteziilor care-l urmăriseră timp de 
patru ani. Dar de data asta ea nu mai era un vis. Era reală. 

Simti cum se întărește de dorinţă și își dezlipi buzele de pe 
pielea ei, știind că dacă nu își păstrează controlul, va fi nevoit 
să se grăbească. Atingerea aceea fusese periculos de erotică, 
acum când erau abia la început. Mai trecu pieptenele de câte- 
va ori prin părul ei apoi se opri. 

— Ai cel mai frumos păr din lume, spuse el cu vocea 
răgușită. Lexie se întoarse să-l privească și el îi mângâie 
șuvițele din jurul feței. Imi place când îl porţi așa, desfăcut și 
ondulat. Natural. 

Lexie aproape gemu de plăcerea atingerilor lui. 

— Ştiu, recunoscu ea moale. 

Se priviră şi pătrunseră din nou în lumea aceea în care 
fuseseră odată iubiţi, ca și cum nu o părăsiseră niciodată. 

Cameron se aplecă și-i sărută o șuviţă de păr apoi o privi din 
nou în ochi. Lexie tremura de dorință. Chiar când era gata să-l 
tragă spre ea ca să scurteze preludiul acela chinuitor, el se 
întoarse să ia cele două prosoape. 

El împături unul dintre cele două prosoape și îl așeză pe 
spătarul scaunului, făcând o rezemătoare confortabilă pentru 
spatele lui Lexie. Apoi luă celălalt prosop și-l rulă în așa fel 
încât Lexie să-şi poată sprijini capul pe el. O întoarse cu 
spatele la chiuvetă și îi rezemă capul de margine. 

Lexie închise ochii şi se bucură de senzațiile pe care i le 
trezea apa șiroindu-i prin păr, dar mai ales de senzațiile pe 
care i le trezeau mâinile lui Cameron. El se opri doar cât să-i 
toarne șamponul de căpşuni, apoi își continuă, fără să se 
grăbească, masajul pe pielea ei sensibilă. Mişcările degetelor 
lui o eliberau de stresul ultimei săptămâni și o făceau să simtă 
flăcări de excitare adânc în feminitatea ei. 

Motivele pentru care erau acum împreună nu mai contau. 
Singurul lucru important pentru Lexie era că ei doi erau 
împreună. Toate grijile pentru viitor și pentru trecut se eva- 
porară sub mângâierile lui tandre. Se lăsă sedusă până când 
nu mai fu conștientă decât de prezenţa lui Cameron, de aroma 
căpșunilor şi de dorinţa ei arzătoare. Ă 

— Lexie. Vocea lui, lângă urechea lui, era adâncă și sexi. li 
ridică uşor capul și ea îi simţi atingerea fierbinte pe gât. 
Realiză atunci că apa se oprise şi că el îi spălase șamponul din 
păr. Coama de păr des și negru se revărsa pe spate. 

Își ridică pleoapele și privi drept în ochii lui, care ardeau 
de dorință. Cameron începu să desfacă nasturii mici ai rochiei 
ei. O privi întrebător, cerându-i voie să exploreze mai departe 
cele mai intime părți ale corpului ei. 

— Te rog, dădu ea din cap aproape imperceptibil și vocea 
ei plină de pasiune îl făcu pe Cameron să se abţină cu greu. 

Se forță să deschidă încet, cu răbdare, restul nasturilor, în 
timp ce mâinile îi tremurau de nerăbdare. Apoi îi dădu jos 
cureaua și rochia îi căzu moale la picioare, dezvelind sutienul 
ei de satin alb prin a cărui dantelă se zăreau mugurii sânilor, 
întăriți de pasiune. Văzându-i, Cameron se simţi cuprins de o 
dorință mai puternică decât simţise vreodată. 

— Lexie, nu mai pot să aştept. Te vreau acum, spuse el cu 
glasul îngroșat de dorinţă. 

Drept răspuns, Lexie își descheie sutienul și îşi dezveli sânii. 
Cameron o privi câteva secunde, tulburat de priveliștea pe care 
ea i-o oferea. Rămase nemișcat, simțind că se află într-un vis, 
prea frumos ca să fie realitate. O privi cum își dă jos bretelele 
sutienului, apoi, cu o mișcare ușoară a șoldurilor, chiloţii ei 
de dantelă albă alunecară pe podea. 

Cameron înghiţi cu greu, închise o clipă ochii, apoi îi 
deschise. Dorinţa lui intensă devenise aproape dureroasă. Își 
strecură degetele sub elasticul pantalonilor lui scurti și îi coborî 
încet pe şolduri apoi făcu un pas spre Lexie, lăsând pantalonii 
pe podea. Simti electricitatea din trupul ei chiar înainte de a o 
atinge. Apoi își lipi corpul de al ei și îi spuse, scuzându-se: 

— Nu ştiu cât mă pot abţine. Curbele feminine și dulci ale 
trupului ei, lipite de el, îl făceau să uite promisiunea pe care 
și-o făcuse, să ia totul încet. 

— Nu vreau să te abţii, îi șopti ea în ureche, în timp ce el își 
cobora buzele ca să guste dulceaţa gâtului ei. Apoi buzele lui 
se ridicară pentru a-i poseda gura cu pasiune, limba lui 
mângâind-o doritoare pe a ei. 

— Mi-am dorit asta din prima clipă când te-am văzut, şopti el. 

— Şi eu. 

— Eşti atât de frumoasă, atât de moale, atât de... Gura lui 
cuprinse unul din sfârcuri și descrise cercuri ameţitoare cu 
limba în jurul lui apoi îl supse încet. 

— Cameron, gemu ea, te vreau. 

Îşi arcui spatele, apăsându-și feminitatea de dovada 
dorinţei lui. Cameron se ridică să o privească şi îi citi pasiunea 
în ochii întunecaţi și pe jumătate închiși. Își coborî uşor mâna 
către centrul dorinţei ei și îl găsi umed și fierbinte, gata să-l 
primească. Ă 

— Acum, spuse ea. Nu mai pot să aştept. Il înconjură cu 
picioarele, trăgându-l doritoare spre ea. Cameron o ridică în 
brațe, sprijinind-o de scaun, apoi se mișcă spre ea ca să 
accepte darul pe care i-l oferea ea. 

Alunecă în căldura trupului ei, umplând-o de senzaţii 
fierbinţi. Apoi se retrase doar ca să intre din nou, mai tare și 
mai adânc, iar și iar. 

Lexie îi strigă numele și se agăță mai tare de umerii lui 
puternici, în timp ce trupul și inima ei păreau să explodeze. 
Apoi chiar explodară, adânc în ea, valurile de implinire care îi 
cuprinseră tot corpul ca un uragan și o lăsară fără vlagă. 

Dorinţa adunată în cei cinci ani izbucnise din visele ei şi se 
transformase în flacăra care o mistuia acum. 

Îl iubea mai mult ca niciodată. I se păru că rostise chiar 
acele cuvinte dar acum, cu toate simţurile tulburate, nu mai 
era sigură. Lacrimi de fericire începură să-i curgă pe obraji, în 
timp ce el i se dăruia la nesfârșit, ducând-o din nou pe culme, 
până când ea nu mai putu decât să geamă, epuizată. 

Când îi auzi strigătele de pasiune, Cameron o pătrunse 
mai adânc și mai repede și simti valurile dulci ale abandonu- 
lui ei, venind unul după celălalt. O auzi stigându-i numele, cu 
o voce slabă, apoi o auzi spunând și altceva dar nu se putu 
concentra asupra cuvintelor ei. Sunetele pe care le scotea ea 
și felul în care își arcuia trupul în întâmpinarea lui, făcură să 
crească propria lui dorință până când nu se mai putu opri. Cu 
o ultimă mișcare, o invadă cu lichidul dorinței lui și se spriji- 


86 SUZANNE DYE 


ni de ea, epuizat, cu pielea umedă de pasiunea dezlănţuită. 

— Nimeni, spuse el cu respiraţia întretăiată, cu buzele lipite 
de umărul ei, nimeni nu a fost ca tine, Lexie. Niciodată. 

Își simtea deodată inima plină de un sentiment pe care nu 
știa, nu dorea să-l numească. Ştia doar că e un sentiment 
puternic și asta îl speria. Își îndreptă atenţia spre bătăile inimii 
ei, spre felul în care formele ei feminine se potriveau cu 
formele lui puternice, masculine, în îmbrăţișarea aceea 
strânsă. Lexie își cobori ușor mâinile pe spatele lui și oftă. 
Respirația lor îngreunată era singurul sunet care se auzea. 
După un timp, când bătăile inimilor se mai domoliră, 
Cameron se dezlipi de ea și își dădu seama abia atunci cum 
făcuseră dragoste, cu sălbatică pasiune, el în picioare iar ea pe 
un scaun de bucătărie. Dădu să spună ceva apoi se opri când 
o văzu pe Lexie zâmbind satisfăcută și seducătoare, cu ochii 
negri, mai negri ca niciodată. 

— A fost perfect, şopti ea, coborându-și un deget pe bărbia lui, 
apoi pe gât și pe piept. Îi plăcea să-i simtă pielea și bătăile inimii. 

— Nu voiam să se întâmple aici... așa, spuse Cameron, 
dându-și seama cât de ușor era să se piardă în adâncurile dulci 
ale ochilor ei. Și-și mai dădu seama că fanteziile nu-i fuseseră 
spulberate de Lexie, ci depășite cu mult. 

— Dar cum voiai să se întâmple? întrebă ea. 

Cum voia? Sentimentele vechi pe care încercase de multe 
ori să le reprime, reveniră, amestecându-se cu senzațiile trăite 
după ce făcuseră dragoste. Trebui să-și amintească relaţia lor 
era doar fizică, fără sentimente, fără implicaţii. Se strădui să-și 
alunge gândurile, știind că nu-și putea permite să simtă pen- 
tru ea decât ceea ce simţea atunci când se pierdea în 
îmbrățişarea ei fierbinte. 

— Așa voiam să fie, spuse el cu vocea îngroșată de pasiune 
și o ridică în braţe. Ea îi sărută lobul urechii, în timp ce el o 

ducea spre dormitor. Lumina palidă a lunii pătrundea prin 
draperiile trase și scălda dormitorul cu razele ei dulci. 
Cameron o aşeză uşor pe pat și se întinse lângă ea. 

— E adevărat ce ai spus, că nu a mai fost nimeni ca mine? 
întrebă Lexie și aşteptă cu răsuflarea tăiată răspunsul lui. 

Cameron ezită. Fuseseră și alte femei în viaţa lui în ultimii 
ani, femei ale căror chipuri și nume nu mai aveau nici o impor- 
tanțţă acum, când se uita la Lexie. Nici una dintre ele nu-i 
invadase visele, aşa cum făcuse ea. Şi nici una dintre femei nu 
fusese atât de aproape să-i dărâme zidul de protecţie pe care 
el îl construise în jurul inimii sale. Dar nu-i putea spune asta 
lui Lexie. Nu-i putea explica temerile lui, ar fi fost prea dureros. 
Işi promisese încă de copil să nu-și dăruiască inima nimănui, 
știind că rezultatul va fi mereu durerea. Văzuse cum fusese 
viaţa mamei lui, ruinată și amară. Fusese atât de aproape să i se 
dăruiască total lui Lexie. Despărțirea lor îl duruse foarte mult 
dar ea dorea mai mult decât îi putea el oferi. 

— Cameron? spuse ea privindu-l fix în întuneric. Îmi pare 
rău. Uită că am întrebat. Îi atinse tandră obrajii. ÎL simţise 
retrăgându-se și își aminti cum el devenea distant ori de câte 
ori discuţiile lor deveneau prea personale, prea intime. Nu 
putuse niciodată să vorbească despre sentimentele lui, nu-i 
spusese niciodată că o iubeşte, nici măcar când o ceruse de 
soţie. Ea nu insistase niciodată pentru că îi putea citi durerea 
în ochi ori de câte ori venea vorba de asta. Incercase mereu să 
se mulțumească cu cât îi oferea el. Când îi ceruse mai mult, o 
părăsise. Trebuia să ţină minte asta. 

— Te vreau din nou, şopti ea. Arată-mi cum ai fi vrut să 
fie. Arată-mi cum ar fi fost viaţa noastră împreună, adăugă ea 
în gând. 

Cameron întoarse ochii spre ea. Părea atât de frumoasă în 
lumina lunii. Simti o durere bruscă, gândindu-se la ce nu va 

avea niciodată, la ce nu putea să-i dăruiască. Strânse ochii 
cu putere, încercând să-și alunge sentimentele. Când o privi 
din nou, îi citi nedumerirea pe chip. Ştia că trebuie să-și 
controleze emoţiile. li mângâie pielea fină, coborând spre 
talie, apoi spre şolduri, oprindu-se în cuibul cald al femi- 
nităţii ei. Trebuia să se concentreze asupra corpului ei 
moale și primitor, asupra dorinţei cu care îl trăgea către ea. 
Se mișcă ușor, atingându-i sânii cu limba. Era pregătită să-l 
primească, îi simţea mișcările şoldurilor care-l îndemnau să 
se grăbească. O sărută fierbinte, în timp ce trupul lui se 
mișca spre ea, unindu-se cu acea familiară perfecțiune cu 
care se obișnuise. Se opri o clipă, pentru că nu mai dorea să 
se grăbească la fel ca prima dată. Ea îl înconjură cu braţele și 
rămaseră aşa, ţinându-se strâns, ca şi cum nu ar mai fi vrut 
să se despartă niciodată. 

Apoi ea-și mişcă uşor şoldurile şi el i se alătură în acel dans 
pasional. Se mișcară împreună până ce fură amândoi 
satisfăcuţi, în același timp. Cameron se prăbuși peste ea, tul- 
burat de pasiune și de sentimentele pe care le descoperise. 

In clipa aceea își dădu seama cât de mult o iubea. Acest 
sentiment pe care-l negase atâta timp îl făcu să se cutremure. 

Asta nu trebuia să se întâmple, gândi el, în timp ce se 
desprindea de trupul ei fierbinte. Nu așa plănuise el, nu asta 
Je era înțelegerea. Nu trebuia să aibă sentimente pentru Lexie. 
Trebuia doar să-i facă un copil și să-și scoată din minte fan- 
teziile despre ea. Nu trebuia să o iubească. 

Mâna ei moale și caldă îi atinse pieptul, căutându-l și 
trăgându-l din nou spre ea. Li îmbrățișă spatele și se lipi de el, 
înconjurându-l cu brațele. 

Cameron privea fix peretele întunecat din fața lui și se lăsă 
pradă gândurilor confuze. Nu putea s-o iubească și nu o va 
iubi. Hotărâse asta cu cinci ani în urmă. După un timp se stre- 

cură ușor din îmbrăţișarea ei şi se ridică, trecându-și degetele 
prin păr. Privi spre Lexie, sperând că adormise, dar o văzu 
privindu-l. 

— În cât timp? se forță el să întrebe. Vocea lui suna aspră, 
chiar și pentru propriile lui urechi. 

— Ce anume? îl întrebă ea nedumerită. Se simțea cuprinsă 
de teamă pentru că nu ştia ce se întâmplase și nici cum să-l 
oprească să se îndepărteze de ea. Nu dorea decât să-l ţină în 
braţe toată noaptea. Răcoarea nopții o făcu să tremure ușor, 
acum că el nu mai era lângă ea. 

— În cât timp vei ști dacă ai rămas însărcinată? continuă el 
fără s-o privească, dar Lexie îi văzu profilul tensionat, chiar dur. 

Cuvintele lui o loviră ca un șoc şi Lexie își duse mâna la 
gură ca să nu plângă. Făcuseră dragoste cu atâta pasiune, cu 
atâta tandrete încât ea începuse să spere că el o va putea iubi. 
Se lăsase din nou să viseze, realiză ea. Dar el nu simţea nimic, 
nimic mai mult decât ușurarea fizică a pasiunii sexuale. 

Își îndeplinise partea lui din înţelegerea făcută. Atât însem- 
nase pentru el pasiunea dintre ei. 

— Două săptămâni, reuși ea să răspundă cu o voce sigură 
care o uimi, pentru că în sinea ei tremura. 

In cele din urmă el o privi, dar ochii îi erau ascunși de 
întunericul nopţii și ea nu putu citi nimic în ei. Dorea cu dis- 
perare să-l atingă dar ezită, de teamă ca el să nu o respingă. 

— Cred că ţi-e foame, sugeră el. Căuta doar o cale să scape 
de durerea de a fi cu ea și totuși de a fi despărțiți. Ştia acum 
ce nu știuse cu câteva zile în urmă. Nu putea manipula 
amintirile așa cum nu o putea face nici cu realitatea. Dacă s-ar 
fi lăsat pradă sentimentelor, ar fi ajuns la fel ca acum cinci ani 
de zile, legându-și viaţa de a ei. Ştia că rezultatul ar fi fost din 
nou acea durere insuportabilă, după ce va trece pasiunea. 
Lexie credea că-l iubise odată. Dar nu ar fi durat. El îşi dăduse 

seama de asta înaintea ei. Știa cât de mult o rănise dar se sal- 
vase pe sine de o și mai mare durere. Durerea pe care el ar fi 
simtit-o când pasiunea ei ar fi trecut şi, o dată cu ea, și iubirea 
ei pentru el. Ă 

— Nu, nu mi-e foame. Își acoperi trupul gol cu cearșaful, ca 
şi cum ar fi vrut să se apere de durerea pricinuită de indife- 
renţa lui. El se întoarse și se ridică în picioare. Nu pleca, șopti 
ea și cuvintele ei dulci îi pătrunseră în suflet, oprindu-i pașii. 
Rămâi cu mine, spuse ea. Inghiti cu greu apoi își făcu curaj. Ştia 
că nu-l putea ţine lângă ea decât într-un singur fel. Noaptea nu 
s-a încheiat, zise ea încet, mai avem timp să încercăm. 

Copilul. Cameron se întoarse s-o privească. Ştia că dacă se 
va concentra asupra copilului, totul va fi bine. Nu risca nimic, 
nu îl putea răni nimic în acest fel. Dar oare va putea petrece 
întreaga noapte în braţele lui Lexie? 

Deodată își dădu seama că dorea să rămână cu ea, doar în 
noaptea aceea. Se va gândi a doua zi la sentimentele care-i 
cuprinseseră sufletul. In noaptea aceea va conta doar Lexie și 
lumina lunii. Se strecură din nou în pat și ea își cuibări capul 
pe umărul lui. O tăcere lungă se lăsă între ei și Cameron își 
alungă orice gând când se întoarse către ea, iar Lexie îl primi 
bucuroasă. 

Când pasiunea lor se potoli încă o dată, ea se lipi de el, 
fericită că se întorsese la ea, cel puţin pentru moment, și ador- 
mi în îmbrăţișarea lui. 

Trezită de lumina dimineţii, ea întinse mâna lângă ea dar 
nu găsi decât așternuturile reci. Deschise ochii, obișnuindu-i 
ușor cu lumina, și privi în jur. 

Cameron plecase. 


Capitolul 8 


Încă adormită, Lexie întinse mâna după Cameron. Perna 
moale pe care dormise el era dovada că ce se întâmplase 
noaptea trecută nu fusese doar imaginaţia ei. Această aducere 
aminte trezi senzaţii dulci în feminitatea ei. 

Atenţia îi fu atrasă de zgomotele care veneau din curte. se 
ridică și păși goală spre fereastră. Il văzu pe Cameron ieșind 
din garajul Idei și îndreptându-se spre casă cu o scară și o cutie 
de vopsea. 

Visase că s-a trezit în mirosul clătitelor lui Cameron, că au 
făcut din nou dragoste, în timp ce micul dejun se răcea, așa 
cum obișnuiau să facă odată. Dar se părea că el se trezise cu 
gândul la promisiunea făcută mătușii ei. 

Doar și-a îndeplinit obligaţiile maritale, își spuse Lexie 
cuprinsă de durere. Era evident că părerea lui despre faptul că 
făcuseră dragoste era la fel de superficială ca și stratul de 
vopsea pe care el începuse deja să-l întindă pe faţada casei. 

Ea se întreba cum va rezista întreaga vară prefăcându-se că 
nu avea nici un fel de sentimente, după orele cutremurătoare 
pe care le petrecuseră cu o noapte înainte. Ba chiar mai mult, 

se întreba cum va rezista în timpul petrecerii de după nuntă, 
prefăcându-se a fi o mireasă fericită și iubitoare. 

Întorcându-se în pat, Lexie fu învăluită de parfumul lui 
Cameron care persista încă în așternuturile răvășite. Zâmbetul 
i se şterse de pe chip când își aminti umbra de durere pe care 
o zărise în ochii lui. 

__Făcuse dragoste cu ea, apoi o întrebase de copil. 
Intelegerea lor fusese consumată. 

Cândva în zori el se trezise și o atinsese, excitând-o. 
Făcuseră dragoste cu tandrete și fără să se grăbească, apoi ea 
adormise din nou în braţele lui. Acum el plecase. 

Se căsătoriseră cu un scop — acela de a face un copil. Acum 
el părea că se mulțumește doar să aștepte să vadă dacă au 
reușit. 

Lexie se aştepta ca următoarele săptămâni să fie un chin. 
Nu-l va putea atinge, nu-l va putea iubi, nu va putea face 
dragoste cu el. Și nu va putea folosi copilul ca motiv. Până luna 
viitoare. 

Inchise ochii și își atinse partea de jos a abdomenului. Spera 
din tot sufletul că nu era încă însărcinată. Astfel ar fi avut un 
motiv pentru ca el să vină la ea și luna viitoare. 

— Ida? 

Lexie se opri în ușa casei mătușii ei. Reușise să treacă 
prin curte fără să se întâlnească cu Cameron pentru că el 
începuse, din fericire, să vopsească peretele din spate al 
casei. Lexie nu se simţea pregătită să dea ochii cu el. Nu 
încă. 

— Sunt aici! strigă Ida. Lexie intră într-o încăpere îngustă, 
cu pereţii acoperiţi de cărți vechi și reviste. Pe rafturi se aflau 
şi fotografii cu hârtia îngălbenită de vreme. Ida folosea camera 
aceea ca bibliotecă sau ca loc de odihnă. 

Bătrâna stătea pe podea, înconjurată de teancuri întregi de reviste. 

— Încerc să mă hotărăsc ce fel de tapet voi pune în dormi- 
toare. Vino să mă ajuţi, dragă, spuse ea. 

Lexie se așeză alături, cu picioarele ghemuite sub ea. Luă o 
carte și începu s-o răsfoiască absentă. 

— Ida, începu ea, vreau să-ţi spun ceva. 

— Mă aşteptam, îi spuse Ida zâmbind. Ştiam că vei veni la 
mine când te vei simți pregătită. Povesteşte-mi cum te-a vrăjit 
Cameron. Vreau să aud fiecare amănunt, continuă ea, 
închizând cartea pe care o studia. 

— Nue... 

— Cred că a fost aşa de romantic, chicoti bătrâna. Și 
Cameron trebuie să fie foarte fericit. 

Lui Lexie i se strânse inima, auzind-o. Nu putea să-i explice 
Idei că el nu era într-adevăr fericit și căsătoria lor nu era una 
adevărată. 

— Despre petrecere voiam să-ţi vorbesc, spuse ea în schimb. 
Nu mai vrem. 

— Dar trebuie să daţi o petrecere. Nici nu vreau să aud. Nu 
am fost de faţă la ceremonie, așa că pot să dau măcar o petre- 
cere în cinstea voastră. 

— Ida, am vrut să fie ceva simplu, fără multă agitaţie. Asta e 
adevărat, își spuse ea sec. 

— Cameron face acum parte din familia noastră și trebuie să-i 
arătăm imediat cât de mult ne bucurăm și cât de mult îl iubim, 
îi spuse Ida repede, fără să-i ia în seamă protestele. A avut parte 
de prea puţină iubire cât a fost copil. 

— Ce vrei să spui? se încruntă Lexie. 

— Nu vreau să vorbesc morţii de rău, spuse ea, coborând 
vocea, dar Elsa Reed a fost cea mai rece și mai puţin iubitoare 
mamă pe care am văzut-o vreodată. 

Lexie rămase uimită. Işi amintea de mama lui Cameron ca 
fiind o femeie putin distantă, dar nimic ieșit din comun. De 

obicei ea și Cameron se jucau în curtea sau în casa Idei. Ea nu 
petrecuse foarte mult timp în preajma mamei lui. 

— Eu n-am știut... Nu mi-ai spus niciodată. 

— Acum ești un om în toată firea, draga mea. Pe vremea 
când veneai şi-ţi petreceai verile la mine, erai doar un copil. Ida 
își privi nepoata fix în ochi. Ai grijă și iubește-l așa cum trebuie. 
N-a auzit nici un cuvânt de iubire de la mama lui. N-am cunos- 
cut niciodată o femeie atât de scârbită de viaţă. Toate 
problemele pe care le-a avut în viaţă le-a pus pe seama ticălosu- 
lui care a părăsit-o. 

Lexie stătea nemişcată şi asculta cuvintele mătuşii ei. Poate 
de aceea Cameron nu vorbea niciodată despre dragoste și 
despre o relaţie adevărată. 

— Până acum n-a avut pe cine să iubească, sau pe cineva care 
să-l iubească, continuă Ida. Slavă Domnului, acum are. Intot- 
deauna am fost de părere că acum cinci ani i-a fost teamă de 
căsătorie. 

Teamă. Lexie cântări cuvântul acela pentru câteva secunde, 
în timp ce privea fix catalogul din faţa ei. Nu. Ida nu știa întrea- 
ga poveste, nu știa adevăratul motiv pentru care se căsătoriseră 
acum, așa cum nu știa nici motivul pentru care o părăsise cu 
cinci ani în urmă. El nu o iubea acum mai mult decât o iubise 
atunci. 

— Am fost logodiţi încă din colegiu, Ida. Nu cred că a fost 
doar teama dinaintea nunţii. A avut suficient timp să se 
obișnuiască cu ideea. 

— Unii oameni nu își înfrâng teama întreaga viaţă. Ochii Idei 
se îngustară și privi repede în altă parte. Lexie bănuia că 
bătrâna se referise la ea și la Harry Tate. 

Se auzi un zgomot pe verandă, urmat de sunetul soneriei și 
cele două femei se îndreptară spre ușă. O armată întreagă de 
zugravi năvăli în casă şi Ida începu să împartă ordine în stânga 


CU AJUTORUL MĂTUȘII 95 


și-n dreapta. Văzând agitația din jurul ei, Lexie plecă, dar vor- 
bele Idei o frământară întreaga dimineață. Încercă să lucreze la 
următoarea aventură a lui Tully, dar nu se putu concentra, 
auzindu-l pe Cameron cum lucrează în curte. 

În cele din urmă, la prânz, ea hotărî că l-a evitat destul. 
Dacă în întuneric se puteau lăsa purtaţi de acea dulce intimi- 
tate, cu siguranță puteau să mănânce împreună un sandviș la 
lumina zilei. 

leşi pe verandă cu un coș într-o mână și cu o sticlă de ceai 
rece în cealaltă. Lăsă coșul jos și merse în spatele casei, unde 
Cameron tocmai întindea vopseaua albă sub streașină. Era 
îmbrăcat cu pantaloni scurți iar pieptul și picioarele lui goale 
păreau arămii în lumina soarelui de vară. Transpiraţia îi curgea 
în jos pe spate și Lexie își aminti cum fusese pielea lor cu o 
noapte înainte, umedă și fierbinte. 

Î privi un timp, fără să-și facă simțită prezenţa, până când el 
lăsă jos pensula și o zări. 

— Bună. Chipul îi devenise serios. 

— Bună. Interesantă conversaţie, gândi Lexie. Am pregătit 
masa, adăugă ea cu voce tare. 

Cameron cobori de pe scară și puse jos cutia de vopsea. 

— Curăţ pensula și vin imediat. 

Lexie se întoarse pe verandă și Cameron o urmă câteva 
secunde mai târziu așezându-se în balansoarul de lângă ea. 
Deși era obosit și toropit de căldură lui Lexie i se păru tul- 
burător de sexi. Îi întinse un pahar de ceai rece pe care 
Cameron îl bău dintr-o înghititură. 

— Mulţumesc, spuse el zâmbind când îi dădu înapoi 
paharul. Aveam mare nevoie de așa ceva. 

Tensiunea dintre cei doi părea să scadă. Lexie îi întinse un 
sandviș şi un alt pahar plin, îi zâmbi, străduindu-se în același 
timp să găsească un subiect de conversaţie. Ce-i putea spune 

unui bărbat cu care făcuse dragoste toată noaptea, cu care se 
căsătorise cu o zi în urmă, un bărbat care o considera doar un 
partener într-un aranjament temporar? 

— Îmi pare rău că n-am fost lângă tine când te-ai trezit, zise 
Cameron privind-o în ochi. Ea dădu din cap, părând aproape 
jenată de cuvintele lui. Dar voiam să încep treaba înainte de a 
se încălzi prea tare. 

De fapt el nu mai rezistase să stea în pat lângă ea. După ce 
făcuseră dragoste în zori, ea adormise în brațele lui. Dar el 
rămăsese treaz, retrăind fiecare secundă a nopţii pe care o 
petrecuseră împreună. 

— Nu-i nimic. Am dormit. Ea mușcă o parte din sandviș, 
înghiţi, apoi adăugă: Dar mi-ai lipsit la micul dejun. 

— Am băut doar niște cafea, spuse el. Se hotărâse să nu ia 
micul dejun cu ea, știind că, după noaptea trecută, vor face din 
nou dragoste. Și mai știa acum că era o greșeală să repete tre- 
cutul, ca atunci când o spălase pe cap. Vechiul lor preludiu îl 
aruncase din nou în trecut. Apoi fusese cuprins de senti- 
mentele confuze din perioada când se despărţise de Lexie. 
Fusese copleșit de intensitatea pasiunii lor. Aproape uitase cât 
de fierbinte putea fi acea pasiune cu Lexie. In concluzie, înce- 
puse să ia totul prea în serios. 

— Vreau să termin cu vopsitul săptămâna aceasta, spuse el, 
legănându-se și sorbind din ceai. Apoi pun tapetul și repar 
podeaua. N-ar trebui să dureze foarte mult. Vreau să-l suni pe 
Tate în fiecare zi, ca să aflăm exact când se întoarce. Poate 
băiatul acela s-a înșelat. Trebuie să verificăm în fiecare zi. Și, cât 
mai curând posibil, vreau să aflăm dacă ești însărcinată. 

Lexie îl privea uimită. Strecurase partea despre copil alături 
de celelalte treburi pe care le aveau de făcut. Cuvintele lui 
fuseseră atât de reci încât ea își dădu seama că erau doar o 
mască. Cameron nu era atât de insensibil. 

Lui Cameron îi era teamă, spusese Ida. Lexie începea să 
creadă că bătrâna avea dreptate și se hotărî să afle adevărul. 

Când își termină prânzul, Cameron lăsă jos paharul și se 
ridică. Lexie se ridică și ea şi se îndreptă spre el. Își încolăci 
braţele în jurul gâtului lui și îl sărută mângâindu-i buzele cu 
limba înainte de a se retrage brusc. El o privi uimit. 

— E luna noastră de miere, explică ea ridicând din umeri. Iar 
noi ne aflăm chiar în dreptul ferestrelor Idei. Ar trebui să fim 
plini de fericire, ca proaspăt căsătoriți. Am putea să profităm de 
asta, nu? 

Să profităm de asta? Sângele lui Cameron începu să curgă 
mai repede prin vene. 

— Ce vrei să spui? El nu-și dădea seama dacă bătăile rapide 
ale inimii se datorau cuvintelor lui Lexie sau sărutului ei 
neașteptat. Parcă nu era ea însăși, femeia serioasă, conserva- 
toare și îngrijorată de viitor. Atitudinea ei i se părea lui 
Cameron incredibil de excitantă şi de frustrantă. 

— Asta e părerea mea, spuse Lexie lăsându-și braţele să 
coboare languros de pe gâtul lui până pe pieptul gol. Își stre- 
cură degetele prin părul lui negru, atentă la fiecare mișcare, 
apoi își ridică ochii căprui și catifelaţi spre el. Ida nu vrea să 
anuleze petrecerea și nici nu va păstra căsătoria noastră 
secretă. Ar fi prea mult să-i cerem asta! zâmbi ea. Așa că va afla 
toată lumea. De ce să nu profităm de asta? sugeră ea, dar 
privirea și legănarea șoldurilor ei îi sugerau lui mult mai mult. 

Lui Cameron i se tăie respiraţia. Lexie avea un parfum divin. 
Mirosea a căpşuni și Cameron își amintea foarte bine de unde 
avea ea acel miros. Se simţi tentat să o ridice în braţe şi s-o ducă 
în dormitor, sau poate doar până pe canapea, și rezistă cu greu 
acestei tentaţii. 

— Nu am pus la punct chiar toate detaliile... înțelegerii noas- 
tre, nu-i aşa? reuși el să spună. Ea continuă să-și plimbe 

degetele pe pieptul lui, în jurul sfârcurilor lui excitate, apoi 
mai jos spre buric, apoi și mai jos. 

— Nu, n-am discutat detaliile, spuse ea în șoaptă, privindu-l 
drept în ochi și îndreptându-și mâna spre marginea pan- 
talonilor lui. 

— Eu credeam că o să vrei să... știi tu, doar când e o perioadă 
bună pentru... spuse el, fiindu-i foarte greu să se concentreze 
asupra conversatiei din pricina mângâierilor ei fierbinți. 

— De ce? ridică ea ochii cu inocentă. 

— Păi, ah... de asta ne-am căsătorit, îi aminti el. 

— Doar am mai făcut dragoste și înainte, chiar tu ai spus-o, 
nu-i așa? În cazul ăsta de ce te temi? spuse ea strecurându-și 
mâna în partea din față a pantalonilor lui. In plus de asta, fer- 
tilitatea mea durează câteva zile. Atingerea ei îi mângâie vârful 
bărbăţiei. Și după aceea... continuă ea, lungind sugestiv 
cuvintele. 

Cameron nu mai putu să gândească și uită complet de vop- 
situl casei. 

— Mă surprinzi. 

Lexie se cuibări mai bine în braţele lui Cameron pe cana- 
peaua din sufragerie și își ridică ochii spre el. Doar până acolo 
reușiseră să ajungă, după masa luată pe verandă, și făcuseră 
dragoste cu pasiune. Ea își dorea să nu se mai ridice niciodată 
de acolo. 

— De ce? întrebă. 

— Pari... sălbatică. Excitantă, fascinantă și mai ales liberă, 
continuă el în gând. Poate că el era singurul pe care îl îngrijo- 
ra viitorul, faptul că va pleca, că va trebui să plece. Că nu va 
putea sta cu ea pentru totdeauna. 

— Ştii că această căsnicie e doar... 

— Ştiu, îl întrerupse Lexie, ştiu. Ea încălcase oricum de mult 
înțelegerea, așa că nu mai avea de ce să-și facă griji. Nu mai 

avea nimic de pierdut. Îşi dăruise inima lui Cameron cu ani în 
urmă. Ştia că el avea de gând să plece. Dar asta nu însemna că 
ea nu putea spera că va rămâne. Își pusese în gând să-i facă 
viața în Blossom atât de frumoasă încât el să nu se mai gân- 
dească la plecare. Se hotărâse deja să afle dacă el se temea de 
ea, de iubire sau de orice altceva. 

— Tu ai fost întotdeauna cel care vrea să trăiască clipa fără să 
se gândească la viitor, spuse ea. Așa că... bucură-te de clipele 
astea. 

Cameron o privi fix. Nu-i venea să creadă că auzea cuvintele 
acelea din gura ei, dar oferta era tentantă, copleșitoare chiar. 
Când se hotărâseră să se căsătorească, el nu-și imaginase că 
Lexie dorea și partea intimă a relaţiei. Discutaseră doar despre 
copil. Ei bine, doar el dorise să afle de ce-i lipsise Lexie atât de 
mult. Şi ea îi arătase, în ultimele douăzeci şi patru de ore, ba îi 
oferise chiar mai mult. 

Fără obligaţii. Din acel punct de vedere nu avea de ce să fie 
îngrijorat. Lexie nu-l forța cu nimic, dorea doar căldura, atenţia 
și compania lui, nimic mai mult. Și amândoi știau că el va pleca 
în două luni. 

— Mă bucur de clipa asta, spuse el și se aplecă să-i atingă 
buzele dulci, înainte de a-i săruta obrajii și gâtul. Și de clipa 
asta, şopti el, cu buzele lipite de pielea ei fină. Și mai ales de 
clipa asta, continuă el cu vocea răgușită de pasiune când mâna 
lui găsi căldura primitoare dintre picioarele ei. 

— Slavă Domnului că aţi sosit. Mă pregăteam să vin după 
voi, le spuse Ida pe un ton de reproș. În aer plutea un miros 
plăcut. Tăvile cu prăjituri și aperitive erau întinse pe tot dula- 
pul din bucătărie. Două plăcinte și un bol de cristal plin cu un 
lichid verde și spumos se aflau pe masă. 

Lexie îl privi pe Cameron și amândoi începură să râdă, 
gândindu-se ce s-ar fi întâmplat dacă Ida ar fi venit într-adevăr 


100 SUZANNE DYE 


după ei. După ce îmbrăcase o rochie roşie, scurtă şi strânsă pe 
corp, care lăsa să i se vadă picioarele goale și bronzate, Lexie 
intrase în sufragerie unde o aștepta Cameron, îmbrăcat într-un 
costum albastru deschis. li aruncase o singură privire și curând 
rochia și costumul ajunseseră în mod miraculos pe podea. 

Douăzeci de minute mai târziu își amintiseră de ce se 
imbrăcaseră — petrecerea dată de Ida în cinstea căsătoriei lor. 
Ideea petrecerii nu li se mai părea acum chiar atât de nepotrivită. 
Pe la jumătatea săptămânii Lexie realizase că Ida înțelegea printr-o 
petrecere restrânsă să nu invite oameni şi din celelalte orașe. 

Cel mai greu îi fusese lui Lexie atunci când își sunase 
părinţii ca să le dea vestea. Aceștia fuseseră extraordinar de 
fericiţi, aşa cum se așteptase. Părinţii ei ţinuseră enorm la 
Cameron, la fel ca Ida. Și, la fel ca mătușa ei, păruseră dispuși 
să uite felul brusc în care el anulase nunta cu cinci ani în urmă. 
Toţi se purtau ca și cum ultimii ani nu fuseseră decât o 
amânare nefericită a căsătoriei lor. 

Părinţii ei veneu din Augusta doar pentru seara aceea, 
urmând să plece imediat după petrecere, pentru a se întoarce 
acasă. Roger Barret era implicat într-un proces care se afla în 
atenția publicului, și nu dorea să se lase așteptat. Lexie se 
simțea ușurată de acestă situaţie, știind că în faţa părinţilor ei îi 
va fi cel mai greu să joace teatru. 

Îşi luase rolul de soţie în serios, atât de mult încât şi ea cre- 
dea în el câteodată. Dar în fața părinţilor ei, care aveau o căsni- 
cie fericită de treizeci și cinci de ani, va fi greu să pretindă că 
ea și Cameron doreau o căsnicie la fel de lungă. Treizeci și 
cinci de zile da, dar treizeci şi cinci de ani? 

Soarta căsniciei ei la sfârșitul verii era încă nesigură. Din 
ziua în care hotărâseră să trăiască clipa, nici unul din ei nu mai 
adusese vorba despre viitor. Ea știa ce-şi dorește... îl dorea pe 
Cameron pentru totdeauna. Dar Cameron? 

— Lexie, ia tu plăcintele astea, te rog, îi întrerupse Ida gân- 
durile. Cameron, ia tu castronul de punci. E greu. Abia vom 
avea timp să așezăm masa înainte să sosească invitaţii. 

— Totuși, ce e chestia asta? întrebă el, privind lichidul verde. 

— Şerbet de lămâi verzi, zise Ida împingându-l de la spate. 
Hai, grăbeşte-te acum. Mai avem multe de așezat pe masă. 

Masa din sufragerie fu umplută cu toate bunătăţile pregătite 
de Ida, chiar înainte să sosească primul invitat. Camera fusese 
zugrăvită şi strălucea în soarele de vară care intra prin 
ferestrele înalte. Singurul lucru care lipsea era canapeaua, dar 
Cameron adusese câteva scaune în plus pentru a umple spațiul 
gol. 

Curând casa se umplu de lume, de clinchet de pahare și de 
conversaţia animată a celor prezenţi. Cameron o pierduse din 
ochi pe Lexie și simţea că-l va lovi pe cel care-l va mai bate pe 
spate. Şi-i amintea vag pe cei mai mulţi dintre cei prezenți — 
părinţi ai copiilor cu care mersese la școală. Nu îl surprindea 
faptul că majoritatea vechilor lui colegi plecaseră din Blossom 
pentru a-și face o carieră. Orăşelul acela nu era locul cel mai 
potrivit pentru afaceri sau comerţ. Se întâlnise doar cu un 
coleg care preda acum la școala din oraș și cu un altul care 
lucra cu tatăl său la magazinul alimentar. Dar ei nu-i fuseseră 
niciodată prieteni apropiaţi, așa că epuizară destul de repede 
subiectele de conversaţie şi Cameron începu să-și rotească 
ochii prin odaie după Lexie. 

O găsi în bucătărie unde pregătea un alt castron de punci, 
după o reţetă a Idei, care se afla în faţa ei. Se strecură în spatele 
ei, îi înconjură talia cu braţele şi o sărută pe gât. 

— Te ascunzi, o acuză el în glumă. 

— Nu, pe cuvânt că nu mă ascund, minți ea. Dar ştiam că 
vom mai avea nevoie de punci. Se bea cu o viteză uimitoare. E 
una din băuturile preferate ale locului, după cum se pare. Dar 

nu sunt sigură că o fac așa cum trebuie, adăugă ea, uitându-se 
la rețetă. Aici sunt scrise toate ingredientele dar nu și ordinea 
în care trebuie puse. 

Cameron o îmbrățișă, plăcându-i să-i simtă corpul în braţele 
lui și formele lipite de el. Ii dădu la o parte şuviţele brunete de 
păr și o sărută pe obraz, apoi din nou pe gât. 

— Tu cunoşti pe cineva aici? întrebă el. 

Lexie lăsă lingura și se concentră asupra senzatiei minunate 
pe care i-o dădea gura lui pe pielea sensibilă a gâtului. 

— Nu cunosc pe nimeni. Doar pe Ida și pe părinţii mei. 

— Crezi că ar observa cineva dacă am pleca, pur și simplu? 
întrebă el, în timp ce gura îi cobora mai jos, spre sâni. 

— Nu, șopti ea. 

— Atunci... 

— O, Cameron, spuse ea îndepărtându-se de el. Nu putem 
face asta. Nu! strigă ea, văzându-i lumina provocatoare și 
jucăușă din ochi. 

— Aici erai, se auzi o voce groasă din ușă. Roger Barret se 
îndreptă spre ei, arătând grozav cu părul perfect pieptănat, 
perfect bărbierit și cu costumul de culoare închisă perfect 
călcat. Arăta impecabil, ca întotdeauna, observă Cameron. 

— Bună, tată, spuse Lexie. Incepu s-o cuprindă un senti- 
ment ciudat. Până atunci reuşise să nu se întâlnească singură 
cu părinţii ei. Și sperase că va fi la fel de norocoasă toată seara. 

— Speram să mă întâlnesc cu voi doi singuri, spuse Roger, 
privindu-i. Voiam să vă dau asta. Ii întinse lui Lexie o broșură 
în culori vii, pe care ea o privi uimită. Arată-i-o și proaspătului 
tău soț, spuse tatăl ei. 

Lexie îi dădu broșura lui Cameron. 

— O excursie, spuse acesta. 

— Nu orice fel de excursie, adăugă Roger, bătându-și noul 
ginere pe spate. O călătorie de Anul Nou, cea mai grozavă din 

an. Se întoarse apoi spre fiica lui și îi zâmbi. Primul vostru An 
Nou împreună trebuie să fie deosebit. Dacă nu v-am putut face 
o nuntă, Lăsaţi-mă cel puţin să vă ofer o lună de miere târzie. 
Veţi avea timp să vă aranjați programul, sper. 

— Vă mulțumesc, domnule, îi strânse Cameron mâna. Lexie 
nu știa ce să creadă, expresia feței lui fiind, ca de obicei, 
indescifrabilă. Ă 

— V-aţi hotărât unde veți locui? întrebă Roger. In Georgia 
sau în Washington D.C.? 

— N-am făcut multe planuri, tată, spuse Lexie. 

— Nu-i nimic, aveţi destul timp, dădu el din cap. Nu staţi aici 
prea mult. Ida a organizat o petrecere grozavă, adăugă el și se 
întoarse în sufragerie. 

Lexie se întoarse cu spatele și privi fix castronul cu șerbet 
topit. Își imagina cum le-ar putea explica părinţilor ei de Anul 
Nou că nu va pleca totuși în luna de miere. 

— Îmi pare rău, îi spuse Cameron, înconjurându-i mijlocul 
cu braţele. Știu că ţi-e greu. 

Îi citise durerea din ochi în clipa în care tatăl ei părăsise 
camera. Cameron își dădea seama cât de greu era pentru ea să 
se prefacă în faţa părinților ei că mariajul lor era unul adevărat. 
Și pentru el era greu. Se simţise vinovat din clipa în care tatăl 
lui Lexie îl îmbrățișase, urându-i bun-venit în familie. Și mai 
simţise ceva, în afară de vină. Se simţise foarte bine să fie astfel 
primit în familia ei. Poate un pic prea bine. 

— Familia ta e atât de iubitoare, spuse el. Lexie se opri și scăpă 
din nou lingura. Eşti foarte norocoasă să ai o asemenea familie... 

Se opri brusc, ca să nu-și dezvăluie sentimentele. Lexie se 
întoarse în braţele lui și îl privi cu ochii ei mari și întrebători. 

— Cred că ţi-e foarte dor de mama ta, spuse ea încet. Mai 
ales acum când vrem să avem un copil. Nu vorbeşti niciodată 
despre mama ta. 

— Nu e nimic de spus, răspunse el cu o voce aproape aspră 
şi făcu un pas înapoi. Tatăl tău are dreptate. Ar trebui să ne 
întoarcem la petrecere, ca să nu o supărăm pe Ida. Mai ales 
după ce s-a străduit atât de mult să iasă totul bine. 

Lexie rămase singură, privind lung în urma lui. 

— Familia Foster se mută. 

Cameron se opri cu foarfeca în aer și privi în sus. Stătea în 
genunchi pe podeaua bucătăriei, încercând să pună noul 
linoleum. 

— Cine e familia Foster? întrebă el, cu privirile ațintite către 
costumul de plajă sumar pe care îl purta Lexie. Stătuse din nou 
la soare și el se simţise tentat toată după-amiaza să i se alăture, 
dar era hotărât să termine podelele în ziua aceea. Venise în 
Blossom de aproape trei săptămâni și neglijase de multe ori 
reparaţiile ca să stea cu Lexie la soare, ca să doarmă până târziu 
cu ea, ca să se culce devreme cu ea... 

— Sigur îi cunoşti. Cuplul acela care a locuit cu chirie în cealaltă 
casă a mătuşii Ida. Casa unde a stat mama ta, îi aminti Lexie. 

— A, da, îşi aminti el fără plăcere. Reuşise să evite discuţia pe 
care o deschisese Ida despre perechea care locuia în căsuţa 
aceea galbenă, după plecarea mamei lui la Macon. Reușise 
chiar să nu se gândească la existenţa acelei case, pentru că 
ultimul lucru pe care și-l dorea era să-și amintească de 
copilărie. Amintirile erau dureroase. 

— Şi? spuse el scurt, întorcându-se la lucru. 

— Credeam că vrei să arunci o privire prin casă după ce 
pleacă ei, sugeră ea veselă. Făcu un pas mai aproape spre el și 
Cameron îi zări cu coada ochiului picioarele goale și unghiile 
vopsite în culoarea piersicii. 

— De ce? întrebă el, părând foarte preocupat de ceea ce făcea. 

— Acolo ai crescut. Lexie își dădea seama că el se opune 
propunerii ei și că o îndepărtează din nou. De câte ori adusese 

vorba de mama lui, el schimbase subiectul cu răceală. Ea se 
încruntă, privindu-i spatele. Cameron se relaxase mult în 
ultimul timp dat toată tensiunea aceea de la început părea să 
revină ori de câte ori venea vorba de mama lui. 

— Ştiu că e ceva care te supără, adăugă ea în cele din urmă. 
Poate dacă vorbim despre asta... 

— Pun pariu că nu l-ai sunat pe Harry Tate astăzi, nu-i așa? o 
întrerupse el brusc, fără să se oprească din lucru. 

— Nu, nu l-am sunat, recunoscu Lexie apoi se încruntă și 
mai tare. Dar... 

— Atunci du-te şi sună-l acum. 

Lexie îl privi, frustrată, apoi oftă, dându-și seama că el nu 
are de gând să vorbească cu ea despre mama lui. Se hotărî, fără 
voie, să renunţe deocamdată la acel subiect. Deşi el adusese 
vorba despre Tate doar ca să schimbe subiectul, Lexie decise să 
dea telefonul chiar atunci. 

Trei minute mai târziu, ea dădu năvală în bucătărie, 
făcându-l pe Cameron să tresară și să taie strâmb o bucată de 
linoleum. 

— Era acasă! Am vorbit cu el. 

— Vrea să ne întâlnim? întrebă Cameron surprins. 

— Chiar acum. A spus că putem trece chiar astăzi pe la el. 
I-am spus că suntem prieteni cu Ida Barret și că vrem să vor- 
bim cu el. A părut surprins dar a fost de acord. Cred că ar tre- 
bui să mergem înainte să se răzgândească. 

Cameron o privi cu căldură, văzând-o atât de încântată. 
Privirile îi alunecară peste corpul ei sumar îmbrăcat și spuse: 

— Sper că ai de gând să te schimbi, nu? Doar nu vrei ca 
bietul bătrân să facă un atac de cord. 

Lexie îl privi mustrătoare și îi răspunse: 

— Ne întâlnim la mașină peste exact două minute, îţi promit. 


Capitolul 9 


— Sigur nu vreţi să beţi nimic? 

Ochii cenușii ai lui Harry Tate se mutau serioşi de la Lexie 
la Cameron. Avea părul alb și faţa suptă și ridată. Era scund 
pentru un bărbat, poate chiar cu doi centimetri mai scund 
decât Lexie. Era un om slab, îngrijit și foarte agitat. 

— Nu, mulțumim, răspunseră musafirii lui într-un glas. 

In cele din urmă Harry se așeză pe un scaun din fața 
canapelei pe care stăteau Lexie și Cameron. O mulțime de 
fotografii înrămate se aflau pe măsuța de lângă ei, multe 
înfățișând o femeie cu părul negru, în unele părul fiind 
cărunt, și altele ale unui copil la diferite vârste. Copilul era o 
fetiţă drăguță cu părul roșcat, cu zâmbetul larg și ochi fericiţi. 

— De fapt nu sunt sigur de ce v-am spus să veniţi aici, scurtă 
Harry brusc tăcerea jenantă care se lăsase. Tocmai m-am 
întors dintr-o vizită, de la fiica mea. Locuiește în Virginia. Cred 
că m-ati luat pe nepregătite. A trecut mult timp de când nu am 
mai auzit numele Idei Barret. 

Urma de duioșie din glasul lui, când rostise acel nume, nu 

trecu neobservată de Lexie. Ochii lui Harry, de fapt întreaga 
expresie a fetiţe, i se îmblânziseră când vorbise despre Ida. 

— Eu sunt nepoata Idei, explică Lexie. Și acesta este... soțul 
meu, îl prezentă ea pe Cameron, sperând ca pauza de dinain- 
tea cuvântului soţ să fi trecut neobservată. Vă multumim că 
ne-aţi dat voie să vă vizităm. Am vrea să discutăm cu dum- 
neavoastră despre Ida, dacă ne permiteți. 

— Ce mai face Ida? întrebă cu interes vădit Harry, aplecân- 
du-se ușor spre ei. 

— Minunat, răspunse Cameron. E foarte bine. Locuiește tot 
în Blossom. Se hotărî să treacă direct la subiect, neștiind cât 
timp le va permite bătrânul să stea. Părea încă puţin nervos. 
Spune că acolo v-aţi cunoscut, cu cincizeci de ani în urmă, 
continuă el. 

— Așa e, răspunse Harry, căzând pe gânduri. Lucram la 
ferma tatălui ei. Ea încă mai locuiește la fermă? întrebă el, 
întorcându-se spre Lexie. 

— Nu. Aproape uitase de vechea fermă a familiei Barret. Ida 
se mutase în oraș împreună cu tatăl ei cu mulţi ani în urmă. 
După moartea soţiei lui, tatăl Idei se imbolnăvise și nu mai 
putuse să se ocupe de fermă. Fratele Idei, bunicul lui Lexie, 
devenise avocat în Augusta și nu dorise niciodată să se 
întoarcă la fermă. Ida îşi îngrijise tatăl până când acesta 
murise, cu câțiva ani înainte ca Lexie să se nască. 

— Ferma a fost vândută cu mult timp în urmă. Ida locuiește 
acum într-o casă minunată, în stil victorian, chiar în oraș. 

— Inteleg, se gândi el câteva clipe. Deci spuneţi că e 
sănătoasă? 

— Da, perfect sănătoasă, confirmă Lexie. 

— E văduvă? întrebă Harry deodată. 

— Păi...nu, spuse ea încet, apoi se uită la Cameron. 

— N-a fost căsătorită niciodată, răspunse acesta. 

O sclipire de surpriză trecu pe chipul lui Harry apoi în ochi 
i se putu citi un alt fel de emoție. 

— In cazul acesta, mă bucur mult să aflu că e bine, spuse el 
și se ridică. Lexie și Cameron se lăsară conduși fără voie către 
UȘĂ. 

— Domnule Tate... 

— Spuneti-mi Harry, vă rog. 

— Harry, îi zâmbi cu căldură Cameron, Ida ne-a rugat să te 
găsim. Vrea să te vadă. Scoase portofelul și luă din el o carte 
de vizită. Ai un stilou? întrebă el. 

Bătrânul scoase un stilou dintr-un sertar și i-l dădu. 
Cameron scrise pe spatele cărţii de vizită adresa și telefonul 
casei din Blossom, ca şi data petrecerii Idei, și i-o întinse lui 
Harry. 

— Acestea sunt adresa și telefonul nostru. Vă rog să veniţi la 
petrecerea dată de Ida cu ocazia zilei ei de naștere. Ar însem- 
na mult pentru ea. 

Harry privi bucata de carton și se încruntă. 

— Nu cred că e o idee prea bună. A trecut mult timp, așa 
cum aţi spus și voi. Mult peste cincizeci de ani, răspunse 
bătrânul pornind spre ușă. 

Lexie îl privi pe Cameron disperată. 

— Domnule Tate, spuse ea, apucându-l repede de braţ, e 
ceva foarte important pentru Ida. Vă rog măcar să vă gândiţi la 
asta. 

Harry rămase nemișcat un moment. 

— Ida e foarte norocoasă că are oameni care tin atât de mult 
la ea, spuse el pe un ton mai moale apoi continuă ferm. Dar nu 
cred că o să vin. Ida a luat o hotărâre acum cincizeci de ani și 
nu pe mine m-a dorit... Intotdeauna am crezut că a fost vorba 
de un alt bărbat, continuă el după o pauză. Dar nu mai contează 
acum de ce a ales să locuiască singură, în loc să se căsătorească 

cu mine. Păși spre ușă și o deschise. Îmi pare rău că v-aţi pier- 
dut timpul. N-ar fi trebuit să vă chem până aici, de la început. 

— Domnule Tate... 

Lexie se simţi împinsă ușor de la spate de Cameron. Acum 
se aflau pe trotuarul din fața casei lui Harry și acesta închisese 
ușa în urma lor. Ea își ridică enervată ochii spre soţul ei. 

— De ce ai făcut asta? N-ar fi trebuit să plecăm. 

— Ai fi preferat să ne dea el afară? întrebă Cameron. 

— Bătrânelul acela amabil... 

— Dorea ca noi să plecăm, termină el propoziţia în locul ei. 
Apoi o apucă de braţ și o conduse la mașină. Ceva îmi spune 
că Ida nu ne-a povestit tot, spuse el în timp ce pornea 
motorul. Și ar fi timpul s-o facă. 

— Doar nu ai de gând să-i spui Idei ce a zis Harry! O va 
durea îngrozitor. 

— O să dau eu de capătul acestei probleme, îi zise el. Ceva 
nu e în regulă aici. Simt asta. 

— Dacă el nu va veni la petrecere, prefer să-i spunem că nu 
l-am găsit. 

— Ida are dreptul să ştie că l-am găsit și care e părerea lui 
despre întâlnirea cu ea. După spusele lui, ea a fost cea care... 

— După spusele lui? Îl întrerupse Lexie brusc. Ea a spus că a 
obosit să-l mai aștepte, ţii minte? El a fost cel care a părăsit-o. 

Cameron îi aruncă o privire scurtă în timp ce porni pe 
autostradă. 

— Când se încheie o relaţie, nu există doar un singur punct 
de vedere, Lexie. 

Lexie tăcu. Oare el vorbea despre Harry și Ida sau despre 
propria lor despărțire? 

— Mă îndoiesc, se încăpăţână ea. Ea a fost cea care a sufe- 
rit. El şi-a continuat viaţa şi s-a căsătorit. Are chiar și o fiică, ai 
uitat asta? 

— Nu, n-am uitat, dar trebuie să mai fie și o altă faţetă a 
acestei povești. Şi să știi că am de gând să vorbesc cu Ida 
despre Harry. i 

— Fl a spus că eu... își pierdu Ida glasul de emotie. Iși apăsă 
degetele pe buzele care îi tremurau. El locuiește chiar aici, în 
Atlanta... A locuit aici tot timpul? se uită ea cu ochii întunecaţi 
și umezi către Cameron. Acesta începuse deja să se întrebe 
dacă nu cumva făcuse o greșeală spunându-i de discuţia avută 
cu Harry Tate. Vestea o duruse în mod evident, dar el nu știa 
cum altfel ar fi putut rezolva acea situaţie. 

— Nu sunt sigur de când locuieşte acolo, recunoscu el. Nu 
am Stat prea mult de vorbă. Vom avea nevoie de mai multe 
informaţii înainte de a încerca să vorbim din nou cu el, spuse 
Cameron așezându-se pe marginea canapelei. Nu dorea să 
insiste cu întrebările dar nu mai avea altă soluţie în acel 
moment. 

— Dacă e prea dureros pentru tine să vorbeşti despre asta, 
putem să o lăsăm baltă, Ida, spuse Lexie care stătea pe un 
scaun, chiar lângă mătușa ei. Era încă supărată pe Cameron că 
insistase să-i spună Idei adevărul. La fel de mult cum o 
supărase şi părerea lui despre cele două părţi ale adevărului la 
sfârșitul unei relaţii. De parcă erau mai multe adevăruri 
despre sfârșitul relaţiei lor! El nu dorise să se căsătorească cu 
ea, nu o iubea și nu dorise să se lege de ea. Sfârşit! 

Işi alungă furioasă gândurile și se uită la mătușa ei. După 
câteva clipe aceasta oftă. 

— A venit să lucreze pentru tatăl meu când aveam şai- 
sprezece ani, spuse ea încet, ca și cum ar fi visat. Cred că 
m-am îndrăgostit imediat de el. Și mi-a spus că și el mă iubea. 
Obișnuiam să ne plimbăm pe lângă pădure și el culegea flori 
de câmp pe care mi le punea în păr. Apoi îmi spunea cât sunt 
de frumoasă și cât de mult mă iubește. N-am mai întâlnit pe 

cineva ca el, atât de tandru şi de romantic. Nu semăna deloc 
cu ceilalți băieţi din oraș. 

— Ce s-a întâmplat? întrebă Lexie. 

Ida strânse buzele ca și cum ar fi vrut să plângă apoi păru 
că se abtine. 

— A plecat. Ida își lăsă mâinile în jos a dezolare. M-a cerut 
de soţie și eu i-am spus că ne vom căsători imediat ce voi ter- 
mina școala. Aveam aproape optsprezece ani pe vremea aceea 
și mai aveam puţin până la sfârșit. Apoi el a amânat brusc 
nunta. A spus că pleacă la colegiu și că ne vom căsători mai 
târziu. A spus că se va întoarce la mine. Dar nu mi-a scris nicio- 
dată și n-am mai auzit nimic despre el. Nu ştiam unde se află 
aşa că nu puteam lua legătura cu el. 

O tăcere grea se lăsă în încăpere. 

— Dar bărbatul de care spunea Tate? întrebă Cameron. 
Harry credea că ai avut pe altcineva în perioada aceea. 

— Nu știu despre cine vorbea, îl privi ea uimită. Câţiva ani 
mai târziu m-am logodit cu Robby Hunt dar nu l-am iubit 
niciodată cu adevărat. Am fost de acord să mă căsătoresc cu el 
pentru că știam că asta îl va face foarte fericit pe tatăl meu. El 
îl plăcea foarte mult pe Robby. Dar n-am putut să merg până 
la capăt cu căsătoria. Nu-l iubeam. Ochii ei se umplură de 
nedumerire. Dar de unde ar fi putut Harry să ştie toate astea? 
întrebă ea. 

— Nu ştiu, spuse Cameron, dar vom afla. 

— Şi de petrecere ce a spus? zise bătrâna cu vocea plină de 
speranţă. 

— Ida, îmi pare rău, dar nu cred că o să vină, scutură Lexie 
din cap. 

— Poate se va răzgândi, spuse Ida încet . Se întoarse spre 
fereastră și privi lung în stradă, ca și cum l-ar fi așteptat să 
sosească dintr-o clipă într-alta. Va veni. Știu că va veni, adăugă ea. 


112 SUZANNE DYE 


— Cameron? 

Auzindu-se strigat, își ridică ochii de pe dușumeaua 
bucătăriei. Linoleumul fusese în cele din urmă așezat la locul 
lui și se potrivea perfect cu tapetul cel nou, cu flori albastre și 
dungi. Lexie apăru în prag, neobișnuit de serioasă. 

— Ce părere ai? întrebă el, arătându-i noua înfățișare a 
bucătăriei. 

— Arată grozav. 

Ceva în vocea ei îi spuse că e supărată. Stătuse toată 
seara încuiată în camera ei, lucrând la carte, după câte-i 
spusese. 

— Cred că ești de acord că am făcut bine spunându-i Idei 
totul acum, nu-i aşa? Trebuie să recunoști că ceva nu e în 
regulă în toată treaba asta. 

— Da, ai avut dreptate aici, recunoscu ea, sprijinindu-se de 
tocul ușii. Cred că am vrut prea mult să o protejez. Dar mă 
îngrijorează faptul că e așa de sigură că Harry va veni la petre- 
cere. 

— Mai e şi altceva care te supără, nu? întrebă Cameron după 
ce îi studie trăsăturile serioase. 

— Nu sunt însărcinată, dădu ea din cap. Am făcut un test de 
sarcină cu puţin timp în urmă și... Ar fi putut să aștepte, ar fi 
aflat oricum în câteva zile, dar fusese nerăbdătoare. Și 
dezamăgită. O surprinsese cât de mult regreta. La început nu 
dorise să rămână însărcinată imediat. Astfel ar mai fi putut să-l 
țină pe Cameron lângă ea încă o lună, ar fi avut un motiv să fie 
cu el. Dar îşi dorea la fel de mult să știe că copilul lui crește în 
ea. Tânjea să ţină în braţe un copilaș cu părul negru-tăciune, 
cu ochii albaștrii și cu gropițe în obraji, care i-ar fi furat inima 
aşa cum o făcuse tatăl lui. 

Deodată simţi brațele lui Cameron înconjurând-o și 
alinând-o. Căldura corpului lui îi mai înmuie dezamăgirea. 

— Îmi pare rău, îi şopti el în păr, strângând-o mai tare. Știi 
ce înseamnă asta? întrebă cu o voce moale. Lexie îl privi 
nedumerită. Asta înseamnă că trebuie să mai încercăm, zise el 
şi reuşi s-o facă să zâmbească. Mai avem o lună, ai uitat? 

Lumea ei se prăbuși în clipa aceea. Cameron nu se 
răzgândise nici un pic în privinţa plecării. Lexie se strădui să 
își păstreze zâmbetul. El tot avea de gând s-o părăsească. 

Hamacul se legăna ușor în briza caldă a după-amiezii și 
Cameon se cufundă mai adânc în el. Nu apucase să stea în 
hamacul din curte atât cât își dorise când sosise la Blossom. Și 
trecuse deja mai mult de o lună. 

Petrecerea Idei era doar la o zi distanţă și chipul lui Harry 
Tate îi apăru în minte. Bătrânul refuzase să vorbească cu el sau 
cu Lexie de când îl vizitaseră. Ei doi încercaseră în ultimele 
două săptămâni să-l facă să se răzgândească dar fără nici un 
rezultat. Harry nici nu dorise să stea de vorbă cu ei, cu atât mai 
puțin să-i ajute să descopere ce se întâmplase în relaţia lui cu 
Ida. 

Dar el și Lexie găsiseră multe alte lucruri de făcut pentru 
a-și umple timpul. Lexie lucrase la cartea ei, el terminase 
reparaţiile casei şi acum găsise o clipă liberă ca să stea puţin 
în hamac. Și făcuseră dragoste... 

Trebuia să recunoască faptul că-i datora acea vacanţă lui 
Phil. Fusese exact ce-i trebuia. Viaţa cu Lexie era exact ceea 
ce-i trebuia. Deschise brusc ochii. De unde apăruse oare 
gândul acela? Sigur, dorise să afle cum ar fi fost dacă ar fi 
rămas împreună. Și aflase. Era minunat, fabulos, excitant... 
Îşi promisese să nu se implice. Căsătoria cu Lexie era doar 
o încercare de a-și șterge din minte fanteziile care-l bântui- 
seră toţi anii aceia. Și o încercare de a face un copil. Fără 
implicaţii și fără sentimente. Dar el începuse să aibă senti- 
mente. Se îndrăgostise de Lexie. 

Nu. Ceea ce simţea el nu putea fi decât o formă a pasiu- 
nii dintre ei. Adevărul îl lovi atât de tare încât se aşteptă ca 
hamacul să se prăbușească. Nu putea să se mai mintă. O 
iubea. 

Și ea îl iubise odată. Cameron știa că el nu e omul care 
să-i poată oferi ceea ce dorea ea. Îi era teamă că, dacă vor 
mai încerca o dată, o va răni din nou, așa cum o mai 
făcuse. El nu putea să dăruiască iubire sau să primească 
iubire. Privirile îi alunecară către căsuţa galbenă, căsuţa 
mamei lui. 

— Cameron? 

Întoarse capul de la casa copilăriei lui şi se uită la Ida care 
traversa curtea către el. 

— Trebuie să vină o pereche să vadă casa, în după-amiaza 
asta, spuse ea gâfâind. Casa galbenă care e de închiriat, îi 
explică ea. Eu am prea multe de făcut pentru petrecere și 
nu pot merge acolo. N-am mai fost acolo de când am dus 
oamenii să facă curăţenie după ultimii chiriași. Imi faci o 
favoare să mergi până acolo și să vezi dacă totul e în ordine? 
Bărbatul părea așa de drăguţ la telefon și e greu să găsești 
chiriași buni în Blossom. Faci asta pentru mine, nu-i așa? 
Eşti un dulce, își încheie Ida tirada şi se întoarse repede în 
casa ei. 

Cameron nu apucă decât să clipească uimit și rămase 
privind lung în urma ei. Fu cuprins de o senzaţie neplăcută 
privind casa de peste drum. Era doar o casă, își spuse el. 
Patru pereți, vopsea, ferestre, lemnărie și cam atât, nimic mai 
mult. 

Picioarele îi erau cuprinse de un tremur nervos când 
cobori din hamac. Traversă curtea, ieși pe poartă şi intră în 
cealaltă curte. Urcă pe veranda casei de închiriat și se opri. Uşa 
nu era încuiată şi el o împinse uşor, intrând într-o cameră 

mare și goală. Ida închiria casa aceea nemobilată. Lăsă ușa 
deschisă în urma lui, știind că nu vrea să fie închis în casa 
aceea. 

Îşi aminti de canapeaua de culoarea prunelor, care se 
afla chiar lângă perete, și măsuţa de lângă ea. Iși amintea 
de toate astea. Televizorul alb-negru fusese mereu în 
colț. El se uitase rareori la emisiuni. Cameron preferase 
să se joace afară. Sau pur și simplu preferase să iasă din 
casă. 

Înghiţi cu greu şi se strădui, de dragul Idei, să examineze 
camera cu un ochi critic. Podeaua lucea. Știa că oamenii Idei 
nu ar fi lăsat nici o pată dar dacă ea îl rugase să verifice, așa 
făcu. 

Inima îi bătu un pic mai tare când intră în bucătărie. 
Camera pătrată era la fel cum și-o amintea el. Același aragaz, 
același frigider, aceeași mușama galbenă pe masă şi, pe jos, 
același linoleum portocaliu. 

Cameron ieși repede din bucătărie, aproape împiedicându-se 
în graba sa. Păși în hol, gândindu-se că aproape terminase. 
Mai rămăseseră cele două dormitoare şi baia. Va arunca 
doar o privire. Trase aer în piept, străduindu-se să își 
stăpânească emoţiile, trecutul și durerile îngropate în el 
amenințând să iasă la suprafaţă. Ştia că le putea stăpâni. 
Doar o făcuse ani la rând. 

Primul dormitor în care intră fusese al mamei lui. Era gol și 
întunecos. Pare curat, gândi Cameron și închise ușa repede. 
Baia micuță i se păru la fel de curată. 

Mai rămăsese celălalt dormitor. Camera lui. Deschise ușa și 
se uită în camera mică și goală. O fereastră îngustă lăsa să 
pătrundă razele subțiri ale soarelui prin coroana copacului 
din faţă. Patul lui fusese chiar acolo, lângă fereastra aceea. 
Biroul şi cărţile lui în colţ. 

Cameron privi camera cu ochii copilului care trăise acolo. 
Oare câte ore stătuse la fereastră, întrebându-se cum arată 
tatăl lui, rugându-se ca într-o zi acesta să vină și să-l ia de 
acolo? 

Ştia că semăna cu tatăl lui. Mama lui îi spusese de multe ori 
asta, cu aceeași amărăciune și ură cu care îi spusese că iubirea 
pentru omul acela îi distrusese ei viaţa. Câteodată, când stătea 
singur în întuneric, Cameron se întrebase dacă nu cumva 
mama lui îl urâse și pe el. 

Închise strâns ochii, încercând să-și alunge din minte 
privirea plină de mânie și durere a mamei sale. Nu-i permisese 
niciodată s-o iubească. Tensiunea din pieptul lui deveni tot 
mai mare, oprindu-i respiraţia. Deschise ochii, așteptându-se 
să-și vadă mama chiar în faţa lui. 

Camera era goală și tăcută în jurul lui. Frunzele copacului 
se legănau în vânt şi trimiteau jocuri de umbre și lumini pe 
podeaua de lemn. Singurul zgomot care se auzea erau bătăile 
inimii lui, mai puternice ca niciodată, mai înspăimântătoare 
chiar decât în ziua aceea la birou, când Phil fusese atât de 
sigur că are un atac de cord. 

Gândurile i se întoarseră la Lexie. Ce-l făcuse oare să 
creadă că va putea să se întoarcă aici și să fie cu Lexie din nou? 
Nu-i putea oferi ceea ce ea merita, dragoste. 

Lăsă ușa din faţă încă legănându-se în urma lui. 

— Cameron a intrat în casă, spuse Lexie privind pe fereas- 
tra de deasupra chiuvetei. Era în casa Idei și tocmai terminase 
de lustruit argintăria. Ida gătise toată ziua şi o rugase pe ea să 
se ocupe de camera unde se va pune masa. 

— Cred că s-a dus la căsuţa pe care vreau s-o închiriez, 
spuse Ida, în timp ce amesteca aluatul. Făcuse pregătiri toată 
ziua, convinsă că, în ciuda celor spuse, Harry tot va veni la 
petrecere. Și totul trebuia să fie perfect pentru el. 

— Ce spui? o privi Lexie uimită. 

— L-am rugat să tragă o fugă ca să verifice dacă totul e în 
regulă acolo, explică ea, pentru că trebuie să sosească niște 
posibili chiriași. Ridică ochii către ceas. De fapt ar fi timpul să 
apară. Mai bine mă duc să mă spăl. 

Traversă camera şi dădu drumul la chiuvetă. 

— Vrei să spui că s-a dus peste drum, la vechea lui casă? se 
încruntă Lexie. Işi amintea cât de mult se împotrivise el să 
meargă acolo. Atitudinea lui ciudată o deranjase dar trecuse 
peste asta de dragul liniștii și al armoniei în care se hotărâseră 
să trăiască deocamdată. Dar ceva o îngrijora profund acum. 
Umbrele acelea pe care i le văzuse în ochi când adusese vorba 
de mama lui. 

— Ida, ne vedem mai târziu. 

Fără să mai aștepte un răspuns, Lexie se grăbi spre ieșire. 
Traversă repede curtea şi văzu imediat ușa deschisă a casei 
unde locuise Cameron. Intrând înăuntru, îl strigă, dar nu-i 
răspunse decât tăcerea. Uitându-se repede prin casă, își dădu 
seama că nu mai era acolo. 

Aceeași tăcere era și în casa lor. Mașina lui Cameron se afla 
încă în faţa casei. Totuşi Lexie se simţi cuprinsă de o teamă 
bruscă. 

— Cameron? îl strigă ea, ieşind în curte. 

Nimeni nu-i răspunse. 


Capitolul 10 


Oriunde ar fi plecat Cameron, trebuie să fi plecat pe jos, 
gândi Lexie. Putea să fi plecat în oraș, deşi se îndoia. Mai 
degrabă într-un loc retras, liniștit. Işi aduse aminte de pădure. 

Trântind ușa în urma ei, Lexie traversă alergând curtea din 
spate. In spatele șirului de case, un pâlc de stejari forma o 
mică pădure și ea porni într-acolo cu pași siguri, mânată de 
amintiri. Apoi auzi clipocitul limpede al unui fir de apă 
curgând printre pietre. 

Cameron stătea acolo, cu spatele la ea, și lovea apa 
limpede cu un băț. Picioarele lui lungi atârnau de pe bolo- 
vanul pe care se așezase. 

O crenguţă trosni sub pașii ei și Lexie își tinu răsuflarea. 
Dar Cameron nu se întoarse. 

Acesta era locul unde o adusese în vara aceea, când o sal- 
vase de furnici. Prima vară în care se jucaseră împreună. De 
atunci petrecuseră multe veri frumoase în păduricea aceea, 
scăldându-se în apa limpede, alergând printre copaci și, în 
cele din urmă, sărutându-se pentru prima dată. 

Se lăsă să alunece pe piatră lângă el, coapsa ei atingând-o pe a lui. 

— Bună, spuse ea, apoi rămase privindu-l și așteptând. Ida 
a cam exagerat cu pregătirile, încercă ea să lege o conversaţie. 
Cameron își întoarse din nou privirea către apă. Ea tot crede 
că Harry o să apară, continuă ea. E greu să renunti la speranțe, 
nu-i aşa? 

Ochii i se umplură deodată de lacrimi, surprinzând-o chiar 
şi pe ea. Îşi dădu seama că nu mai vorbea despre Ida, ci despre 
ea şi Cameron şi despre speranţa la care nu renunţase timp de 
cinci ani, aceea că el se va întoarce la ea într-o bună zi. Se 
temea că el se va îndepărta din nou de ea, că nu va fi niciodată 
al ei cu adevărat, nu atâta timp cât el mai era bântuit de acei 
demoni pe care ea nu-i înțelesese niciodată, dar pe care îi 
zărise deseori în ochii lui. 

— Trebuie să ai speranţe ca să ai la ce să renunti, nu-i așa? 
Cuvintele lui sunaseră mai mult ca o afirmaţie decât ca o 
întrebare. Continua să privească pârâul care curgea sub 
picioarele lor. Lumina soarelui se strecura printre crengile 
copacilor și arunca umbre ciudate pe suprafaţa apei. Natura 
era liniștită, peisajul pașnic, nepăsător la frământările celor 
doi. 

— Oamenii Idei s-au descurcat bine cu curăţenia? întrebă 
Lexie brusc, neștiind cum să aducă vorba de casa mamei lui. 

— Poftim? o privi el mirat. A, da, părea destul de curat. 

Cameron își întoarse din nou privirea, dar Lexie văzu 
frământările de pe chipul lui și nu mai spuse nimic. 

— Nu ar fi trebuit să vin la Blossom, spuse el repede. 

— Mă bucur că ai venit. 

Râsul lui scurt sună aspru și fals. 

— Da, nu-i așa că te bucuri? o străpunse el cu privirea, dar 
Lexie îl privea serioasă. 

— La început n-am vrut Să-ţi dai seama. Poate că n-am vrut 
nici eu să-mi dau seama de asta, recunoscu ea zâmbind. Dar ai 
avut dreptate într-o privință. Eram încă mânioasă pe tine, și pe 
mine, pentru cum s-a terminat totul acum cinci ani. Lexie își 
umezi repede buzele cu limba. Dar cred că, mai mult decât 
orice, eram nelămurită de ce s-a terminat totul așa. 

Cameron ridică din umeri, întorcând privirea. 

— Ştii şi tu de ce. Eu am primit o slujbă și tu nu ai vrut să 
mă aștepți. 

— Nu, îl întrerupse ea brusc. Slujba aia a fost doar o scuză, 
nu-i aşa? Cameron nu-i răspunse. Dacă nu ar fi fost vorba de o 
slujbă, ar fi intervenit altceva. Și dacă eu aș fi fost de acord să 
te aştept, ar fi apărut altceva când te întorceai. Îşi dădu seama 
că începuse să ridice vocea și se strădui să se calmeze. Motivul 
pentru care nu ai vrut să te căsătorești cu mine acum cinci ani 
nu are nimic de-a face cu slujba aia. Dar are legătură cu tre- 
cutul tău, nu-i așa? 

Gata, o spusese. Avusese în sfârșit curajul să spună cu voce 
tare ceea ce bănuia de câteva săptămâni. 

— Nu eram pregătit să mă căsătoresc, răspunse el cu o voce 
indiferentă, de parcă ar fi discutat despre vreme. Ştii asta, doar 
am discutat când am aranjat căsătoria asta. 

— Dacă nu erai pregătit, nu ai fi intrat în chestia asta deloc, 
îl acuză Lexie, pentru că nu dorea ca el să evite subiectul. Un 
copil cere mai multă implicare decât o căsătorie, Cameron. 
Deci nu de asta ţi-e teamă ţie. Pentru că de teamă e vorba, nu? 

Cameron tăcea. 

— N-am de gând să tac sau să te las în pace. Asta am făcut 
întotdeauna, de fiecare dată când ne apropiam de un subiect 
intim sau personal. Întotdeauna te-ai închis în tine și eu te-am 
lăsat. De data asta nu mă mai retrag, Cameron. El privea fix 

băţul cu care lovise apa, fără să scoată un cuvânt și Lexie con- 
tinuă. Acum cinci ani de zile am făcut toate pregătirile pentru 
nuntă dar nu mi-ai spus niciodată că mă iubeşti. Mă iubeai, 
Cameron? 

Întrebarea căzu grea între ei. Dându-și seama cât de mult 
riscase cu acea întrebare, ei îi păru rău că o pusese, dar era 
prea târziu. 

Cameron lăsă încet băţul lângă el și își ridică ochii spre ea. 

— Nu ştiu ce simţeam atunci, spuse el cu ochii plini de 
durere. Nu sunt sigur nici de ce simt acum. Știu doar că 
această căsătorie a fost o greșeală. Am avut dreptate când am 
anulat-o prima dată. 

— De ce ? întrebă Lexie, încercând să ignore durerea din 
sufletul ei. Ce s-a schimbat de când am făcut acea înțelegere? 
Am fost amândoi de acord să nu ne simțim legaţi. N-am făcut 
asta. Pe tine te deranjează partea cu sentimentele, pentru că 
simți ceva pentru mine. Amândoi avem sentimente pentru 
celălalt. 

— Ţin la tine, e adevărat, întotdeauna am ținut la tine, șopti 
Cameron cu privirile aţintite către apă. 

— Mă iubeşti. 

Cuvintele ei îl făcură s-o privească uimit câteva clipe. 
Durerea din ochii lui îi spunea că are dreptate. 

— De ce nu poţi s-o spui? Vocea ei era plină de mânie și de 
frustrare pentru toţi anii pierduţi, în care ar fi putut fi împre- 
ună, pentru tot timpul acela în care ea suferise, crezând că el 
nu o iubeşte. Faci dragoste cu mine, tandru și iubitor. Îmi arăţi 
că mă iubești în tot ceea ce faci, dar nu poţi să mi-o spui. De 
ce? 

— Poate că nu e așa simplu s-o spui când nimeni nu ţi-a 
spus asta niciodată în viaţă! strigă el, cu ochii întunecaţi de 

durere. Trase adânc aer în piept și întoarse ochii. Fir-ar să fie! 
aruncă el și începu să se ridice, dar Lexie îl apucă de braț. 

— Nu, nu pleca chiar acum, îl rugă ea cu toată puterea 
sufletului ei. Îl simti încordându-se dar rămase. 

Secundele de tăcere se transformară în minute. Lexie le 
pierduse șirul. Doar foșnetul frunzelor din jurul lor mai tul- 
bura liniștea aceea adâncă. 

— Ştii, ultima dată când am văzut-o pe mama mea a fost 
chiar înainte de a pleca din Blossom, acum cinci ani, 
sparse el tăcerea. Işi dădu seama că parcă trecuse o 
veșnicie de atunci. Se străduise atât de mult să-şi ascundă 
trecutul într-un colţ al minţii, încât acum i se părea că 
altcineva a trăit viaţa lui. Durerea fusese mai uşor de 
suportat în felul acela. 

— N-ai vizitat-o niciodată în Macon? întrebă Lexie, neștiind 
unde anume voia el să ajungă dar fericită că se hotărâse să-i 
vorbească. 

— Nu, răspunse el oftând. Trăsăturile lui rămăseseră dure. 
De fapt, nici n-a vrut să mă duc la ea. 

Lexie se încruntă. 

— l-am trimis bani pentru magazin, ştiai? continuă el, apoi 
scutură din cap. Nu, nu aveai de unde să știi. Am economisit 
mulți bani din ce am câștigat în ultimii ani. Oricum nu prea 
aveam pe ce să-i cheltuiesc. Am trimis o mare parte din ei 
mamei mele. Întotdeauna dorise să-și deschidă propriul salon 
de frumuseţe dar nu putuse. 

— Ai făcut un lucru minunat, spuse Lexie. 

— N-am făcut-o pentru ea, spuse el zâmbind amar. Am făcut-o 
pentru mine. Mi-am imaginat că... Apoi se opri. Crezuse că 
mama lui va fi mândră de succesul lui, va fi mișcată de dorinţa 
lui de a împărți roadele acelui succes cu ea. Sperase că va 

vedea în el adultul care devenise, total diferit de tatăl său, un 
bărbat demn de respectul și mai ales de iubirea ei. 

— Ţi-ai dorit să o faci să te iubească, termină ea cuvintele 
lăsate de el în suspensie. Îşi dăduse în sfârșit seama de 
suferinţa lui şi își simţea inima sfâșiată de durerea lui. 

— A fost o prostie din partea mea să cred asta, nu? o privi el 
cu ochii albaștri în care i se citea toată durerea. 

— Nu, nu a fost. 

Cameron păru să-și revină puţin. Când vorbi din nou, 
vocea îi era mai puternică. 

— În orice caz, n-a ţinut. Când m-am întors în State, acum 
doi ani, am vrut să o văd și să-i văd magazinul din Macon. Dar 
nu a vrut să vin. Mi-a spus că luase viața de la capăt și că 
nimeni în orașul acela nu știa că are un fiu, un fiu nelegitim. 
Oftă din nou încet. Așa că nu m-am dus. Apoi a pierdut con- 
trolul mașinii pe șoseaua udă... la nici doi kilometri de noul ei 
magazin. 

Lexie își lăsă degetele să-i alunece peste piatra rece până 
când atinse mâna lui. Aproape se așteptase ca el să se retragă, 
dar el rămas nemișcat, acceptând alinarea ei. 

— Lucram la ziarul din Washington pe vremea aceea, con- 
tinuă Cameron. Mi-am luat o zi liberă și am mers la înmor- 
mântare. Atunci a fost ultima dată când mi-am luat liber, până 
acum. 

Lexie îl asculta, amintindu-și de oboseala pe care i-o 
văzuse în jurul ochilor când sosise. Muncise până la 
epuizare şi acum Lexie știa de ce. Muncise ca să uite de 
durere. 

— A murit fără să-mi spună că mă iubește. 

— Asta nu înseamnă că nu te-a iubit, îi spuse ea, uimită încă 
de ceea ce aflase. 

— Dar nu înseamnă nici că m-a iubit, zise Cameron, uitân- 
du-se la ea. Îi aduceam aminte de tatăl meu, pe care îl ura. El 
i-a distrus viaţa, i-a jurat că o iubeşte, apoi a dispărut când am 
venit eu pe lume. Tot timpul n-am auzit decât că iubirea e 
îngrozitoare. Iar eu eram dovada vie a vieţii ei distruse. 

— Dar e nedrept! strigă Lexie deodată, cu sufletul plin de 
mânie pentru Elsa Reed și pentru durerea pe care i-o provo- 
case fiului ei. Nu tu erai vinovat pentru problemele ei. 
Tremura din pricina furiei și a durerii pe care le simţea. Asta 
nu înseamnă că tu nu poţi iubi și nu poti fi iubit. Asta e, nu-i 
aşa? se opri ea o clipă să-i privească trăsăturile împietrite. Ți-e 
teamă de ce s-ar putea întâmpla dacă-ţi deschizi sufletul și 
iubești pe cineva. Dacă mă iubești pe mine. 

Cameron se încruntă și privi repede spre vârful copacilor, 
ocolindu-i privirea. 

— Mă iubeşti şi asta te sperie de moarte. 

— Avem un mariaj de convenienţă, Lexie. Cred că uiţi de 
înțelegerea noastră. Te lași purtată de val. 

— Tu vrei un mariaj sigur! veni răspunsul ei aprins. Se simți 
cuprinsă de panică văzând că scutul lui de auto-apărare se 
forma din nou. Putea oricând să se închidă din nou în sine, de 
teama că o lăsase să se aproprie prea tare. Nu te-ai putut 
căsători cu mine acum cinci ani pentru că voiam dragostea ta 
atunci. Îți amenințam zidul ăsta pe care l-ai ridicat în jurul 
inimii tale. Dar pentru un copil te puteai căsători cu mine. 
Asta era ceva sigur. 

— Avem o înţelegere, bătu el în retragere. 

— Te iubesc. Cuvintele lui Lexie căzură între ei ca o 
explozie. Îi ridică mâna și o strânse între degetele ei. Și nu voi 
înceta să te iubesc, spuse ea. Nici o înţelegere nu poate 
schimba asta. 

— Nu vreau să mă iubești. 

— Ba vrei! Tocmai asta te sperie. Tu nu crezi că te iubesc, 
că pot să te iubesc cu adevărat. Nu ești obișnuit să accepti 
dragostea nimănui. Nici nu cred că ştii cum e. 

— Ceea ce vreau de la tine este să respecţi înțelegerea, 
spuse el trăgându-și mâna. O privea cu rugăminte, cu dispe- 
rare aproape. 

Inima ei bătea cu putere. Ştia că nu mai poate fi de acord 
cu înţelegerea lor. Aceea era plasa lui de siguranţă. 

— Înțelegerea aceea a fost o greşeală, Cameron. Ceea ce 
simțim unul pentru celălalt nu e. 

Acum, că îi spusese ceea ce simţea și știind că sub scutul 
acela și el simte la fel, avea curajul să continue. 

— Înțelegerea aceea a fost greșită de la bun început. Ne 
mințeam amândoi. Eu te iubesc și tu mă iubeşti. Nu aştept 
nimic de la tine, Cameron, fără obligaţii. Cu partea asta a 
înțelegerii sunt de acord. Tot ceea ce aștept de la tine este sin- 
ceritate. Nu voi continua să mă prefac că nu te iubesc. 

Nevoia neascunsă din ochii lui îi străpunse inima. 

— Lexie, șopti el, atingându-i ușor, ezitând, obrajii. Întot- 
deauna mi-ai dăruit prea mult. Își trecu degetele prin buclele 
care-i cădeau pe umeri, dorindu-și cu disperare să cedeze. Mai 
mult decât pot eu să-ți dăruiesc. 

— Nu-ţi cer nimic, Cameron, spuse ea cu glasul plin de 
lacrimi. Se aplecă spre el și îi cuprinse mijlocul cu brațele. 

— Ştiu, îi șopti el în păr. Tu doar dăruiești. Și ceea ce-i 
dăruia ea, iubirea ei, lui îi era cel mai greu să primească. 

Stătură în linişte o vreme, până când înserarea cobori 
asupra lor şi apusul soarelui își trimise umbrele roșiatice dea- 
supra pădurii. 

— Cameron? 

EI îi răspunse strângând-o mai tare în brate, simțind nevia 
s-o aibă aproape, să-i simtă căldura care să alunge durerea de 
care se temea atât. 

— Întoarce-te acasă cu mine, spuse ea. 

Acasă. O spusese ca și cum locul lui era acolo, alături de ea. 
În momentul acela el îşi dori ca locul lui să fie într-adevăr 
acolo. 

— Îţi pregătesc cina, adăugă ea. Buzele lui se ridicară fără să 
vrea într-un zâmbet amuzat. Vezi, te-am făcut să zâmbești, îl 
necăji ea. Nu, era o glumă. Nu vreau să te otrăvesc. Ida mi-a 
dat ieri o cratiţă cu mâncare. E în frigider. 

Cameron se aplecă și o sărută pe nas. 

— Bine, spuse el, alungând umbrele durerii din suflet, dor- 
nic să se îndrepte spre lumina pe care i-o oferea Lexie. Dacă 
mâncarea trebuie doar încălzită sunt de acord. 

Lexie îi zâmbi dulce şi senzual. 

— Da, nu trebuie decât s-o încălzesc. El se întorcea cu ea 
acasă și o iubea. Nu putea s-o spună încă dar trebuia să aibă 
răbdare, să nu-l forţeze. În inima ei, știa cu siguranţă că el o 
iubește. Şi vara nu se terminase încă. 

Mirosul delicios al mâncării se răspândi curând prin toată 
casa. Lexie amestecă încet în cratiţă, puse capacul și opri 
aragazul, hotărând că mâncarea era destul de fierbinte. 

Nu îi era foame. Se învârtise prin bucătărie vreo douăzeci 
de minute, doar pentru a avea o ocupaţie. 

Cameron stătea la masa din spatele ei și îl simţea privind-o. 
O dată întorși în casă, Lexie începuse să se simtă ciudat, 
neștiind care era situaţia căsătoriei şi a relaţiei lor acum că ea-i 
mărturisise adevăratele ei sentimente. 

— Cameron? se întoarse către el. Încă mai vrei să... să ai un 
copil cu mine? ÎI văzu ezitând. Dacă nu mai vrei, eu înțeleg, 

continuă ea repede. Știu că situaţia s-a schimbat. Eu am 
schimbat-o. Nu am fost cinstită cu tine când am fost de acord 
cu această înțelegere, dar vreau să fiu cinstită acum. 

Cameron se ridică şi veni spre ea, apoi o înconjură cu 
braţele. Lexie îi simţi parfumul familiar și se simţi cuprinsă de 
dorinţa pe care i-o provoca întotdeauna atingerea lui. 

— Şi eu vreau să fiu cinstit cu tine, Lexie, şopti el, închizând 
ochii. Pur și simplu nu mai știu care e adevărul acum. Nu pot 
să-ți ofer mai mult decât ţi-am oferit până acum — un nume 
pentru copilul tău, un tată căruia să-i pese și care să se implice 
în viaţa lui. Aș vrea să-ți pot oferi mai mult, dar nu pot, spuse 
el cu glasul răgușit de emoție. 

Lexie se trase puţin din îmbrățișarea lui pentru a-i privi 
ochii serioşi. 

— Eu nu te forțez, zise ea. Încă vreau să am copilul tău și 
am vrut întotdeauna. Nu mi-am dorit niciodată ca altcineva să 
fie tatăl. 

— Poţi accepta lucrurile așa cum sunt? întrebă Cameron. 

Lexie dădu din cap, cu inima prea plină ca să mai poată 
vorbi. Era de ajuns să știe că el ar fi vrut să-i dăruiască mai 
mult și că o iubea. 

— Fă dragoste cu mine, spuse ea. 

Cameron o trase la piept, cu o dorinţă nestăvilită. 

— Dumnezeule, Lexie, te vreau, zise el, cu ochii plini de 
toate sentimentele nerostite. 

— Am nevoie de tine, Cameron, acum. Vreau să-mi arăţi tot 
ceea ce nu-mi poţi spune. Ridică privirea spre el și-i văzu ochii 
plini de lacrimi, la fel ca cele care curgeau deja pe obrajii ei. 
Fă dragoste cu mine. 

Cameron o ridică în brațe, ştiind cât de bine se potrivea 
trupul ei moale lipit de pieptul lui. Nu-și mai amintea cum au 

ajuns din bucătărie în dormitor, dar s-au trezit deodată acolo, 
în camera întunecată, unde doar razele lunii luminau palid 
aşternuturile albe de pe pat. 

O întinse încet în mijlocul lor și începu, cu degete 
tremurânde, să-i desfacă nasturii bluzei subţiri de vară. Ea o 
dădu jos, dezvelind sutienul minuscul de dedesubt. Cameron 
îl desfăcu și ea se ridică să se dezbrace complet. Goală, se 
întinse pe pat, și Cameron o privi lung, în timp ce mâinile îi 
mângâiau mugurii sensibili ai sânilor. 

— Credeam că o să te pot uita, spuse el, plimbându-și 
degetele pe pielea ei satinată. Dar nu am putut și nici n-o să 
pot vreodată. Cinci ani, sau cinci mii de ani, tot nu mi-ar fi 
de-ajuns. 

Lexie închise ochii nu doar de plăcerea atingerii lui ci și de 
puterea cuvintelor pe care își dorise mereu să le audă. 
Cameron se aplecă și lăsă o urmă umedă pe gâtul ei, 
trimițându-i senzaţii fierbinţi în tot corpul cu mișcările sen- 
zuale ale limbii lui. Nerăbdătoare să-i simtă pielea, Lexie se 
ridică să-l dezbrace de tricou. El se mişcă ușor ca s-o ajute apoi 
se întinse din nou lângă ea. Lexie duse mâna mai jos, către 
elasticul pantalonilor lui, dorind să-l simtă în ea, umplând-o 
cu căldura și cu dragostea lui. Cameron își dădu jos pantalonii 
și ea îi simţi bărbăția apăsându-i coapsa. Se întoarse spre el și 
îi înconjură dovada dorinței cu degete fierbinţi, însă el îi 
îndepărtă mâna, gemând. 

— Nu, Lexie, în noaptea asta nu ne vom grăbi. Cameron își 
lăsă capul spre sânii ei și îi supse încet și tandru vârfurile 
întărite. Lexie începu să-și miște instinctiv şoldurile și el se 
mișcă o dată cu ea, dăruindu-i tot ceea ce ţinuse ascuns în 
inima lui. Găsi cu degetele centrul căldurii ei unde ea era 
pregătită să-l primească. Îi acoperi gura cu buzele lui, sărutul 

lor devenind tot mai adânc cu fiecare mișcare a şoldurilor ei. 
Cu răsuflarea tăiată, el îi sărută obrajii, apoi gâtul, temându-se 
că sunetele de plăcere pe care ea le scotea și mișcare erotică a 
trupurilor lor, îl vor face să atingă culmea plăcerii prea 
repede. 

În cele din urmă, când dorinţa deveni prea puternică pen- 
tru amândoi, Cameron se ridică deasupra ei și o pătrunse cu 
o singură mișcare adâncă și sigură. Se mișcă în ea din ce în ce 
mai repede, ducând-o pe culmile pasiunii pe care nu o puteau 
trăi decât împreună. 

Lexie atinse culmea plăcerii doar cu câteva clipe înaintea 
lui și el simţi valurile descărcării ei apoi se lăsă purtat de 
valurile propriei nevoi, mișcându-se în ea până când gemetele 
ei se transformată în suspine. 

— Te iubesc, șopti ea şi Cameron se aşeză întins lângă ea, 
ținând-o strâns în braţe. Știind că el are nevoie de ea, de 
căldura şi de iubirea ei, Lexie îl îmbrăţișă și ea. 

Și se rugă ca ei doi să fi conceput un copil. 


Capitolul 11 


Cameron fu trezi de o atingere ușoară care-i gâdila plăcut 
obrazul și simți aromă de căpşuni. Deschise ochii și-și dădu 
seama că adormise cu faţa îngropată în părul des al lui Lexie. 
Mirosea delicios a căpşuni, a iasomie și a dragoste. 

Dragoste. Seara trecută ea-i spusese că-l iubește și el ce-i 
spusese? Nimic. Întoarse capul ca să nu-i mai simtă aroma 
dulce și să nu mai vadă cât de perfectă părea ea dormind lângă 
el. Înghitind în sec, Cameron își fixă privirea în tavan. Ea-i 
oferise totul, din nou. Și din nou, el nu-i dăruise nimic în 
schimb. i 

Ea dormea liniștită lângă el. Întorcându-se spre ea, îi prinse 
între degete una din bucle și o duse la buze, sărutând-o. 

Voia tot ceea ce-i oferea ea, speranţa, iubirea și visul că 
vor fi mereu împreună. Dar mintea i se întorcea fără să vrea 
la trecut, la ceea ce crezuse el despre sine și despre iubire de 
când se ştia. Își dădu seama că nu numai amintirea lui Lexie 
îl bântuise timp de cinci ani, ci și sentimentele lui confuze 
despre dragoste și căsătorie. Lexie adusese la suprafaţă acele 

sentimente, așa cum făcuse întotdeauna. Când vizitase 
vechea lui casă şi-şi amintise de mama lui și de copilăria lui 
nefericită, temerile lui doar reveniseră, dar Lexie le făcuse 
mai puternice. 

Lexie era tot ceea ce fusese învăţat să creadă că nu există, 
puritatea iubirii pe care el nu sperase niciodată să o găsească. 
Nu putuse niciodată să creadă că iubirea ei e adevărată, că, 
dacă el va accepta ce-i oferea ea, nu va dispărea ca o fata-mor- 
gana. Dorea cu disperare să accepte ce-i dăruia ea, dar simțea 
nevoia să-i dăruiască şi el ceva. Nu-i va dărui iubirea ei veșnic, 
fără să ceară ceva în schimb. Astfel, relaţia lor nu ar fi durat 
mult. 

Cameron se strecură ușor jos din pat, simțind că trebuie să 
plece de lângă ea ca să poată gândi limpede. Și simţea și 
nevoia unei cafele. 

Atunci îşi dădu seama că tensiunea aceea, stresul de care 
dorise să scape când plecase din Washington, se întorsese. 
Dar nu orașul era de vină, ci el. De el simţea nevoia să scape 
dar nu avea cum să facă asta. 

Se întorsese în Blossom crezând că va găsi liniște aici, 
amintindu-și de veselia copilăriei petrecute într-un oraș mic, 
de pădure, de pârâu, de Ida... de Lexie. Dar ignorase aminti- 
rile dureroase, mama lui, casa galbenă, despărțirea de Lexie. 
Reușise să se convingă că trecutul nu-l va afecta. Reușise să se 
convingă chiar și de faptul că se va putea căsători cu Lexie și 
va putea face un copil cu ea fără să aibă nici un fel de senti- 
mente pentru ea. Asta fusese cea mai mare minciună dintre 
toate. 

Se ridică și-și luă hainele de pe jos, îmbrăcă pantalonii 
scurți și-și puse tricoul pe umăr, apoi ieși încet din dormitor, 
având grijă să nu o trezească pe Lexie. Nu era pregătit încă să 
dea ochii cu ea, să-i citească dragostea pe chip. 

Durerea din sufletul lui era o rană care nu se vindecase 
încă, o rană atât de veche încât nu-şi mai amintea de vremurile 
când nu o avusese și nici nu-și putea imagina o vreme când 
rana aceea va dispărea. Recunoscu în sine sa că se temea de 
ziua când durerea va dispărea, era singura care-l proteja de 
necunoscut. Il apăra de Lexie și de posibilitatea ca ea să nu-l 
mai iubească într-o zi. 

Soneria telefonului din sufragerie îi întrerupse gândurile. 
Așezându-se pe canapea, ridică repede receptorul. 

— Cameron? 

— Phil. Nu se așteptase să audă chiar vocea editorului său la 
telefon. Viaţa lui din Washington părea foarte departe de ceea 
ce i se întâmplase în Blossom. Ce s-a întâmplat? întrebă el. 

— Multe. Sper că te-ai odihnit. Vocea lui Phil îi aminti de 
entuziasmul pe care-l simţea și el în faţa unui subiect nou. 
Apăruse cu siguranţă ceva și era ceva important. 

— De ce? Spune despre ce e vorba. 

— E vorba despre Hampton, spuse Phil, numind un senator 
respectabil pe care el începuse să-l investigheze chiar înainte 
de concediu. Scandalul e gata să izbucnească, continuă 
editorul. 

— Ce s-a întâmplat? întrebă Cameron, trezit brusc, în ciuda 
orei matinale și a lipsei cafelei. 

— Poliţia l-a arestat aseară pe Tom Bannet, mâna dreaptă a 
lui Hampton. A încercat să agațe o polițistă care lucra sub 
acoperire. Râsul lui Phil răsună clar la celălalt capăt al firului. 
Partea cea mai tare e că, înainte de a-i oferi bani pentru ser- 
viciile ei, Bannet a dus-o într-o cameră de hotel şi a început să 
vorbească despre șeful lui. A spus că a intrat într-o afacere cu 
mulţi bani și că şeful îi împarte cu el. 

— Ăsta și cu Hampton se merită unul pe celălalt, spuse 
Cameron zâmbind. Cât de mult a vorbit? 

— Nu prea multe, doar că Hampton are legături cu unul 
care face trafic de influenţă, spuse Phil devenind din nou 
serios. Dar poliţia a început să investigheze cazul și la fel și 
presa. Toţi reporterii din oraș se vor năpusti la subiectul ăsta. 
Trebuie să vii repede, Cameron. Tu ești singurul care și-a făcut 
intrarea în echipa lui Hampton. 

Cameron îngheță. S-o părăsească pe Lexie, să plece din 
Blossom acum? 

— Cameron, mai ești acolo? 

— Da, Phil, te ascultam. Dar credeam că mai am o lună de 
concediu. 

Căutase o cale să plece din Blossom, să-și limpezească gân- 
durile. Ce cale mai bună ar fi fost, decât întoarcerea la 
Washington? Dar chipul lui Lexie, dulce, senzual, îi reveni în 
minte. 

— Poţi să-ți mai iei o lună liberă după ce se termină cu 
povestea asta, îi oferi Phil. Uite ce e, nimeni nu știe mai 
bine ca mine că ai nevoie de odihnă, Cameron, dar după 
voce pari odihnit. A trecut o lună. Te simți mai bine, nu-i 
aşa? 

Cameron închise ochii. Da, mult mai bine. 

— Sigur că mă simt bine, spuse el. 

— E cel mai mare subiect al anului, ştii asta. Simt că nu vrei 
să te întorci. Nici n-ai vrut vacanţa asta la început, n-ai vrut să 
părăsești subiectul. Acum se dezlănţuie scandalul și tu nu vrei 
să te întorci? 

Cameron îşi umezi buzele uscate. Își aminti cât de inocentă 
și de frumoasă era Lexie dormind, în lumina dimineţii. 
Aproape că-i simțea aroma de căpşuni. 

— Tu ai început cu asta, pe vremea când nimeni nu-l 
suspecta pe Hampton nici de traversarea străzii pe roșu, con- 
tinuă Phil. Dacă nu te întorci şi nu-ţi faci sursa să vorbească, să 

spună cine-l plăteşte pe Hampton şi pentru ce vot, altcineva o 
s-o facă. Probabil la alt ziar. 

Te iubesc. Cameron auzea cuvintele lui Lexie mai tare 
decât pe cele ale lui Phil. Tensiunea îi cuprinsese capul și 
cobora acum pe gât spre umeri. 

— Ai nevoie de mine imediat? întrebă Cameron, încercând 
să amâne. Astăzi? 

— La naiba, da, chiar astăzi! Nici nu știm câţi alţi senatori 
pot fi implicaţi. Phil aproape striga acum. Ce te reţine? Poate 
fi cel mai mare subiect din cariera ta. 

Cariera. Munca asiduă. Acestea fuseseră întotdeauna 
refugiile sale. 

Auzi un zgomot în spatele lui. Se întoarse și în hol o zări pe 
Lexie, îmbrăcată cu o cămașă scurtă de noapte, cu părul încă 
ciufulit după noaptea trecută. Il privea tăcută, cu ochii mari și 
cu buzele întredeschise. Cameron își dădu seama că ea auzise 
sfârșitul conversatiei și stătea acolo așteptând, cu ochii plini 
de iubire și dorință. Işi întoarse privirea pentru că nu se putea 
uita la ea, știind ce va spune. 

— Voi lua avionul din Atlanta diseară, îi spuse el lui Phil. 
O auzi pe Lexie scoțând un sunet de surpriză. Nu, diseară, 
răspunse el la obiecțiile lui Phil. Nu pot să plec mai 
devreme. Ă 

Nu putea să lipsească de la petrecerea Idei. li promisese 
că va fi acolo. Și, până atunci, poate va reuși cumva s-o facă 
pe Lexie să înțeleagă că asta era cea mai bună soluţie pentru 
amândoi. Recunoscuse și ea că înțelegerea lor căzuse și ştia 
că el nu mai avea ce să caute acolo, cu ea. Noaptea trecută 
încercase și sperase, dar la lumina zilei își dăduse seama că 
nu-i putea oferi ce avea ea nevoie. Prefera să plece acum 
decât s-o rănească încă o lună de zile. Nu suporta s-o mai 
facă să sufere. 

După ce-l mai asigură pe Phil de câteva ori că va veni, puse 
în cele din urmă receptorul în furcă și întoarse încet capul 
spre Lexie. Aceasta se întoarse și intră în bucătărie. Stătea cu 
spatele la ușă și punea apă în cafetieră. 

Auzi pașii lui Cameron în spatele ei dar rămase întoarsă, cu 
brațele încrucișate peste piept. Voia să se întoarcă, să-l 
îmbrăţișeze și să-l impore să nu plece. Durerea din piept o 
sufoca, apăsând-o cu povara ei. i 

— Lexie, îi șopti el numele cu tandrete, ca o mângâiere. Își 
aminti cum îi strigase numele noaptea trecută, cu pasiune și 
cu iubire. Era sigură că fusese iubire. 

Se întoarse și se trezi chiar în faţa lui. Ochii lui albaștri o 
priveau serioşi. 

— Lexie. De data asta numele ei nu mai sunase ca o 
mângâiere, ci ca o despărțire. 

— Pleci, spuse ea, surprinsă cât de puternică sunase vocea 
ei. Dar ea nu se simţea deloc aşa. Se simţea slabă și tulburată. 
Dacă s-ar fi străduit puţin, probabil s-ar fi putut preface că ple- 
carea lui îi este indiferentă. Nici o șansă, gândi ea. 

— Da. Cameron ridică mâna s-o atingă dar ea se retrase. 
Pielea îi ardea numai la gândul atingerii lui. Nu ar fi putut 
suporta, nu și după noaptea trecută. Și mai ales, nu acum 
când era clar că avea de gând să o părăsească iar. 

Văzând-o că se retrage, Cameron lăsă mâna jos și ochii i se 
umplură o clipă de durere, apoi deveniră din nou opaci, așa 
cum fuseseră la început. Aceia nu erau ochii omului care 
făcuse dragoste cu ea cu o noapte înainte, ochii care-i 
arătaseră că el o iubeşte. 

— De ce? se îndepărtă ea de el, întorcându-se. 

— E vorba de un subiect la care lucram înainte de a veni 
aici, un posibil scandal legat de mituirea unui senator. Atunci 
n-am știut dacă o să iasă ceva de aici, dar acum... 

— Înţeleg, meseria ta. Lexie se întinse şi deschise un dulap, 
din care scoase o cană. Deşi inima îi bătea nebunește, se 
strădui să-și menţină un ton indiferent. Ţi-ai terminat treaba 
aici, aşa că de ce să nu treci la lucruri mai importante? spuse 
ea cu amărăciune. 

— Nu-i chiar așa, o apucă el de mână, întorcând-o spre el. 
Uită-te la mine. Ea îl privi și el îi dădu drumul. ţi jur că nu e 
vorba de asta. 

— Atunci despre ce e vorba? Pentru că eu nu mai înțeleg 
nimic, spuse ea, ștergându-și lacrimile. Cine a fost cu mine 
noaptea trecută și m-a iubit? Cine? 

— Nu ţi-am promis nimic azi-noapte. 

— Bineînţeles că nu! Tu nu faci promisiuni, știu prea bine 
asta, se întoarse ea spre fereastră, cu ochii împăienjeniți de 
lacrimile nevărsate. 

Durerea ei îi sfâșie inima lui Cameron. Nu ar fi trebuit să se 
întoarcă la Blossom. Nu făcuse decât s-o rănească din nou. 

— Nu vreau să te fac să suferi, spuse el încet. 

— Uite că reușești, însă, zise ea întorcându-se spre el. 
Spune-mi de ce pleci. Mai aveam încă o lună. Vocea i se frânse 
la ultimul cuvânt. 

— Ti-am spus că... 

— Nu! strigă ea. Am înghiţit povestea asta acum cinci ani, 
dar acum n-o mai fac, Cameron. 

— Dar e adevărat. 

— Şi noaptea trecută și toată luna trecută n-au însemnat 
nimic pentru tine? Și asta e adevărat? izbucni ea, lăsând să iasă 
toată mânia la iveală. 

Cameron și-o aminti cât de dulce fusese în lumina lunii, 
alinându-l și dăruindu-i totul. Dar şi cerând. Chiar dacă ea nu 
voia să recunoască, el ştia că ea aştepta ceva de la el. 

— Noaptea trecută a fost... 

— Ce a fost? Pentru ea fusese iubire și speranță, tot ceea ce-i 
luase el cu cinci ani în urmă. Și acum voia să i le ia din nou. 

— A fost de nedescris, spuse el cu tandrete. Lexie, șopti el, 
atingându-i obrazul cu degetele. De data asta, Lexie nu se mai 
retrase. Noaptea trecută ai fost tu, tot ce ai însemnat și însem- 
ni tu pentru mine. Mai mult decât am crezut sau decât pot 
spune. 

— Asta e? spuse ea. Pleci pentru că nu crezi în noi? 

— Ţi-am spus de ce plec, Lexie, îşi cobori el mâna. Întot- 
deauna ai văzut în noi, în mine, mai mult decât este. 

— Şi tu ai văzut întotdeauna mai puţin, ridică ea din nou 
tonul. 

— Eu văd ceea ce este, văd doi oameni care au făcut o 
înțelegere, un mariaj care n-ar fi trebuit să existe. Am fost de 
acord să nu ne implicăm sentimental, scutură el din cap. 
Noaptea trecută am recunoscut amândoi că înțelegerea noas- 
tră a căzut. 

— Ăsta-i motivul pentru care pleci. Cameron îşi îngustă 
ochii dar Lexie continuă. Nu m-am înșelat aseară, Cameron. 
Aseară mă iubeai. Nu mi-ai spus-o în cuvinte, dar mi-ai arătat-o. 
Îi dovedise iubirea cu fiecare sărut, cu fiecare mângâiere, cu 
foamea lui nestăvilită de ea. Simţise toate astea. 

— Ai dreptate. Pulsul lui Lexie deveni mai rapid, auzindu-i 
cuvintele, și ochii i se umplură de speranță. Ai dreptate, nu 
plec doar din cauza slujbei mele. Ea aștepta încordată. Spui că 
poti accepta lucrurile așa cum sunt, dar nu poți. Spui că nu 
vrei... mai mult, dar o ceri. Poate nu în cuvinte, dar o ceri cu 
ochii, cu inima, cu fiecare atingere a ta. 

— Nu-i adevărat... începu ea, cu glasul sugrumat de lacrimi. 

— Ba e adevărat, zise el și oftă. Tu vrei și eu nu-ţi pot 
oferi. Trebuie să înţelegi că nu mai pot rămâne aici, o privi 
el insistent. 

— Nu pot să înțeleg, spuse ea în şoaptă, încercând să nu i 
se citească în glas disperarea din suflet. 

— Nu pot rămâne cu tine și să-ți fac rău. Nu am dreptul să 
fiu cu tine atâta timp cât eu nu-ți pot da ceea ce meriti. Ochii 
ei străluceau de lacrimi în timp ce el vorbea. Nu plânge, o 
imploră el în gând. Se simţea și așa distrus. Dacă Lexie 
plângea... 

— Ai dreptate, izbucniră cuvintele ei, în care i se citea toată 
suferinţa. Vreau ca tu să mă iubeşti! 

— Nu vreau să te dezamăgesc, spuse el. 

— Tu eşti cel care se teme de dezamăgiri, de durere, 
Cameron, zise ea încet. Mă iubești, știu asta, și fugi cum ai 
fugit și acum cinci ani. Suntem prea apropiaţi acum și singura 
ta scăpare e fuga, din nou. 

Așteptă ca el să nege, sau măcar să-i spună că nu fuge de 
ea, că nu-i respinge iubirea. Dar el nu zise nimic. 

— In cazul ăsta poate e mai bine să pleci. Pleacă! 

Aerul era încărcat de tensiunea dintre cei doi. Cameron o 
privi uimit câteva clipe. 

— N-ar fi trebuit să vin, șopti el. 

— Nu, n-ar fi trebuit, zise ea cu amărăciune, apoi se întoarse 
cu spatele, ca el să nu-i vadă lacrimile care începuseră din nou 
să curgă. De data asta să nu mă rogi să te aştept. 

La început, Cameron nu înţelese cuvintele ei, pentru că le 
spusese foarte încet, dar când le înţelese, simţi o durere 
cumplită trecându-i prin inimă. Ea îi spunea în cel mai direct 
fel posibil că nu va mai fi acolo pentru el când se va întoarce. 
Ştia că fuge, ea îl cunoștea foarte bine, dar ceea ce nu înţele- 
sese era că nu de ea fugea el. 

— Lexie... începu el dar se opri, neștiind ce să-i spună. 
Tăcerea se lăsă între ei. După o vreme, Cameron reuși să con- 
tinue. O să-ţi las cartea mea de vizită, cu numărul de la birou 


CU AJUTORUL MĂTUȘII 139 


și numărul de acasă. Dacă se întâmplă ceva, dacă ai nevoie de 
mine... Ea continua să stea cu spatele la el, nemișcată. Dacă 
eşti însărcinată... 

— Te voi anunţa, spuse ea pe un ton rece și grav. La 
revedere. 

Cameron se întoarse şi înconjură masa din bucătărie. Văzu 
pe aragaz cratita cu mâncare încă neatinsă. Neterminată, ca 
multe alte lucruri între el și Lexie. Ce era mai rău era că toate 
păreau să rămână așa. 

— Voi veni la petrecerea Idei, spuse el din prag. 

— Bine, va fi foarte fericită, îi aruncă Lexie, privind în con- 
tinuare pe fereastră. 

Când tensiunea din cameră dispăru, își dădu seama că el 
plecase în cele din urmă. 

Dădu drumul la apă și-și stropi faţa, încercând să șteargă 
urmele lacrimilor. Dar nici un ghețar nu ar fi putut potoli 
durerea fierbinte din inima ei. 


— Nu, nu acolo. Aici, spuse Ida, arătându-i lui Lexie unde 
să pună tava cu prăjituri. Da, chiar aici. 

Lexie așeză tava pe masă și oftă. Ida fusese un pachet de 
nervi toată dimineața, îngrijorându-se și agitându-se pentru cel 
mai mic detaliu. Oaspeţii trebuiau să sosească la prânz, urmând 
ca petrecerea să înceapă seara devreme. Sandvișurile și salatele 
erau în frigider și tăvile cu prăjituri așteptau în bucătărie. Un 
tort enorm, cu două etaje, trona pe masa din sufragerie. 

Lexie suporta în tăcere comenzile Idei, ușurată că avea cu 
ce să-şi ocupe mintea, ca să nu se mai gândească la Cameron 
și la plecarea lui iminentă. 

Din fericire, Ida îl pusese pe Cameron să așeze mesele și 
scaunele în curte și Lexie reuşise să-l evite complet de la 
discuţia de dimineaţă. Se îmbrăcase repede și venise la Ida ca 
să-şi găsească o ocupaţie. Voia să stea cât mai departe posibil 
de Cameron. 

— Dumnezeule, strigă Ida, unde sunt prăjiturelele cu cio- 
colată, draga mea? Trebuie să le aducem aici. Sunt prăjiturile 
preferate ale lui Harry! 

— Ida, spuse Lexie, văzând sclipirea din ochii mătușii ei, nu 
vreau să fi dezamăgită. Ştii că Harry nu va veni. 

Durerea din ochii bătrânei îi dădu o strângere de inimă. 
Se întrebă dacă şi ea îl va mai aștepta pe Cameron când va 
avea şaptezeci de ani. Gândul o întristă peste măsură. Nu 
avea de gând să-l aştepte deloc, își va continua viaţa fără el. 
Nu dorea să ajungă ca Ida, să aştepte pe cineva care nu mai 
vine. 

— Harry va veni, draga mea, insistă bătrâna şi intră în 
bucătărie. Acum, unde am pus oare șerveţelele alea? 

Lexie o urmă și o prinse de braț. 

— Ida, el a spus că nu vine și de atunci n-a mai dat nici un 
semn de viaţă. 

— Trebuie să sper, iubito, spuse ea calm. 

Lexie se încruntă. li venea greu să creadă că, după atâţia ani 
în care nu se văzuseră, Ida mai poare spera că Harry o să apară 
la petrecere. 

— Să speri? In ce să speri? spuse ea, enervată că Ida nu vroia 
să accepte realitatea. 

— In iubirea adevărată, draga mea. Cred în asta, aruncă ea, 
apoi se întoarse şi ieși cu o altă tavă încărcată de bunătăţi. 

Lexie oftă. 

— Lexie, își auzi ea numele rostit dulce, așa cum numai 
Cameron putea să-l spună. 

Nu dorea să se întoarcă, să-i vadă ochii albaștri. Rămase 
întoarsă cu spatele, părând foarte preocupată de ceea ce 
făcea. Ida îl auzi pe Cameron și veni să-l salute. 

— Lexie! strigă el din nou, am nevoie de tine afară, doar 
câteva minute. Te rog. 

Sigur, acum avea nevoie de ea. 

— Sunt sigură că te descurci şi singur, răspunse ea. Lasă-mă 
să te ajut cu tava aia, se întoarse ea spre Ida. 

— Nu, nu, o împinse bătrâna, tu du-te și vezi ce vrea 
Cameron. 

Lexie se întoarse fără voia ei și se strădui să privească unde- 
va peste capul lui, ca să nu-i vadă ochii. 

— Ce vrei? Ă 

— Poţi să vii puţin, te rog? In cele din urmă se uită la el. Se 
schimbase într-o cămașă de bumbac și o pereche de jeanși. 
Senzualitatea lui înnăscută îi acceleră imediat pulsul. Işi 
aminti cum își smulseseră hainele înainte de cealaltă petrecere 
a Idei, când întârziaseră pentru că... Incetează, se avertiză ea. 
Trebuia să nu se mai gândească la toate astea, ca să poată 
rezista întreaga zi. 

Simti nevoia să iasă la aer, ca să nu-i mai simtă mirosul atât 
de familiar și de erotic. Cameron o urmă pe verandă și o privi. 
Soarele se juca în buclele ei întunecate și trimitea raze mân- 
gâietoare pe umerii ei goi. Rochia de vară lăsa să se vadă pielea 
catifelată pe care o atinsese doar cu câteva ore în urmă. 

— Ei bine, despre ce e vorba? întrebă ea cu enervare în glas, 
încrucișşându-și brațele pe piept. 

Cameron se trezi din visare. 

— E vorba de Harry. E aici. 


Capitolul 12 


— Poftim? îl privi ea uimită. Cum adică e aici? Privi în jur 
nelămurită. Curtea era goală și tăcută. 

— L-am văzut trecând cu mașina acum câteva minute, îi 
spuse Cameron. Vrea să vorbească cu noi. Ne așteaptă acasă. 

— Nu-mi vine să cred, şopti ea. 

— Ba să crezi, îi spuse el. Hai să mergem. 

Traversară curtea și intrară în casă. Harry stătea pe cana- 
peaua din sufragerie și-și frământa nervos mâinile. Când îi 
văzu, se ridică să îi salute apoi se așeză din nou. 

— Nu sunt sigur că trebuia să vin, spuse el privindu-i. Dar 
nu am putut rezista tentaţiei. Poate e doar curiozitate. De 
când v-a trimis la mine, nu mă pot gândi decât la ea. Și nu-mi 
iese din minte că nu s-a căsătorit niciodată cu Hunt. Trebuia 
să vin. 

— Mă bucur că ai venit, spuse Lexie repede. Te rog, vino s-o 
vezi pe Ida. Va fi așa de fericită. 

— Nu știu dacă așa va fi. A trecut mult timp de atunci. Nu 
mai sunt tânărul pe care și-l amintește ea. Nu va fi uşor pen- 

tru ea să audă adevărul despre ce s-a întâmplat atunci. Nu 
vreau s-o rănesc, dar nu-i pot explica de ce am plecat fără să-i 
spun adevărul. 

— Ce vrei să spui? întrebă Cameron. 

Harry ridică privirea și cei doi îi văzură ochii plini de o 
durere necunoscută. 

— Ştiţi că pe vremea aceea lucram la ferma tatălui ei, 
începu el să povestească. Cred că m-am îndrăgostit de Ida 
din prima clipă în care-am văzut-o. Se spune că nu există 
dragoste la prima vedere, dar există. Harry zâmbi inainte de 
a continua. Dar tatăl ei nu privea cu ochi buni iubirea noas- 
tră. Fusese bun cu mine şi-mi dăduse un loc de muncă pe 
vremea când nu aveam nici un rost, dar nu mă dorea ca 
ginere. 

Lexie îl privea uimită. Vocea lui era tristă și pe chip i se 
citea durerea îndelung ascunsă. Lexie se întristă pentru ceea 
ce pierduseră Ida și Harry. 

— Te-a obligat să pleci, spuse ea și Harry o aprobă cu o 
mișcare a capului. 

— I-am cerut mâna fiicei lui. Pe Ida deja o cerusem în 
căsătorie dar n-am vrut să-l jignesc pe tatăl ei, să ne căsătorim 
fără să-i cerem permisiunea. Se opri, adâncit în amintirea 
acelor zile. 

— Deci i-ai spus că vrei să te căsătoreşti cu Ida, îl întrerupse 
din visare Cameron. 

— Degeaba am încercat să mă port așa cum se cuvine, ridică 
din umeri bătrânul. Domnul Barret nici nu a vrut să audă. A 
spus că n-o să-și mărite singura fată cu un ajutor de la fermă. 
Am încercat să-l conving că o iubesc pe Ida foarte mult, dar a 
fost de neclintit. I-am spus că mă poate concedia dar că nu voi 
părăsi orașul atâta timp cât Ida mă voia. 

— Ce s-a întâmplat? întrebă Lexie. 

El se opri și oftă. 

— Atunci mi-a spus că o va dezmoșteni pe Ida și, mai mult, 
că-i va interzice să mai ia legătura cu familia ei, dacă se va 
mărita cu mine. Mi-a spus că n-o să-i mai vorbească niciodată 
şi că n-o s-o lase nici să-şi vadă mama. 

— Îngrozitor, spuse Lexie încet. Se uită la Cameron dar 
acesta îl privea fix pe Harry. 

— l-am spus că nu-l cred în stare să-i facă atâta rău fiicei lui, 
continuă el, dar mi-a zis că eu voi fi cel care-i va face rău și că, 
dacă o iubeam cu adevărat, ar trebui să plec. Eu am refuzat și 
atunci am făcut o înţelegere. 

— Ce înţelegere? întrebă Cameron. 

— ÎI cunoștea pe directorul unui colegiu din Virginia. Mi-a 
spus că, dacă mă duc la şcoală acolo, se va mai gândi la 
căsătoria noastră. S-a oferit să-mi plătească cursurile cu 
condiţia ca Ida să nu afle nimic. 

— Şi tu ai fost de acord? întrebă Cameron, văzându-l că se 
oprește. 

Harry părea rușinat și ezită o clipă înainte de a continua. 

— N-am știut ce altceva să fac. Avea dreptate și nu voiam 
s-o rănesc pe Ida. Ei i-am spus că am economisit niște bani și 
că mă voi întoarce la ea după ce termin școala. La început n-a 
fost prea bucuroasă de hotărârea mea, dar apoi a fost de acord 
să mă aștepte. Nu i-am spus niciodată de amestecul tatălui ei 
în toată povestea asta. 

— Dar de ce nu ai mai luat niciodată legătura cu ea? se 
încruntă Lexie. 

— Ba am luat legătura cu ea! În primul an i-am scris în 
fiecare zi şi ea nu mi-a răspuns niciodată. Nu puteam să mă 
duc să o văd. În cele din urmă am renunţat să-i mai scriu. Nu 

știam ce să cred. Apoi am primit prin poștă un articol din 
ziarul local în care se anunţa logodna ei cu Robby Hunt. Tot 
în perioada aceea domnul Barret nu mi-a mai trimis bani. Din 
fericire obţinusem o bursă și am putut să-mi termin astfel 
școala. 

— Nu s-a căsătorit niciodată cu Robby Hunt! strigă Lexie. A 
fost de acord cu logodna ca să-i facă pe plac tatălui ei, dar n-a 
încetat nici o clipă să te iubească. 

Ochii lui Harry se îngustară. 

— Nu, nu mi-a răspuns niciodată la scrisori. 

— Pun pariu că Ida nu a primit nici o scrisoare de la tine, 
spuse Cameron. Hai să mergem, Harry. Idei ar trebui să-i 
povesteşti toate astea, nu nouă, zise el ridicându-se. 

— Încă nu sunt sigur că ar trebui să fac asta, spuse Harry 
ridicându-se la rândul lui dar oprindu-se în ușă. 

— Ida ştie că vii, îi spuse Lexie blând, te așteaptă. Te 
aşteaptă de cincizeci de ani. 

— De unde știe că vin? o privi Harry uimit. 

— Nu știu, dar era sigură de asta. Te rog, du-te să o vezi, îl 
grăbi ea. 

— Bine, spuse el trăgând aer în piept, sunt pregătit. 
Cameron aprobă din cap și cei trei ieşiră în curte împreună. 
Harry se opri o clipă să culeagă o floare din grădina Idei 
înainte de a-şi continua drumul. 

Cameron deschise ușa din spate și intrară toți în bucătărie. 
Ida stătea cu spatele la ei, aranjând ceva pe o tavă. Harry 
îngheță când o văzu și Cameron îl împinse ușor spre ea. 

— Ida? răsună tandru glasul lui în liniștea bucătăriei. Ida se 
întoarse încet și un zâmbet de fericire îi apăru pe buze și în 
ochi. Harry se îndreptă spre ea şi îi puse floarea în păr, 
privind-o în ochi. 

— Am așteptat mult timp să-ţi pun din nou flori în păr, 
spuse el cu glasul tremurat. 

— Şi eu am așteptat, șopti ea şi o lacrimă i se prelinse în jos 
pe obraz. 

Lexie auzi sosind primii invitaţi. 

— Mă ocup eu de musafiri, spuse ea, deși se îndoia că o 
auzise cineva. Ida şi Harry păreau cu totul absorbiți unul de 
celălalt, iar Cameron îi privea din pragul ușii cu o expresie 
ciudată întipărită pe chip. 

Lexie ieşi repede din bucătărie și se duse la ușa din faţă. 
Trebuia să se concentreze asupra petrecerii. Deşi îi era rușine 
să recunoască, se simţise ușurată când ieşise din bucătărie. Nu 
că nu s-ar fi bucurat pentru Ida, dar nu putea suporta să vadă 
iubirea care strălucea în ochii celor doi. Mai ales astăzi, când 
Cameron o părăsea. Astăzi, când întreaga ei lume se prăbușea 
în jurul ei. Ştia că trebuie să reziste cumva în următoarele câte- 
va ore. 

Cameron o văzuse plecând, lăsând în urma ei aroma de 
căpşuni și de iasomie. Se uitase lung după ea, privindu-i 
unduirea senzuală a șoldurilor. 

— Stiam că o să vii, auzi el cuvintele Idei. Se retrase pe 
verandă, lăsându-i singuri pe cei doi. 

— N-am încetat nici o clipă să te iubesc, îl auzi el pe 
Harry spunând chiar când ieșea pe ușă. Am încercat să mă 
mint că nu te iubesc, am încercat să te uit. Am pierdut 
atâţia ani. Dacă aș fi ştiut adevărul în vremea asta. Mi-a fost 
teamă... 

Cameron închise ușa. ÎL durea sufletul pentru el și pentru 
Lexie. Deodată înţelese ce avea de făcut. 

Cameron ridică ușa grea de metal și fu izbit de mirosul 
greu al magaziei neaerisite. Lăsă o clipă aerul curat al zilei de 

vară să pătrundă acolo unde nu mai intrase nimeni de mult 
timp. Trecuseră doi ani de când angajase o echipă de oameni 
care să elibereze casa mamei sale din Macon și să-i depoziteze 
lucrurile în magazia aceea închiriată. Când fusese la înmor- 
mântare nu dorise nici măcar să intre în casă, cu atât mai puţin 
să umble prin cutiile în care se afla tot ce mai rămăsese din 
viața mamei lui. Refuzul ei de a-l vedea îi era încă proaspăt în 
minte. 

Cameron intră în depozit, printre cutii și mobile, întrebân- 
du-se de unde să înceapă. Nu știa ce se aștepta să găsească 
acolo. Ştia doar că trebuia să se elibereze de durerea pe care 
o ţinuse în suflet atâta timp. Mai știa că eliberarea trebuia să 
vină din el, nu din locul acela, dar i se păruse un început bun. 
De când se întorsese la Blossom, își dăduse seama că nu se 
mai poate preface că trecutul lui nu existase. Copilăria lui 
fusese nefericită, nu putea să se mai prefacă acum că nimic nu 
s-a întâmplat. 

Și o iubea pe Lexie. Sentimentul acela strălucea adevărat 
în sufletul lui. O iubise şi cu cinci ani în urmă. La naiba, 
probabil că o iubise de când pedalau impreună pe triciclete. 
Fusese nebun să creadă că distanța putea şterge sentimentele 
pe care le avea pentru ea. Iubirea dintre Ida și Harry îl izbise 
cu forța unei explozii nucleare. Și el o iubea la fel de mult pe 
Lexie. Acum putea accepta că simţea asta. Dar ceea ce-i era 
greu să accepte, motivul pentru care plecase din Blossom, 
era iubirea lui Lexie pentru el. Oricât de mult și-ar fi dorit să 
stea cu ea, să-i spună că o iubeşte, știa că nu e posibil încă. 
Nu se putea întoarce la ea cu toate umbrele trecutului în 
suflet. Nu reușise să scape de durerea din suflet nici când ple- 
case la colegiu, nici când o părăsise pe Lexie, nici când îi 
dăduse mamei sale bani pentru magazin. Nici măcar când 

mama lui murise. În ultimii doi ani muncise până la epuizare, 
încercând să uite, dar nu reuşise. 

Îşi dorea să aibă cu Lexie o căsnicie adevărată, cum numai 
cu ea putea avea. Imaginea unui viitor cu Lexie îl făcu să-și 
amintească de ultimele două săptămâni pe care le petrecuse 
la Washington. 

Scandalul legat de senatorul Hampton fusese uriaș, așa 
cum se așteptase. Fuseseră dezvăluite o mulțime de intrigi şi 
jocuri de culise în care erau implicate multe persoane influ- 
ente. Informatoarea pe care îl avea Cameron în echipa sena- 
torului — o secretară care fusese hărțuită sexual de șeful ei — 
fusese mai mult decât bucuroasă să-i dea toate informaţiile de 
care avea nevoie. 

Articolele lui Cameron apăruseră zilnic, pe măsură ce 
investigaţiile înaintau, și curând fuseseră preluate de alte 
agenţii de presă naţionale și internaţionale. 

Dar altcineva va scrie urmarea acelui scandal, pentru că el 
tocmai își depusese la acel ziar o scrisoare în care-și dădea 
demisia. 

Nu ştia dacă Lexie îl va primi înapoi, dar știa că viața din 
Washington nu i se mai potrivea. Economisise destui bani ca 
să poată trăi liniștit o vreme, dorind apoi să-și împlinească un 
vis de care uitase până când nu-i adusese Lexie aminte, acela 
de a scrie romane cu subiect politic. 

Era timpul să nu mai fugă de sine. Prima oprire pe 
care o făcu, în drumul spre o viaţă nouă, fu la Macon, 
Georgia. 

Cameron dădu jos câteva cutii de pe canapeaua veche și se 
aşeză, deschizând prima cutie. 

Trebuia să găsească o cale să se vindece. Trebuia să-și 
găseacă drumul înapoi la Lexie. 

— Lexie? Lexie, dragă! 

Lexie își îndreptă atenţia către mătușa ei. Tocmai se întor- 
seseră din Atlanta, unde Ida o târâse întreaga zi prin magazine 
în căutarea unor rochii de seară. Rochii de nuntă. 

Ida și Harry plănuiseră căsătoria de Ziua Muncii. 

— Da, Ida? spuse Lexie, ridicând paharul cu ceai rece. 
Căldura și umezeala din atmosferă o făcuseră să transpire 
îngrozitor. Nici măcar umbra de pe verandă nu o ferea de 
soarele cumplit al după-amiezii. 

— Te întrebam de rochii, draga mea, spuse Ida. Pe care o 
preferi? Pe cea galbenă cu dungi albe sau pe cea de culoarea 
piersicii, cu dantelă? 

Încercă să se concentreze la cele spuse de Ida, dar gân- 
durile îi zburară din nou la Cameron. Îl văzu în hamacul din 
grădină, cu pieptul gol, sau în colțul casei, strângând-o în 
braţe, sau pe scară, cu braţele încordate de mișcarea pensulei 
pe lemnul casei. Îşi amintea și de nopțile în care făcuse 
dragoste cu ea, tandru și iubitor. 

Îi dăruise totul, iubirea și speranța, și el o respinsese. 

De data asta nu te mai aștept, îi spusese ea chiar înainte să 
plece și, în momentul acela, chiar crezuse ce spunea. Atunci 
cum de îl mai aștepți încă? auzi o voce lăuntrică. 

— Lexie? 

Clipi de câteva ori și o văzu pe mătușa ei privind-o nelămurită. 

— Imi pare rău, Ida. Nu știu ce să spun, se concentră ea 
asupra celor două variante propuse de bătrână. Cred că cea de 
culoarea piersicii, spuse ea indiferentă. Oricum nu-și mai 
amintea cum arătau cele două rochii. Cât timp fuseseră la 
cumpărături nu-și putuse scoate din minte rochia pe care o 
purtase la propria ei cununie cu Cameron, și cum o 
dezbrăcase el de ea în seara aceea. 

— A, nu, draga mea, o contrazise Ida. Cea galbenă e mult 
mai frumoasă. Da, m-am hotărât, lui Harry îi place cum arăt în 
galben. 

— Bine, atunci cea galbenă să fie, se strădui ea să zâm- 
bească. Oricât de mult se bucura pentru mătușa ei, pregătirile 
de nuntă deveneau tot mai dureroase pentru ea. 

Primul lucru pe care-l făcuse fusese să le spună părinţilor 
ei și Idei că soțul ei fusese chemat urgent la serviciu pentru 
niște probleme importante. Era destul de aproape de adevăr 
și era suficient pentru moment. Nu era pregătită încă să le dea 
alte explicaţii. 

Părinţii ei crezuseră povestea dar nu și Ida, așa că Lexie îi 
spusese totul. Se simțea mult mai bine acum că-i împărtășise 
toată iubirea şi durerea pe care le purta în suflet. Îi fusese 
oricum foarte greu să se ascundă de Ida, care era atât de 
aproape de ea. 

Cameron plecase înainte să se termine petrecerea. Lexie îl 
văzuse dar nu se dusese după el. Îi lăsase numerele de tele- 
fon, aşa cum promisese, dar ea nu le folosise. Și nici nu mai 
auzise nimic de el. 

Trimisese cartea ca să-i fie publicată și în rest nu mai 
manifestase interes pentru nimic. Imaginea lui Cameron o 
bântuia pretutindeni, în casă, în curte, sau în casa Idei. 
Deseori se trezea noaptea, tremurând, din câte-un vis ero- 
tic în care el o săruta şi o mângâia. Cameron avusese drep- 
tate. Îşi dorea totul, atingerea lui, sărutul lui, dar mai ales 
iubirea lui. Acum înțelesese că el n-o iubise niciodată și 
mai înțelesese că nu-l va putea uita dacă va rămâne în 
Blossom. 

— Trebuie să plec de aici, spuse ea deodată, întrerupând o 
dizertaţie a mătușii ei despre torturi de nuntă şi invitaţii. 

— Ce vrei să spui, draga mea? întrebă bătrâna uimită. 

— Trebuie să plec din Blossom, explică ea, punând paharul 
pe măsuţă. 

— Draga mea, nu-l vei uita pe Cameron dacă pleci din 
Blossom. El e în sufletul tău şi va fi cu tine, indiferent unde te 
vei duce. 

Ochii lui Lexie se umplură de lacrimi. 

— Trebuie să încerc să-l uit, se încăpăţână ea. Trebuie să-mi 
continuu viaţa. 

Ida se aplecă și îi mângâie mâna. 

— Sigur că trebuie să-ți continui viaţa, dar ţine minte ce-ţi 
spun eu. Fl te iubeşte și se va întoarce la tine. 

— Nu, Ida, nu se mai întoarce, începu ea să plângă incon- 
trolabil. 

Ida îi ridică bărbia și o făcu să se uite în ochii ei. 

— La fel ai spus și despre Harry, nu-i așa? 

Bătrâna se lăsă pe spate în balansoar, cu o privire 
satisfăcută întipărită pe chip. 


Capitolul 13 


Cameron intră în Blossom și opri mașina pe strada 
liniștită. Cobori geamul și privi casa proaspăt vopsită, apoi se 
uită peste drum către casa Idei. Totul era cufundat în liniște, 
iar apusul soarelui arunca umbre roşietice peste casă și peste 
grădină. 

În spate se zărea căsuţa galbenă în care crescuse. Acum 
putea s-o privească fără resentimente. Încerca doar un imens 
regret pentru ceea ce pierduse mama lui, pentru ceea ce ar fi 
putut fi viaţa ei. În depozit găsise jurnalul mamei sale, ascuns 
într-o cutie. Caietul vechi și rupt cuprindea toată povestea 
părinţilor lui. Tatăl lui trecuse prin Blossom și se angajase la 
magazinul de fierărie. Locuise într-o cameră din spatele ma- 
gazinului. Mama lui locuia pe vremea aceea cu bunica ei în 
oraș. Părinţii lui se îndrăgostiseră și se întâlneau pe ascuns sau 
își treceau biletele peste tejgheaua magazinului atunci când 
nu puteau să se vadă. Ea îl iubise și, după cum scrisese în jur- 
nal, și el o iubise pe ea. Fusese foarte fericită când aflase că e 
însărcinată, dar el fugise, copleșit de responsabilităţi. Bunica 

ei murise la scurt timp după aceea și o lăsase ingrozitor de sin- 
gură. Mama lui se transformase încet, încet într-o femeie scâr- 
bită de viaţă. 

Continuase să scrie în jurnal câţiva ani. Spre sfârșit notițele 
ei erau tot mai pline de amărăciune. Ultima însemnare din jur- 
nal fusese făcută chiar înainte de a treia aniversare a lui 
Cameron. Scrisese acolo cât de mult își iubea fiul și că se ruga 
ca el să nu-i semene tatălui său. Dar Cameron semănase cu 
tatăl lui. Citind jurnalul, el înţelesese durerea care însoţise 
viaţa mamei lui, durere care afectase în cele din urmă și pro- 
pria lui viață. Mai înţelesese și că mama lui îl iubise, deși nu 
i-o arătase niciodată. Astfel Cameron reușise să se elibereze de 
umbrele care-l bântuiseră atâta timp. 

Și, pentru că dăduse piept cu trecutul, putea acum să 
privească liniștit spre viitor. Se întreba doar dacă Lexie își mai 
dorea încă un viitor alături de el. 

leşi din mașină și luă două pachete din portbagaj. Pașii 
lui răsunară pe podeaua de lemn a verandei. Aerul serii de 
vară îl înconjura cald și nemișcat. Cameron ciocăni de câte- 
va ori ușor, apoi apăsă clanţa. Ușa era descuiată și, dincolo 
de ea, sufrageria era cufundată în liniște și părea goală. 
Auzi sunetul apei şi se îndreptă spre baie, lăsând pachetele 
pe măsuţă. Reuși să se strecoare neauzit, pentru că într-o 
lună învățase deja locurile unde scârţâie podeaua. Uşa băii 
era întredeschisă, lăsând o fâşie de lumină și aroma de 
iasomie să pătrundă în hol. Cameron împinse ușor ușa şi 
inima i se opri când văzu priveliștea care i se oferea înain- 
tea ochilor. 

Lexie stătea întinsă în cadă, cu capul rezemat de margine și 
cu trupul învăluit în spuma parfumată. Văzându-i ochii închiși 
și auzindu-i respiraţia regulată, Cameron își dădu seama că 

Lexie dormea. Îi zării mugurii dulci și ademenitori ai sânilor 
ieşind din apă și nu putu să mai facă altceva decât s-o 
privească, să-şi aducă aminte și să spere. 

Lexie oftă și gemu ușor. Cameron se întrebă dacă nu 
cumva visează şi la ce visează oare. Apoi ea deschise ochii și îl 
văzu. 

În prima clipă ochii i se umplură de teamă, apoi realiză 
cine era bărbatul din ușa băii. Era bărbatul pe care-l visase, cel 
din fanteziile ei, cel care-o mângâia și... 

— Cameron! 

Se ridică fără să se gândească, apoi îşi aminti că era goală și 
se cufundă din nou în cadă. 

— Mă bucur că de data asta m-ai recunoscut. 

— Bineînţeles că te-am recunoscut! răspunse ea, enervată 
de cât de ruşinată se simţea, chiar dacă el o mai văzuse goală 
şi îi sărutase fiecare bucăţică a corpului. 

— Se pare că ne-am făcut un obicei de a ne întâlni în felul 
ăsta, zâmbi el. 

Lexie își muşcă buzele, nervoasă. Cameron se întorsese. 
Asta putea însemna totul sau nimic, își spuse ea. Ida fusese 
convinsă că el se va întoarce la ea, că o iubește. Dar ea nu-și 
putea permite să creadă asta, pentru ca mai apoi să fie din nou 
dezamăgită. 

— Ce cauţi aici? întrebă ea, străduindu-se să-și păstreze tonul 
calm și indiferent, numai ca să-și ascundă emotia. Privindu-l 
cum stătea acolo, zâmbind, cu ochii sclipind jucăuși, inima ei 
se umplu de iubire și de dorință. Numai dacă... 

— M-am întors pentru felul în care gătești, o necăji el. 

— leşi afară! strigă ea uimită, arătându-i ușa cu degetul. Nu 
se simţea în stare să stea de vorbă cu el de parcă nimic nu s-ar 
fi întâmplat. 

Cameron o privea, uimit de reacţia ei neașteptată. 

— Lexie... 

— Ti-am spus să nu te întorci! ţipă ea, ridicând scutul de 
autoapărare. Nu-și putea permite să sufere încă o dată. 

— Nu mi-ai spus să nu mă mai întorc, zise el, făcând un 
pas spre ea. Nu avea de gând să plece înainte de a termina 
ce avea de spus. Nu înainte ca ea să-i spună că nu-i mai dă 
încă o șansă. Mi-ai spus doar că nu mă mai aștepți, continuă 
el. 

Lexie îl privi, apoi își coborî privirea. 

— Mi-ai mai spus o dată că nu mă aștepți, dar m-ai așteptat, 
spuse el încet. 

Între ei se lăsă tăcerea. Cameron își adună tot curajul pe 
care-l avea ca să poată continua. Îngenunche lângă ea și îi 
ridică bărbia ca s-o privească în ochi. 

— Spune-mi că m-ai așteptat şi de data asta. 

— Există vreun motiv pentru care ar fi trebuit să te aştept? 
șopti ea, cu teamă și cu speranță amestecate în glas. 

— Da, răspunse el cu inima deschisă. Se aplecă și îi sărută 
buzele pline, își trecu degetele prin buclele negre de pe ceafă 
şi îi sărută pielea catifelată. Te iubesc, Lexie, spuse el, 
retrăgându-se puţin și privind-o în ochi. 

Te iubesc. Cuvintele pătrunseră adânc în sufletul ei și îi 
făcură inima să bată mai puternic. 

— Cameron! şopti ea, prea emoţionată ca să mai continue. 

— Te iubesc, spuse el din nou, sărutând-o. Te-am iubit 
întotdeauna. Nu știu de când am început să te iubesc, dar ştiu 
că nu am încetat nici o clipă. Și nici nu voi înceta vreodată să 
te iubesc. Spune-mi că şi tu mă mai iubeşti încă. Spune-mi că 
m-ai așteptat. 

Lacrimi de fericire începură să curgă pe obrajii lui Lexie. 

— Te iubesc, spuse ea printre suspine. N-am vrut să te 
aştept. Am încercat, dar... 

Cuvintele îi pieriră sub sărutul lui flămând. Îi posedă gura 
cu buze fierbinţi, mângâind-o cu limba, cerând tot mai mult. 
Ea îi înconjură gâtul cu braţele, udându-i gulerul. Dorea să-l 
simtă lângă ea. 

— Lexie, gemu el și se retrase. Ea îl privi nelămurită, cu 
ochii încețoșaţi de dorinţă. Mai întâi vreau să-ți dau ceva, 
reuși el să spună, cu răsuflarea întretăiată de aceeași 
dorinţă. 

Dispăru câteva secunde, apoi se întoarse repede cu 
pachetele. 

— Acesta e primul, zise Cameron și îi dădu pachetul mai 
mic. 

Fa luă pachetul și începu să-l desfacă cu degetele 
tremurând de emotie. Dezveli o cutiuţă de catifea roşie sub al 
cărei capac se afla un inel de aur cu un singur diamant 
minunat. 

— Vrei să fii soția mea? întrebă el în şoaptă. 

Lexie îl privi tandru şi-i zâmbi. 

— Sunt deja soţia ta, îi aminti ea. 

Cameron scoase inelul din cutie și i-l puse pe deget. Lexie 
obsevă cât de tare îi tremurau și lui mâinile și ridică privirea 
spre el, plină de dragoste. 

— Pentru totdeauna, zise el cu hotărâre în glas. Vreau să fii 
soţia mea pentru totdeauna. 

— Da, strigă ea, fericită şi îl îmbrăţișă din nou. 

Apoi se retrase putin și începu să-și muște iar buzele. 

— Cameron? începu ea, apoi se opri, ezitând. Îţi amintești 
de înțelegerea noastră? 

— Uită de povestea aia. Te vreau pentru totdeauna. Te iubesc. 

— Sunt însărcinată, îl întrerupse ea. 

Lui Cameron i se opri respiraţia și inima lui făcu un salt de 
surpriză și bucurie. 

— Lexie! o sărută el, vesel. Când ai aflat? 

— Abia acum câteva ore, îi spuse ea. Am încercat să te sun. 
Cei de la ziar mi-au spus că ţi-ai dat demisia. N-am știut ce să 
mai cred. Telefonul tău de acasă era deconectat. Mi-a fost 
teamă că... 

Îi fusese teamă că el plecase din nou din tară, că acceptase 
altă slujbă în străinătate. Îi fusese teamă că nu-l va mai vedea 
niciodată. 

— Am plecat din Washington definitiv, dădu el din cap, 
încă uimit de vestea despre copil. Am plecat imediat ce s-a 
terminat scandalul cu Hampton. M-am oprit mai întâi în 
Macon, ca să mă uit prin lucrurile mamei și prin inima mea, 
cred. Acum pot accepta trecutul, Lexie. Spune-mi doar că nu 
e prea târziu pentru un viitor alături de tine și de copilul 
nostru. 

— Nu, Cameron, n-ar putea fi niciodată prea târziu pentru 
asta, spuse ea, apoi se încruntă. Dar ce vei face aici? Orașul 
ăsta nu oferă prea multe perspective. 

— Orașul ăsta e totul, o mângâie el cu privirea. În orașul 
ăsta eşti tu, Lexie. Vreau să ne reînnoim jurămintele, spuse el, 
luându-i mâna într-a lui. Vreau o nuntă adevărată unde să pot 
spune lumii întregi cât de mult te iubesc. 

— Ce spui de Ziua Muncii? 

— Ziua Muncii? 

— Harry şi Ida se căsătoresc atunci, îi zise Lexie. Un alt 
motiv pentru a da una din faimoasele ei petreceri. 

— Nici nu poate exista motiv mai bun, se aplecă el să-i 
sărute lobul urechii. Dar nu crezi că Ida o să se supere? 

— Cred că Ida o să fie încântată. Fără îndoială că va povesti 
tuturor că ea ne-a adus din nou împreună. 

Cameron începu să râdă. 

— Ea mi-a spus tot timpul că te vei întoarce, continuă Lexie. 
I-am povestit totul și ea a insistat că te vei întoarce. La fel ca 
Harry. 

— Şi tu ai crezut-o? întrebă el, temându-se de ceea ce va 
spune. 

— Încercam să mă conving că nu o cred. Dar nu era 
adevărat. În inima mea am știut întotdeauna că vom fi împre- 
ună. 

— De unde ai ştiut? 

— Iubire adevărată, spuse ea râzând, uimită că repeta cuvin- 
tele mătuşii ei. Tu eşti adevărata mea iubire, Cameron. Râse 
din nou, apoi îl privi aţățător. Acum treci în cadă dacă nu vrei 
să ies eu după tine, îl ameninţă ea. 

Inima lui se umplu de fericire. Îşi smulse nasturii cămăși, 
îşi desfăcu fermoarul și scăpă la repezeală de pantaloni și 
pantofi. Abia atunci își aminti de al doilea pachet. ÎL ridică de 
pe podea și i-l întinse cu o plecăciune. 

— Pentru tine, spuse el și o privi cum desface hârtia străluci- 
toare, scoțând la iveală un ghem de sfoară. 

Lexie ridică ochii și îl privi întrebătoare. 

— Sfoară, spuse el. N-am vrut să fiu niciodată legat de cine- 
va, dar acum vreau totul, Lexie, vreau sentimente, vreau o 
legătură serioasă. 

— Asta-mi doresc și eu, zise ea zâmbind, văzându-i în ochi 
toată iubirea după care tânjise atâta timp. Se simţea împlinită. 
Un singur lucru mai vreau, Cameron, adăugă ea. 

— Ce anume? întrebă el, știind că-i va promite orice, pentru 
că și ea îi dăruise totul. 

— Te vreau pe tine! strigă Lexie și îl trase spre ea. Cameron 
intră repede în cadă lângă ea, împrăștiind apa parfumată în 
toată încăperea. 

O strânse în braţe și făcu dragoste cu ea, atingând, 
gustând și căutând fiecare parte a trupului ei, care-i era atât 
de drag, simțind nevoia să o aibă încă o dată și pentru tot- 
deauna. Ea îi răspunse în același fel, dăruindu-i-se și prețuind 
fiecare clipă. 

Nici unul dintre ei n-a observat când a dispărut și ultima 
urmă de spumă, cu mult timp înainte ca ei să meargă în pat. 


Sfârşit 


